
ЗА ИСТИНСКА, РЕАЛНА 
ПРОМЯНА В ЕВРОПЕЙСКИЯ СЪЮЗ" 





Сергей Станишев - председа- 
тел на Националния съвет на 
Българската > социалистическа 
партия, президент на Партия- 
та на европейските социалисти. 


Сергей Станишев 


> мен е чест да открия Конгреса на Партията на ев- 
ропейските социалисти тук, в Рим. Искам да из- 
ползвам възможността да благодаря на Демократиче- 
ската партия, на нейния лидер, на цялото ръководство 
и на всички хора, които работят в италианската Де- 
мократическа партия, на всички доброволци за тяхна- 
та солидарност. Те ни показаха, като домакини на пре- 
дизборния Конгрес на ПЕС, че ние можем да започнем 
нашата кампания да променим Европа. Както вие, иаз 
съм много развълнуван да бъда днес тук, в Рим - веч- 
ния град, и да продължим нашата вечна борба за спра- 
ведливост, човешко достойнство, солидарност, равни 
права и възможности за всички хора в Европа. 

Нека приветстваме Демократическата партия 
като най-новия пълноправен член на нашето семей- 
ство. Седем години минаха, дълъг път на съгрудни- 
чество между ПЕС и Демократическата партия. Вчера 
единодушно Председателството на ПЕС одобри тази 
кандидатура. Мога да ви кажа, че без Демократиче- 
ската партия - силната италианска левица, нашето 
семейство не беше пълно. Вярвам, че сега ще бъдем 
още по-силни. 

Какво правим днес? Днес е решителен етап за 
нашата работа и той се случва в един исторически за 
ЕС момент. Този Конгрес отбелязва момента, който 
дава началото на промяната в Европа. Момента, в 
който гражданите започват да възстановяват дове- 
рието си в Европа - затова сме се събрали днес, това 
е нашата мисия. 

Днес е първи март. В моята страна този ден се 
счита за начало на пролетта, затова всички делегати 





Реч пред конгреса на ПЕС, Рим, 1 март 2014 г. 


Е вРОПА - ИДЕИ ЗА ПРОМЯНАТА 


са получили малък подарък - това са едни символи, които наричаме мартеници. 
Моля, носете ги, защото те символизират възкръсването на живота след зима- 
та, символизират пожелания за добро здраве, за благополучие. Не на последно 
място мартеницата символизира връщането на надеждата. Ние, европейските 
социалисти, искаме да върнем надеждата у европейските граждани. Затова сме 
тук днес. Нека бъдем честни - консерваторите създадоха голяма бъркотия в уп- 
равлението на Европа и справянето с кризата. Всеки безработен човек знае това, 
всеки работник, който усеща ограбените си социални права, знае това; всяка 
жена, чиито права са атакувани, знае това. И всичко това е направено от кон- 
серваторите. Видяхме в Испания през последните месеци какво се случи - атака 
срещу основните права на жените за легални аборти. Всеки млад европеец, чи- 
ето бъдеще ев риск, знае това. Ние виждаме, чувстваме колко много европейци 
са разочаровани и са объркани по отношение на посоката, в която се движи Ев- 
ропейският съюз, и споделяме тези чувства. Има националисти, има антиевро- 
пейци, има ксенофоби, които казват: „Европа е източник на вашите проблеми. 
Европа е виновна за това.“ Точно затова те предлагат да се гласува за тях и каз- 
ват: „Грябва да разрешим кризата, проблемите на национално равнище.“ Ясно 
мога да кажа, че това е фалшива алтернатива на статуквото. 

Това е връщане назад. Това е връщане към разделение в Европа, към омра- 
за и конфронтация и това не е продуктивно. 

Изправени сме пред тези две различни реалности - изхода от доминацията 
на консерваторите и фалшивата алтернатива, която предлагат националистите. 
При тези варианти наша задача е да се уверим, че през месец май ще постигнем 
възможно най-голяма активност на гласоподавателите на ПЕС, за да сме сигур- 
ни, че най-накрая ще има истинска, реална промяна в ЕС. Консерваторите и 
либералите разрушиха доверието на много европейски граждани. Това е тяхна 
отговорност. Ние обаче сме тук, за да възстановим това, което те разрушиха. 
Тук сме, за да кажем, че е възможна и друга Европа. Тук сме, за да кажем, че тя 
може да бъде изградена наново, и ние точно това трябва да направим - трябва 
да изградим Европа на напредъка; Европа, която закриля; Европа, която пости- 
га резултати и работи. Дали смятаме, че можем да го направим: Разбира се, че 
можем. Казвам ви го като лидер на ПЕС, като лидер на национална партия. Аз 
лично ще участвам активно в националната кампания на нашата партия, както 
и във всички кампании на партиите, които търсят подкрепа от страна на ПЕС. 
Това ще ни даде възможност да комуникираме с хората, да разговаряме с тях 
и да чуем какви са техните притеснения - точно както прави самият Мартин 
Шулц. Именно затова той ще представи своята кандидатура за председател на 
ЕК. Гласоподавателите са тези, които имат последната дума - ние вярваме дъл- 
боко в това. Това е един от нашите принципи, който следват всички членове 
на ПЕС. Вижте Елена Валенсиано - зам.-председател на ПЕС. Тя е начело на 
листата на Испанската социалистическа работническа партия. Погледнете ев- 
ропейския комисар Мару Шефчович, който е на първо място в бюлетината на 
Словакия. Вижте Арлем Дезир - първи секретар на Социалистическата партия 
на Франция. Той също е топ кандидат за изборите през май. Той подхожда с 
огромна страст към начина, по който Европа трябва да се промени. Ние сме 

там - в рамките на нашите общности, в рамките на нашите градове, в нашите 
села и това всъщност е разликата между нашето семейство - семейството на 
ПЕС, и всички останали наши опоненти. Ние може да заемаме европейски пос- 
тове, позиции, да имаме европейски отговорности, но изцяло сме ангажирани 
на ниво най-близко до гражданите. Ангажирани сме с това да слушаме какви 
са идеите на хората. Да седнем на една маса с европейците, да седнем в общест- 
вените клубове из цяла Европа, за да може в крайна сметка да чуем най-накрая 
ние, в Брюксел, притесненията, които имат хората на тези места. Ние не просто 
говорим за това, че Европа ще докосне хората. Това е всъщност голямата раз- 
лика между нас и нашите опоненти. Казаното от мен е в голяма степен въпрос 
на идеология. Тази идеология е свързана с нашите ценности, ценностите за со- 
лидарност, за справедливост. По същия начин ние се борим, за да се уверим, че 
тези ценности ще се случат на практика. 

Искам също така да споделя с вас моята гледна точка, че тази предизборна 
кампания ще се основава на ценности. Тя ще е основана на идеология, защото 
за нас тези избори не са свързани с властта. Не става въпрос за власт. Властта е 
всъщност това, което ЕНП гледа. Това, което те искат, е да съберат повече и по- 
вече власт, за да могат да осъществят на практика консервативните си възгледи 
и икономическите си интереси. Ние сме тук, в тази кампания, за да защитим 
своите ценности. Тук сме, за да намерим начин, по който да ги претворим в реал- 
ност. Искам да ви кажа, че нашето политическо семейство има най-добрите по- 
литически инструменти за това. Ние разполагаме с политики и с всичко, което 
свърши нашата група на социалисти и демократи в Европейския парламент. 

Сега искам да благодаря на групата за всички усилия, които положи в това 
да защити нашите принципи и ценности по време на този мандат. Също така 
мога да кажа, че ние сме добре екипирани и оборудвани с нашия Манифест. 
Искам да благодаря на всички партии - членки на ПЕС, за техния принос. В 
определен етап имахме предложения за 260 поправки в този Манифест, това 
бяха вашите идеи. 

В рамките на Председателството на ПЕС ние направихме всичко възмож- 
но да обединим тези идеи, за да можем да създадем един документ, в който 
има ясно заявление за ангажимент. Текстът, който предлагаме на вниманието 
на Конгреса, показва ясна пътна карта, с която ние бихме искали да променим 
Европа. Време е да поставим работните места на първо място и да изградим 
социална Европа. Време е да рестартираме нашата икономика и да поставим 
финансовия сектор в услуга на гражданите и на реалната икономика. Време е 
да изградим отново съюз на равенството в защита на правата на жените, на раз- 
нообразието. Съюз на равенството между нациите и на взаимното уважение. 
Съюз, в който всеки може да се радва на безопасен и здравословен живот. Съюз 
в Европа, в който никой не е забравен. Време е за една Европа на демокрация и 
участие, зелена Европа, Европа, която да е силен играч в световен мащаб. 

Ние, в рамките на ЕС, имаме своите отговорности по целия свят. Не можем 
да изградим стена между Европа и останалата част от света. Това е вярването на 
нашите опоненти. Ние не виждаме ситуацията така. Трябва да видим страдани- 
ето, което ни заобикаля. Именно заради това ние трябва да подкрепяме хората, 

които се борят за демокрация, за правителства, които се отчитат пред народа, 
за мир и социална справедливост, и то по целия свят. 

Аз вярвам, че ПЕС ще продължи нашата политика на отворени врати към 
членство на нови партии. Говоря например за партия от Западните Балкани. 
Трябва да обърнем поглед и натам. Можем да видим също така какво се случва 
в Украйна през последните месеци. ЕС играе ключова роля за това да се спрат 
кръвопролитията и насилието. Франк-Валтер Щайнмайер и министърът на 
външните работи на Франция изиграха изключително важна роля при сключ- 
ването на сделката за преход, но сагата все още не е приключила. Ситуацията 
остава изключително напрегната. Аз вярвам, че ние, европейските социалисти, 
трябва да дадем ясен знак за това, че ние ще помогнем на Украйна да остане 
една демократична страна, да бъде обединена като нация, страна, която ще се 
развива и сближава все повече и повече с ЕС. Ние сме едно семейство, което ви- 
наги се е борило за истински и продължителен мир в Близкия изток. Прегово- 
рите, които текат, трябва да помогнат за постигането на дълготрайно решение 
на проблема между Израел и Палестина. 

Днес сме се събрали, за да изберем нашия общ кандидат Мартин Шулц. Той 
ще ни води като председател на следващата ЕК. Истински вярвам, че Мартин е 
най-добрият кандидат, който да поведе нашето семейство, да застане начело 
на ЕК и да поведе прогресивната промяна, от която Европа има такава отчая- 
на нужда. За мен, Мартин, ти не си съвсем естествено появилият се кандидат 
на нашето семейство. За мен ти си наистина кандидатът на народа. Това е от 
изключителна важност за твоята победа. Виждал съм те не само в ЕП ив Евро- 
пейския съвет, на среща с различни ръководни лица. Виждал съм те по време 
на дебати със студенти и да отговаряш на всякакъв вид въпроси, включително 
и на трудни въпроси за Европа, за нашето семейство. Виждал съм те как даваш 
точните отговори на тези въпроси. Най-важното е, че Мартин е човек с истин- 
ска честност. Човек с принципи, с ангажираност. Мартин знае какво означава 
социална справедливост. Това за него не са празни понятия. Той знае какво е 
Европа на човешките права. Той знае какво значи Европа на демократичното 
участие. Мартин е борец, той няма да избягва битки, които трябва да се водят 
за възстановяването на Европа, на напредъка. Аз съм уверен в това, което каз- 
вам. Фактът, че можем да водим предизборна кампания от всички кътчета на 
Европа, за да можем да подкрепим нашата обща визия, нашия общ кандидат и 
нашето общо бъдеще за Европа, сам по себе си е изключително важно послание 
за обединение и надежда. 

Манифестът на ПЕС и общият ни кандидат за председател на ЕК са край- 
ъгълните камъни на нашия избирателен план. Но същината на нашата кампа- 
ния еу всяка жена, у всеки мъж в тази зала, аи не само в залата - из целия кон- 
тинент. Всеки мъж и всяка жена, които споделят нашите виждания и надежди, 
които искат да променят ЕС. Т.е. нашият най-голям съюзник е всеки един от 
европейските граждани. 

През следващите 5 години дали ще продължим да гледаме същата консер- 
вативна и неолиберална Европа? Или ще обединим сили, за да изградим една 
нова Европа? Изборът е в нашите ръце. Изборът е в ръцете на европейските 

граждани. Ние разчитаме на всеки един от нашите активисти, на всеки под- 
дръжник на промяната да ни помогне да мобилизираме всички, за да можем 
през май да излезем и да гласуваме в полза на промяната. С вашата помощ ние 
ще постигнем една убедителна победа. 

И накрая искам да завърша речта си по следния начин. Вчера, заедно с 
Мартин, проведохме среща с нашите активисти. Повече от 20 000 от цяла Ев- 
ропа. Това всъщност е сърцето на нашето семейство. Това е най-острото копие 
на нашата кампания. Ако можехте да видите тяхната енергия, тяхното доверие, 
щяхте да се впечатлите. Именно заради това поканих тук тази група от акти- 
висти от 28-те държави, членки на ЕС, за да изпратят нашето общо послание 
към всички европейски граждани. А то е: Кампания от врата на врата, в полза 
на Мартин Шулц! 


Е вРОПА - ИДЕИ ЗА ПРОМЯНАТА 


ПРОГРАМАТА „БЪЛГАРИЯ 2020“ - 
ЕФЕКТИВНОСТ И 
КОНКУРЕНТОСПОСОБНОСТ?” 





Георги Пирински - политик, 
съветник в Министерския съвет 
(1976-1980), заместник-минис- 


тър и първи зам.-министър на 
външната > търговия (1980- 
1989), зам.-председател на Ми- 
нистерския съвет (ноември 
1989 г. - февруари 1990, август 
- декември 1990), министър на 
външните работи (1995-1996), 
член на ръководатвото на БСП 
и на парламентарната гру- 
па на БСП (1989-2010), народен 
представител във Великото на- 
родно събрание, в 36-ото до 41- 
вото НС, председател на 40-ото 
НС (2005-2009), зам.-председа- 
тел на 41-вото НС (2009-2013). 
Избран е за член на Европейския 
парламент (2014). 

Георги Пирински 


Н: 20 декември 2012 г. Министерският съвет със 
свое Решение Жо 1057 прие документ, озаглавен 
„Национална програма за развитие: България 2020“ 
(по-нататък - НПР БГ 2020). Начало на разработка- 
та му бе поставено две и половина години по-рано 
с Постановление Хе 110 на МС от 3 юни 2010 г., с ко- 
ето за целта бе създаден Съвет за развитие като ор- 
ган на правителството, пряко ръководен от минис- 
тър-председателя. 

Претенцията на правителството, приело про- 
грамата, изрично отразена в нейното начало, е, че тя 
по своята същност представлява: 

- водещият стратегически и програмен доку- 
мент, който конкретизира целите и политиките за 
развитието на страната до 2020 г.; 

- документ за националните решения за рас- 
теж, съответстващ на ангажиментите на България на 
европейско и международно ниво, но въплъщаващ 
стремежа на държавата за избор на национален път 
за напредък; 

- интегриран документ за социално-иконо- 
мическо развитие на България до 2020 г., показващ 
връзката между приоритетите на ЕС в контекста на 
Стратегията „Европа 2020“ и националните приори- 
тети на страната. 

Кабинетът, утвърден от 42-рото Народно съ- 
брание на 29 май 2013г., с поредна промяна на 
ПМС Ю 110 от 16 октомври с.г. утвърди съкратен 
състав на Съвета за развитие с председател вицепре- 





Доклад на Георги Пирински пред научната конференция на 
фондация „Академик Евгени Матеев“, София, ИИИ на БАН, 
24.04.2014 г. 

миера по икономическото развитие, като същевременно формира Координаци- 
онен комитет, оглавяван от министъра на финансите, отговорен за цялостното 
изпълнение на програмата. Със свое решение от март 2014 г. правителството 
прие Тригодишен план за действие за изпълнение на НПР БГ 2020 за периода 
2014-2016 година. 

С посочената промяна на ПМС Ж 110 от октомври м.г. допълнително се 
подчертава определящото значение на програмата за цялостното развитие на 
страната, като на Съвета изрично се възлага чрез необходимата координация: 

- да осигурява обвързването на националното финансиране на 
НПР БГ 2020 със средносрочната бюджетна прогноза и със Закона за държав- 
ния бюджет за съответните периоди; 

- да осигурява съответствие на националните и секторните стратегии и 
програми, както и на програмните документи по членството на страната в ЕС 
с целите и приоритетите на НПР БГ 2020; 

- да предлага за одобрение от Министерския съвет приоритети за ико- 
номическото и социалното развитие на Република България. 

Що се отнася до участието на страната в новия програмен период на ЕС 
2014-2020 г. и подготвяното за целта Споразумение за партньорство, което 
следва да се сключи между България и Европейската комисия, в самото му 
начало се изтъква, че то се основава на анализите, изготвени за целите на 
НПР БГ 2020. 

Предизвикателствата пред успешното развитие и интеграция на страната 
към сегашния момент остават достатъчно сериозни. До края на 2012 г. българ- 
ската икономика не беше достигнала нивото си от предкризисната 2012 г. Неза- 
висимо от отчетения растеж на БВП на годишна база за третото и четвъртото 
тримесечие на 2013 г. - съответно с 0.7 ис 1.590, както и от оптимистичните 
прогнози за по-нататъшен растеж през текущата и през следващата година, 
сигналите за излизане на България от депресията не бива да се преувеличават 
(тукив следващия абзац данните са от актуалното изследване на проф. Данаил 
Данаилов „Икономиките на Балканите“; София, УНСС, 2014 г.). 

В частност безработицата в България, разгледана като тенденция за по- 
дълъг период от време, се оказва своеобразен „феномен“ - от болезнено висо- 
ките нива 12-1390 за 2003/2004 г. тя постепенно спада на 9-1090 за 2005/2006 г., 
на 6.990 за 2007 г. и до едва 5.690 и 6.990 съответно за 2008 г. и 2009 г., за да въз- 
обнови нарастването си на 10.290 за 2010 г., 11.290 за 2011 г., 12.390 за 2012 г.и 
нов растеж до 12.990 за 2013 г. (по последни официални данни). Изводът, който 
проф. Данаилов прави, е, че българската държава с политиката в икономиката, 
на трудовия пазар и в пенсионната система пропуска своя голям шанс да се 
справи трайно с безработицата. 

През последните три години общото състояние в икономиката и в социал- 
ната сфера, както отбелязва и цитираният изследовател, остава твърде тежко, 
а лечението, което се предлага, не отговаря на заболяването. Не се оправдаха и 
надеждите, че с членството в Европейския съюз по отношение на показателя 
БВП на човек от населението ще настъпи значително подобрение. 

Констатациите стават особено тревожни при сравнение на основните по- 

казатели за националната икономика и на стандарта на живот в България не 
само със средните, но и с най-ниските стойности на тези показатели за дър- 
жавите - членки на ЕС. Независимо че покупателната сила на БНП на човек 
от населението за България спрямо средната за ЕС-27 е нараснала от 2890 през 
2000 г. на 4790 през 2012 г., тя остава най-ниска сред всички държави - членки 
на Съюза, като само за Румъния се отчита същото съотношение, докато за стра- 
ни като Естония то е 6890, за Литва - 7090, за Унгария - 6690, за Словакия - 7590 
(туки по-нататък данните са от изследване на д-р Живко Минков, представено 
на конференцията на тема „Социалната алтернатива за Европа“, организирана 
в София на 28 март 2014 г. от фондация „Солидарно общество“ със съдействи- 
ето на фондация „Фридрих Еберт“). 

Съответно Джини коефициентът за България за 2011 г. е с най-висока 
стойност - 35.1, при средно 30.7 за ЕС-27, 26.8 за Унгария и 25.4 за Словакия. 
Най-висока за страната е и стойността на показателя за неравенството в раз- 
пределението на доходите за 2011 г. по съотношението между дяловете 20/80 от 
населението - за България числото е 6.5, докато средното за ЕС е 5.1, за Унгария 
- 3.9 и за Словакия - 3.8. 

Какви решения предлага НПР БГ 2020 в отговор на тези запазващи остро- 
тата си предизвикателства? Отговорът следва да потърсим в съдържащите се в 
програмата цели, приоритети и политики от гледна точка на адекватността им 
по отношение на очертаните предизвикателства. 

В началото на НПР БГ 2020 е очертана „визия“ за България към 2020 г. като 
страна с конкурентоспособна икономика, осигуряваща условия за пълноценна 
социална, творческа и професионална реализация на личността чрез интели- 
гентен, устойчив, приобщаващ и териториално балансиран икономически рас- 
теж. В съответствие с нея са формулирани три цели: 

- повишаване на жизнения стандарт чрез образование и обучение, усло- 
вия за качествена заетост, социално включване и достъпно и качествено здра- 
веопазване; 

- инфраструктурни мрежи за развитие на икономиката и качествена и 
здравословна околна среда за населението; 

- конкурентоспособност на икономиката чрез благоприятна бизнес 
среда, насърчаване на инвестициите, иновативни решения и ресурсна ефек- 
тивност. 

В развитие на посочените ориентири Програмата е изградена около осем 
приоритета, отнасящи се съгласно записаното в нея както до самостоятелни 
национални политики, така и до прилагане на общоевропейски политики, като 
се заявява, че по този начин се обхваща пълният комплекс от действия на дър- 
жавата в областта на социално-икономическото развитие. Споменатите осем 
приоритета (тук леко съкратени) са: 

- подобряване на достъпа до качествено образование и обучение, както и 
на качеството на работната сила; 

- намаляване на бедността и насърчаване на социалното включване; 

- устойчиво интегрирано регионално развитие и използване на местния 
потенциал; 

- развитие на аграрния отрасъл за хранителна сигурност и производство 
на продукти с висока добавена стойност; 

- иновации и инвестиции за повишаване на конкурентоспособността на 
икономиката; 

- институционална среда за ефективни публични услуги за гражданите и 
бизнеса; 

- енергийна сигурност и ресурсна ефективност; 

- подобряване на транспортната свързаност и на достъпа до пазари. 

По-нататък в Програмата се очертават основните политики по посочените 
приоритетни направления, както и т.нар. хоризонтални политики, включени в 
Стратегическата рамка на НПР БГ 2020: 

- условия за равнопоставеност на половете; 

- равни възможности за хората с увреждания; 

- балансирано демографско развитие; 

- адекватна и устойчива пенсионна система; 

- високоскоростен широколентов достъп; 

- електронно управление и услуги в публичния сектор; 

- открито управление в публичния сектор. 

Посочено е и индикативно приоритизиране на инвестициите по заложе- 
ните в Програмата фактори за растеж на базата на „остойностяване на значи- 
телна част от предвидените мерки“: 

- 3090 за изследвания, информационни и комуникационни технологии 
(ИКТ), иновации и нови технологии; 

- 2590 за формиране на човешки капитал; 

- 4090 за транспортна и друга инфраструктура; 

- 590 за стимулиране на заетостта. 

Според НПР БГ 2020, в случай че за периода 2013-2020 г. бъдат осигурени 
100 млрд. лева, „нетният ефект от инвестициите само в посочените фактори би 
бил с 4.190 по-висока стойност от реалния БВП през 2020 г., отколкото той би 
бил при отсъствието на тези политики“. В резултат и от стимулираното допъл- 
нително потребление „общото въздействие би могло да доведе до 2090 по-висо- 
ка стойност на реалния БВП“. 

В заключение се отбелязва, че осигуряването на източници за финансира- 
не по отделните политики следва да се решава ежегодно от държавата. Смята 
се, че по линия на средствата от бюджета на ЕС и от други външни източни- 
ци би могло да бъдат усвоени приблизително 20 млрд. лева. Вътрешни ресурси 
би следвало да се осигуряват чрез по-ефективно (пре)насочване на бюджетни 
средства, с публично-частно партньорство и чрез концесии - но все в рамките 
на допустимия бюджетен дефицит съгласно с Конвергентната програма и Пак- 
та за стабилност и растеж. 

Очертаната определяща роля и мястото, което правителството отрежда 
на НПР БГ 2020 за цялостното развитие на страната до края на десетилетието, 
несъмнено обуславят необходимостта от най-отговорна преценка доколко тази 
програма предлага реални ефективни решения за ключовите проблеми пред 
икономиката и обществото като цяло. При такава, макар и предварителна обща 

преценка възникват поредица от критични констатации относно обхвата, кон- 
цепциите и подходите, заложени в Програмата. Такива констатации особено 
отчетливо се открояват през призмата на икономическата философия и възгле- 
дите на академик Евгени Матеев. 

Първо, сериозни съмнения относно реалния ефект от НПР БГ 2020 въз- 
никват във връзка с очертаващите се резултати от първия тригодишен период 
на приложение на Програмата. Според изчисленията на самото правителство 
за ефекта от мерките, включени в споменатия Тригодишен план за действие, 
при осигуряване на предвидените в НПР БГ 2020 средства заетостта за целия 
период до 2020 г. би нараснала едва с 0.290, а коефициентът на безработица би 
се подобрил с минималните 0.1 процентни пункта! 

Второ, както бе споменато, цялостната концепция за изпълнение на про- 
грамата е затворена в рамките на строго ограничителната фискална политика, 
налагана досега от Европейската комисия въз основа на Пакта за стабилност 
и растеж и на директивите за неговото приложение, както и на още по-ре- 
стриктивните параметри на националното законодателство, регламентиращо 
бюджетната политика - Закона за публичните финанси, прокаран от предход- 
ното правителство в 41-вото Народно събрание. 

Трето, в началото на Програмата се твърди, че визията, целите и приори- 
тетите на НПР БГ 2020 са дефинирани на базата на извършени социално-ико- 
номически и ХИ/ОТ анализи, както и на резултатите от публични дебати. Но 
самото съдържание на документа свидетелства по-скоро за липсата на цялост- 
на рамка и концепция, необходими за разработката на програма в истинския 
смисъл на това понятие. 

Основавайки се на методологията и съжденията на акад. Матеев, можем 
да стигнем до следните констатации относно същностните характеристики на 
НПР БГ 2020. 

Първо, не личи в документа да е заложено необходимото базисно съображе- 
ние за търсене на оптимални решения за развитието на националната икономика 
като система. Точно преди 40 години в статията си „Ефективност и оптимизация“ 
акад. Матеев достъпно започва с постановката, че „от емпирична гледна точка 
оптимизацията изпъква като задача за определяне на някакво благоприятно от- 
ношение между използвани „ресурси“ и получения от тях „ефект“ - отправно 
начало, което не откриваме като определящо разбиране в НПР БГ 2020. 

Разбира се, по-нататък акад. Матеев конкретизира това базисно разбиране 
чрез неговото последователно „усложняване“ - от чисто техническата поста- 
новка да се получи максимален ефект от единица на даден вид ресурс, през да- 
леч по-сложната преценка за оползотворяването на различни видове ресурси 
за получаване на различни видове продукти, до третата форма на емпиричната 
задача, разглеждаща проблемите на ефективността като екстремални задачи 
- т.е. като „избор на една от множеството възможни комбинации на зададени- 
те (курсивът е на Е. М.) ресурси... що се отнася до крайния продукт - избор 
на тази комбинация, при която се получава най-голям сумарен ефект“ (цит. от 
посочената статия, поместена в сборника произведения на акад. Матеев „Уп- 
равление, ефективност, интеграция). 

Но акад. Матеев подлага на критична преоценка и тази наложила се като 
общоприета трета степен на усложнение на задачата. По неговите думи „това 
свеждане на цялата икономическа проблематика за ефективността и оптимиза- 
цията до емпиричната форма на посочената задача на екстремум... не е обос- 
новано“ (пак там). 

Причината - пропуска се, че оптимумът и ефективността не следва да се 
оценяват само в рамките на зададените условия по отношение на разполагае- 
мите ресурси. Напротив - „практиката е живо заинтересована да се направи 
икономиката ефективна и по двете линии: при всеки единичен случай да се из- 
ползват най-добре условията, но заедно с това - за всяка единична задача да се 
осигури най-благоприятен комплекс от условия. 

Точно това разбиране отсъства в основите на конструкцията на НПР 
БГ 2020 - необходимостта ресурсите да се разглеждат не просто като зададе- 
ни условия, а и като функции. По думите на акад. Матеев при такъв подход 
„въпросът за оптимизацията получава следното съдържание: какви са наши- 
те възможности за превръщане на все повече и повече ресурси от константи 
(или независими променливи), които обуславят ситуация на дефицитност, съ- 
ответно - избитъчност, във функции, които дават възможност да установим 
такава комплексност, каквато се налага от оптималното съотношение разноски 
- ефект в смисъл на минимум разноски за единица продукция“ (пак там). 

Търсенето и програмирането на именно такова решение следва да форми- 
ра концептуалната основа на действително ефективен програмен документ за 
догонващо икономическо и социално развитие на България днес. 

Второ, НПР БГ 2020 очаквано заобикаля ключовия въпрос за ролята на 
държавата за развитието на икономиката и напредъка на обществото. Общите 
съображения от рода на приоритетите и политиките за укрепване на институ- 
ционалната среда, за по-висока ефективност на публичните услуги, за развитие 
на електронното управление и на откритото управление в публичния сектор са 
повече от неадекватни като решения за острите предизвикателства пред стра- 
ната днес. 

По този въпрос си заслужава да си припомним статията на акад. Матеев 
„От стихийност към плановост в икономиката от началото на 1947 г., включе- 
на в споменатия сборник. В нея се разглежда ролята на държавата на народната 
демокрация в икономиката в условията на запазена частна собственост (пре- 
ди извършената през втората половина на същата година национализация, 06б- 
стоятелство, което по уводните думи на акад. Матеев не променя значимостта 
и- виждане, с което при запознаване с нея не можем да не се съгласим - Г. П.), 
но с държавна собственост на основните мощности във възловите отрасли като 
енергетиката, транспорта и съобщенията. 

Въз основа на политическата власт на голямото мнозинство от народа и опи- 
райки се на позициите си на собственик в основни отрасли на икономиката, държа- 
вата получава не само възможността, но и отговорността да упражнява, по думите 
на акад. Матеев, „дълбоко и съзнателно въздействие върху хода на стопанското 
развитие“. Това въздействие е качествено по-различно от традиционната регули- 
раща роля на либералната държава, целяща да ограничи монополните „изкривя- 

вания“ на пазара, който да генерира описаните от класическата теория оптимални 
решения за разпределение на ресурсите и максимизиране на резултатите. 

Както акад. Матеев отбелязва на редица места, тази икономическа ро- 
мантика напълно се разминава с реалния характер на монополистическата 
конкуренция. Тази конкуренция съвсем не е свободно състезание на незави- 
сими производители, а напротив - възможно най-продължително поддържа- 
не на монополни пазарни позиции въз основа на монополизирани конкурен- 
тни предимства. 

В такива условия задачата за успешно догонващо развитие и социален на- 
предък изисква въвеждането на съзнателно програмиране на икономическото 
развитие, включващо и целенасоченото планиране на развитието на структу- 
роопределящите отрасли, в които държавата е собственик на основните мощ- 
ности. В съвременните условия това е по силите само на държава на социалната 
демокрация, в която властта се ползва с убедената подкрепа на основните сло- 
еве от населението. 

Трето, НПР БГ 2020 не отразява адекватно и комплексния проблем за кон- 
курентоспособността на националната икономика в условията на динамично 
променящите се глобални икономически реалности. Подчертано отвореният 
характер на българската икономика прави цялостното й развитие силно за- 
висимо от обемите, структурата и ефективността на външноикономическите 
връзки на страната - обстоятелство, което изисква специално внимание в се- 
риозен програмен документ. 

По тази ключова проблематика на външния сектор на националната ико- 
номика отново откриваме удивително актуални анализи и съждения в друго 
изследване на акад. Матеев, включено в посочения сборник - неговата статия 
отново от 1947 г., озаглавена „Икономическа независимост, икономическо съ- 
трудничество и индустриализацията на България. В нея акад. Матеев разглеж- 
да ролята на чуждия капитал за развитието на националната икономика в кон- 
текста на състоянието на следвоенната българска икономика. 

Ползвайки косвените показатели за производителността на труда - бли- 
зо 8090 от активното население заето в слабопродуктивното селско стопанство 
(най-висок процент в Европа) и само 8.290 заети в индустрията, той заключава, 
че „основният проблем за нашето стопанско развитие е бързото индустриали- 
зиране на страната, механизиране на нашето земеделие“. И по-нататък - в кон- 
текста на реалностите на следвоенния свят „развитието на производителните 
сили става въпрос на живот и смърт за българския народ, за цялата нация, за 
нашата национална независимост“ (цит. от посочената статия). 

Както изтъква акад. Матеев, икономическата независимост на народите 
не само не отрича стопанското сътрудничество, напротив, развива го на много 
висока степен. Но то следва да отговаря на едно условие - да се изгражда върху 
взаимно зачитане на интересите, като целият въпрос е какво ще бъде това меж- 
дународно разделение на труда, в което ще се интегрира националната иконо- 
мика, какво ще бъде естеството на интеграционните връзки. 

В този контекст акад. Матеев обръща специално внимание на обстоятел- 
ството, че чуждите капитали няма да строят предприятия в изостанала страна 

с цел да се развият системно производителните й сили, а само от гледна точка 
на интересите на дадената групировка, и то на финансовия капитал. Ето защо 
преодоляването на изостаналостта е възможно само чрез цялостно и планово 
развитие на всички производителни сили; само така могат да бъдат включени 
значителните за мащабите на страната количества неангажиран труд - ключо- 
во изискване, повече от актуално и днес, на което НПР БГ 2020 не отговаря. 


ж 


Въз основа на казаното дотук могат да се направят следните изводи и 
предложения. 

Първо, за успешно догонващо развитие на националната икономика е не- 
обходим алтернативен на сегашната НПР БГ 2020 програмен документ. Възмо- 
жен подход към такава алтернатива е подготовката на един вид „средносрочен 
преглед на изпълнението“ на програмата през първото полугодие на следващата, 
2015 година. Подобен преглед е нужно да бъде осъществен въз основа на кон- 
кретно аргументирано алтернативно виждане, което да се гради преди всичко на 
не повече от три ясно определени приоритета. Такива биха могли да бъдат: 

- постигане на пълна заетост и осигуряване на доходи, необходими за до- 
стоен живот; 

- изкореняване на неграмотността, осигуряване на качествено образова- 
ние през целия живот и на обучение и квалификация за пълноценна реализа- 
ция на личността; 

- създаване на условия за здравословен живот и осигуряване на достъпно 
и качествено здравеопазване за всички граждани. 

Второ, за разработката на цялостна програма за системно развитие на ма- 
териалното производство и на сектора на услугите е необходимо да бъде създа- 
ден специализиран държавен орган. Такъв орган може да бъде една държавна 
агенция за социално-икономическо прогнозиране и програмиране. Структури- 
рането й следва да се изгражда въз основа на ясно виждане за отрасловата и 
териториалната структура на производителните сили на страната и на връзки- 
те между тях с помощта на съвременните средства и методи на икономическо 
моделиране. 

Трето, несъмнено специално внимание следва да се отдаде на външно- 
икономическия сектор на икономиката. Пълноценното оползотворяване на 
достъпните за страната еврофондове следва да се осигури чрез приемане на 
специален закон, определящ еднозначно съответните критерии и процедури. 
Необходимо е също създаването на специализирана агенция за координация и 
съдействие за оптималното интегриране на ресурсите по тези фондове в един- 
ната национална инвестиционна и социално-икономическа стратегия. 

(С« 25 години Българската социалистическа пар- 
тия ев нова ситуация, продиктувана от последи- 
ците на световната финансово-икономическа криза 
и от повторния български преход към капитализъм. 
Затова е време да се върнем към корените си и към 
новите социални реалности. Време е да отхвърлим 
колебанията и съмненията, да се противопоставим 
по-силно на опитите на лица и групи с икономическа 
власт да диктуват публичния живот у нас, на външни 
икономически и политически въздействия, на натис- 
ка на международни и транснационални корпорации 
и институции. 

Стремежът към социализъм днес е породен от- 
ново от причините за неговото възникване. В това 
е първичният смисъл на радикализма. Не отричам, 
че социалистите са защитници на различни уязвими 
групи, но социализмът не е просто застъпничество 
за малцинства - социални, етнически, религиозни, 
сексуални и пр. Социализмът отново търси левия 
проект на ХХГ век. Той отново трябва да стане из- 
разител на интересите на мнозинството граждани, а 
това означава да отговори на интересите на трудови- 
те и производителните слоеве, да се изправи срещу 
неравенството и бедността, срещу корупцията и зло- 
употребите с власт, които винаги са средство на при- 
вилегировано малцинство. Когато хората постигнат 
и почувстват социалната справедливост, те ще станат 
солидарни помежду си и няма да отстъпят от социал- 
ните завоевания. 

Главната опасност за БСП не е отделянето на 
група нейни членове, заемали доскоро ръководни по- 
зиции в партията на национално, областно и местно 
ниво. По-големият проблем не са те, а наследството 

- не само тяхно, което още тежи на партията. Най-много ме безпокои колеб- 
ливата непоследователност в управлението, която се дължи на неизживени 
неолиберални стереотипи, на користни подбуди и необосновани компромиси. 
Партиите, които подкрепят управлението, и специално БСП, трябва да проявят 
дързост, интелект и отговорност - преди всичко към себе си и към своите ис- 
крени привърженици. Ако БСП не дава посока и енергия на правителството, 
няма как да успее. 

Няма как да възстановим доверието, ако от изведените в нашите доку- 
менти радикални леви реформи не преминем към дълбоки и последователни 
промени. Това ще означава, че ние сме алтернативата, че ние сме в авангарда 
на Европа. БСП сама не може да е алтернатива на системата, но трябва да е 
алтернатива в системата. Както казваше основателят на българския социали- 
зъм в началото на ХХ век, 3/4 от нещата у нас зависят от вън и 1/4 - от вътре. В 
началото на ХХ век, когато България вече е член на ЕС, казано метафорично 
и с уговорката, че светът не е главно Европа, 3/4 зависят от наси 1/4 - от вън. 
Затова промяната на България е част от промяната на Европа. 

В решаването на тази задача разчитаме на националната държава и на Ев- 
ропейския съюз. Но това изисква нова роля на българската държава и на Евро- 
пейския съюз. 

Тази роля включва съчетаването на сигурност и демокрация. Сигурност 
за живота и за имуществото. Сигурност срещу посегателствата към личната 
свобода от страна на държавата. 

Демокрацията изисква връщане на доверието в институциите - в партии- 
те ивдържавата, в представителната и в пряката власт. Днес ние продължаваме 
да разчитаме на прякото участие на гражданите в управлението. Но освен дис- 
кусията за това как да ни избират хората, ние трябва да ги питаме как искат да 
живеят и как да се разпределят техните пари. 

В икономическата и в социалната политика се нуждаем от: 

- активна роля на държавата като собственик, инвеститор и регулатор; 

- по отношение на собствеността - инвентаризиране на държавното учас- 
тие и ефективна защита и управление на държавната собственост. 

Началото на реализацията на публичната инвестиционна програма е прак- 
тическо доказателство за тази роля. Следващата важна стъпка е изпълнението 
на програма за реиндустриализация чрез възстановяване на няколко предпри- 
ятия с национално и регионално значение и чрез създаване на нови. В този про- 
цес освен на частната инициатива трябва да се разчита и на държавата - като 
съдействие и пряко участие. 

Държавата като регулатор е необходима особено в ограничаването на мо- 
нополите и в премахването на картелите, в надзора на финансовия капитал и 
във възстановяването на социалната държава. 

Българската социалистическа партия, макар трудно, пое по пътя от „плос- 
кото“ към прогресивното начало. Но все още срещаме съпротива от нашите 
партньори в управлението и колебания в правителството за пълната отмяна на 
плоския данък на физическите лица, който за първи път от неговото въвеждане 
частично ревизирахме. 

Казано накратко: необходима ни е замяна на „плоското“ мислене и на 
„плоската“ политика с прогресивна. Това е пътят към възстановяване на со- 
циалната справедливост. В това е залогът и все още шансът за успех на прави- 
телството. Крайно време е да се разбере и от кабинета, и от партиите, които го 
подкрепят. 

Българската социалистическа партия е една от най-старите социалисти- 
чески партии в Европа, тя е на повече от 120 години. България все още е най- 
бедната страна в Европейския съюз. Всички ние живеем в епохата на финансо- 
вия капитализъм и на неговата съвременна криза. От София - поради тежестта 
на проблемите, ние разбираме, дори болезнено усещаме тези проблеми и тър- 
сим тяхното решаване. 

Ние споделяме отправната точка на манифеста на Партията на европей- 
ските социалисти. Искаме промяна на Европейския съюз, за да бъде той съюз 
на прогреса, на защитата и на представителността. Ние имаме нужда от соци- 
ално справедлива, солидарна и демократична Европа. Европа, която отново да 
създава продуктивна икономика и работни места. 

Разбира се, Европа се нуждае от реформи. Но поради дълбочината на кри- 
зата и критично ниското доверие в европейските институции с всеки следващ 
ден става все по-ясно, че тези реформи трябва да са леви и радикални. 

Те са леви, защото са против „казинокапитализма“, защото финансовият 
капитал трябва да служи на реалната икономика и на гражданите. Те са леви, 
когато интересите на европейските граждани стоят пред исканията на големите 
корпорации. Те са леви, защото държавата трябва да бъде активен регулатор, 
инвеститор и собственик, да участва в осигуряването на образование и здра- 
веопазване. 

Те са радикални, защото стигат до корена на проблемите. Радикални са, за- 
щото засягат нашите основни ценности - равенство, социална справедливост 
и солидарност. Радикални са, защото изискват дълбоки промени и решителни 
действия. 

Радикалният ляв реформизъм е идеологията и политиката, която реши- 
телно скъсва както с неолибералната политика, така и с посткомунистичес- 
ките стереотипи и комплекси. Днес само радикалният ляв реформизъм може 
да спре набиращите сила краен национализъм и популизъм, да се превърне в 
средство срещу всякакви прояви на екстремизъм - религиозен, етнически и 
политически. 

Радикалният ляв реформизъм днес и в обозрима перспектива е пределът 
на възможната и необходима лява политика за преобразуване на света и на 
Европа. 

Нещо повече, в близките години само партиите, които са способни да из- 
вършат радикални реформи в обществото и в своята политика, ще се запазят 
като първостепенни политически сили в своите страни и в Европа. Затова без 
отлагане ние категорично трябва да очертаем и да следваме новия ляв курс. 

За хората първият и основен приоритет е създаването на заетост. Мла- 
дежката гаранция е принос на европейските социалисти. Но за мен заетостта е 
комплексен проблем, който засяга всички, особено уязвимите възрастови гру- 

пи и професии. Ключът към този проблем е реиндустриализацията на Европа. 
Нова индустриална и технологична Европа е пътят към ренесанса на Европа 
през ХХ1 век. 

Европейският съюз се нуждае от повече ефективност и от по-високо дове- 
рие сред своите граждани. Това налага промени в неговата политика. |я включ- 
ва повишаване на конкурентоспособността на Съюза в съвременния свят, а 
вътре в Съюза - даване на приоритет на сближаването и на относителните пре- 
димства на всяка страна. 

Оправданото засилване на Европейския съюз за мен означава повече общи 
стандарти вътре и координирана политика навън. Това не изключва, напротив, 
изисква активна роля на националните държави, търсене на подходящото ниво 
- местно, национално и наднационално, за решаване на всеки проблем. 

Европейският съюз съзнава, че кризата в Украйна може да се реши само с 
политически средства. Но дали разбира, че сред тези средства политическият 
диалог е за предпочитане пред икономическите санкции: Дали ще предотвра- 
ти опасността от разделение и противопоставяне между Европейския съюз и 
Русия? 

През следващия мандат на Европарламента се очертава управление на 
умерените проевропейски сили в рамките на голяма коалиция. Тя е в състо- 
яние да коригира досегашната политика, но не и да даде нови перспективи на 
ЕС. Причините за възхода на популистките и националистическите партии в 
Европа няма да отпаднат. Европейският съюз като че ли не е готов за радикално 
реформиране на политиката, докато кризата в него не се задълбочи. Казано на 
френски - запз рагарше Яев ди ! реш! (или както казват българите: „след дъжд 
качулка“). Но все пак предстоят нови валежи. 

ма още едно уравнение, още по-сложно. С две 

неизвестни: Европа - Русия - Азия. 

Във всеки случай промененият свят на новите 
реалности и продължаващият да се променя свят в 
прехода към слединдустриалната епоха за пръв път 
от векове насам поставя пред Европа въпроса да се 
формира дългосрочна стратегия, простираща се дос- 
та по-далеч в новата епоха. В геополитиката вече нее 
достатъчно да се мисли в границите на 10-15 години 
напред. 

Досегашната геостратегия беше подходяща за 
времето на индустриалната модернизация на Евро- 
па и света, но не може да реши новите европейски 
проблеми. Войните между европейските държави са 
исторически изчерпани като политика. Студената 
война е в миналото. Сменен е курсът на историята 
- от индустриалната към информационната епоха. 
Променени са темповете на историческото развитие, 
неговата географска и цивилизационна структура. 
Събудиха се и другите цивилизации, отхвърлиха за- 
падната доминация и преживяват период на подем. 
Свидетели сме на бързото развитие на Азия, особено 
на Източна Азия. Европоцентризмът премина своя 
исторически апогей. Европа не може да не погледне 
по-далеч в бъдещето. Не може да не се подготвя за 
бъдещето. 

Уравнението Европа - САЩ досега сякаш няма- 
ше неизвестни. Това са двете съставни части на една 
цивилизация - западната, макар че не е изключено 
в бъдеще САЩ и някои близки до тях страни да се 
обособят в отделна цивилизация. Налице са такива 
симптоми, които някои изследователи отбелязват. 
Но все още общите цивилизационни характеристи- 

ки преобладават. Хънтингтън дори мрачно предупреждава в заключението на 
„Сблъсъкът на цивилизациите“: „При един сблъсък на цивилизациите Европа 
и Америка ще вървят скачени заедно или скалповете им ще бъдат закачени по- 
отделно.“ 

Това може да е така, но, както казва Стивън Хокинг, може и да не е така. 
Така е от гледна точка на тезата за сблъсъка на цивилизациите. Но не е така от 
гледна точка на диалога на цивилизациите. Така е, при положение че Западът 
допусне незападните цивилизации да виждат в него стратегически противник 
и да се обединят срещу него. Но не е така, ако Европа стане стратегически парт- 
ньор в развитието на другите цивилизации. Така е, ако ЕС и НАФТА се обеди- 
нят и се изкушат да задушат икономически другите. Но не е така, ако глобали- 
зацията се превърне в двигател за развитието на всички и в благо за всеки, а не 
само за господаря. Накратко - така е днес, но може да не е така утре. 

Ако разгледаме уравнението Европа - САЩ през призмата на геостратеги- 
ческата визия за диалог на цивилизациите, пред отношенията между обедине- 
на Европа и Америка се очертават две възможни перспективи. 

Едната - категорично положителна. Това е перспективата за задълбоча- 
ване на сегашните политически, икономически, търговски, военни и културни 
взаимоотношения и сътрудничество. Това е перспективата за укрепване на де- 
мократичната цивилизационна идентичност и на уважителния взаимноизгоден 
баланс на интересите. Щатите ще престанат да гледат на Европа като на „Ста- 
рия“, а на себе си като на „Новия“ свят, в който се е прехвърлило лидерството и 
следователно доминацията на интересите, и ще виждат единно цивилизацион- 
но пространство, в което и двете му съставни части просперират. „Напоследък 
- пише Кисинджър в „Политиката“ - глобализацията задълбочи икономичес- 
ките връзки дотам, че взаимните инвестиции на двете страни обвързаха почти 
неразривно благополучието на Северна Америка и Европа.“ Геостратегията и 
геокултурата на диалога на цивилизациите не поставят под въпрос позитивно- 
то развитие на отношенията Европа - САЩ в бъдеще, а обратно - осигуряват 
благоприятни условия за това. 

Другата перспектива - засилване на икономическите, политическите и 
по същество на вътрешноцивилизационните противоречия между Европа и 
САЩ. Не става дума за теоретична възможност, а за задълбочаване на започ- 
налото разминаване на интересите и на тази основа раздалечаване между Ев- 
ропа и САЩ. През последните години се наблюдава намаляване на интереса 
на САЩ към Европа и увеличаване на интереса им към Азия. Преместване на 
ударението от Атлантическия към Тихия океан. Много изследователи и геоана- 
лизатори ясно отбелязват тази промяна в стратегическата преориентация на 
САЩ от Европа и Атлантика към Азия и Пасифика. Тихоокеанската икономи- 
ка, тихоокеанската търговия - това е бъдещият цикъл в развитието на света. 
Администрацията на Джордж Буш-младши дори не скрива, нито прикрива 
този факт - главното ивоенностратегическо внимание официално се премест- 
ва от Европа към Азия. САЩ не изоставят Европа, но се смята, че тя трябва 
да отделя много повече средства и сили за сигурността и реда в самата себе си. 
Голямата перспектива за САЩ е Азия. 

„Азиатската икономика - подчертава Кисинджър в „Политиката“ - става 
все по-важна за Съединените щати и света. През 1996 г. на Азия се падаха 6890 
от търговията на САЩ с целия свят, през 90-те години американският износ 
за Китай нарастваше средно с 1390 годишно, за същия период инвестициите 
на Съединените щати там се утроиха.“ Само през 2002 г. стокообменът между 
двете страни надхвърля 100 милиарда долара. 

От друга страна, съществуват и - което е по-съществено - ще нарастват 
дълбочинните различия между икономическите и търговските интереси на 
САЩ и Европа. Те са сега двамата големи западни играчи на глобалната ико- 
номическа и търговска сцена. Другите, източните играчи са Япония, Китай и 
Индия. Американските капитали заемат ключови командни позиции в МВФ и 
Световната банка, американските корпорации все повече американизират гло- 
бализацията, американските интереси доминират над европейските. Двете ги- 
гантски икономики са конкуренти и имат своите големи пазарни, финансови, 
технологически и други противоречия. 

И от трета страна, както вече отбелязахме, американският начин на живот, 
американският морал, американските ценности в някои отношения започна- 
ха съществено да се различават от европейските. Социалната държава, разби- 
ранията за водещите морални норми и ценности, самите норми на поведение, 
неписаните културни конституции на хората и обществата в Европа ив САЩ 
са доста различни. Макар и да принадлежат към една цивилизация, цивилиза- 
ционните специфики на двете общности са все по-забележими. 

И така, възможно е позитивно развитие на европейско-американските от- 
ношения. И при опасност за скалповете им, и още повече при диалог на циви- 
лизациите. Но не е изключено и разминаване на приоритетите, задълбочаване 
на противоречията и оттам - раздалечаване на интересите, включително в гео- 
стратегията. Европа не би могла да разчита на добро бъдеще, ако се окаже в 
положението на първи военностратегически съюзник в НАТО, но второ- или 
третостепенен икономически и геополитически партньор на САЩ. 

Интересно е обяснението, което дава Хенри Кисинджър на причините за 
неблагоприятните явления в европейско-американските отношения. „Застоят в 
атлантическите отношения - пише той - не е причинен от конкретна политика 
на определени лидери; по-скоро тази политика отразява реакциите на четири 
фундаментални промени в традиционните отношения: 

- разпадането на Съветския съюз; 

- обединяването на Германия; 

- нарастващата тенденция външната политика да се третира като инст- 
румент на вътрешната политика; 

- процъфтяването на европейската идентичност.“ 

Можем да добавим, че в новия свят след Студената война, в новия, мулти- 
цивилизационен свят, в новия, слединдустриален свят Европа не се чувства ком- 
фортно, когато решенията по нейните проблеми не се вземат от европейците, а 
отвъд океана. Европейските интереси не бива да бъдат защитавани под диктовка- 
та на американския национален и транснационален капитал. Обединена Европа 
има свои интереси, своя идентичност и се нуждае от своя европейска стратегия. 

Пътят на Европа не е нито към западнизация на света, нито към америка- 
низация на Европа. Пътят на Европа е развитието на европейската цивилиза- 
ция като просперираща в икономическо, авангардна в технологическо, благо- 
денстваща в социално и демократична в политическо отношение цивилизация 
на европейските народи - една от водещите цивилизации в ХХ1 век. 

В условията на съвременните реалности и тенденции Европа не може да си 
осигури такова развитие, ако не съумее да реши по нов начин уравнението Ев- 
ропа - Азия, или още по-точно уравнението Европа - Русия - Азия. В началото 
на ХХ1 век Европа се изправя пред голямо геополитическо предизвикателство 
- преосмисляне на европо-азиатските отношения. 

Преди всичко Европа трябва да се откаже от европоцентристкото раз- 
глеждане на света, защото то не съответства на съвременните глобални реал- 
ности и... какъв парадокс - на нейните собствени интереси. Европоцентриз- 
мът и усилието на късния западен капитализъм да „уестърнизира“ (озападни) 
света са широко известни и анализирани в изследователската литература и 
в политиката. Триумфът на Запада в науката, производството, технологиите, 
търговията, военното дело през ХГХ и ХХ век се превърна в цивилизационен 
европейски триумфализъм и чрез колониализма, икономическата зависимост, 
войните, намесата във вътрешните работи глобализацията прерасна в налага- 
не на западните принципи, ценности и начин на живот на незападните стра- 
ни и цивилизации. Богатата, благоденстваща и бурноразвиваща се, с дълбоки 
традиции и безценни постижения в различните области европейска цивили- 
зация започна да схваща себе си и да се налага над другите като универсална. 
„Останалите“, както подчертава известният съвременен английски историк П. 
О Брайън, се възприемаха като страни, догонващи Запада...“ 

Универсалистките тенденции на Запада и европоцентризмът срещнаха в 
края на ХХ и началото на ХХ1 век тотално противодействие от незападните ци- 
вилизации. Европоцентризмът се сблъска, от една страна, с пробуждането и 
бурното развитие на другите цивилизации, особено на Китай, Япония, Индия. 
От друга страна - с доста острата критика на съвременните нови развития в 
историята, политикономията, социологията, политологията и другите науки, 
които вече анализират света като глобално цяло, а не като универсализиране 
на Запада; не като „ние“ и останалите, не като „победители“ и „победени“. От 
трета - с все по-негативните последици, които причинява на Европа, с липсата 
на глобален простор за развитие на икономическите и другите връзки между 
европейската и останалите цивилизации. Европоцентризмът не само няма как 
да просперира в съвременните реалности, той дори вече е противопоказан и на 
европейските геостратегически интереси. 

Не бива да се забравя, че европоцентризмът не е от вчера. Още Херодот и 
Тукидит спореха дали да се изучава историята и на „другите“, освен на елините. 
Херодот ни остави своите изследвания не само за елинистичната история, аиза 
Египет, Индия, Вавилон, Арабия, Персия, докато Тукидит защитава обратния 
възглед: „гърците няма защо да изучават чуждите митове, религии, обичаи и 
традиции“. Но дори Херодот завършва своята „История“ с „европейски три- 
умфализъм“, прославяйки победата на Атина над Персия като „конфликт меж- 

ду Запада и Изтока, деспотизма и свободата, цивилизацията и варварството“”. 

Своя разцвет европоцентризмът достига в периода ХУШ-ХХ век. Това 
се дължи на успешното икономическо и военно развитие на Европа, както и 
на мощните процеси на капиталистическа модернизация. „Модернизацията 
включва индустриализация, урбанизация, нарастващо равнище на грамотност, 
образование, богатство, социална мобилизация и по-сложни и разнообразни 
професионални структури. Тя е продукт на неимоверната експанзия на науч- 
ното и на инженерното знание, започнала през ХУШ век... Модернизацията е 
революционен процес, сравним само с прехода от първобитните към цивили- 
зованите общества... 

Силно влияние върху развитието на европоцентризма оказва колониализ- 
мът. Десетки държави и цели цивилизации попадат под европейско управление. 
„В процеса на европейската експанзия биват безжалостно унищожени цивили- 
зациите на Андите и на Средна Америка, покорени са индийската и ислямската 
цивилизация заедно с Африка, осъществено е проникване в Китай и поставяне 
на тази страна под западно влияние. (...) В продължение на 400 години отноше- 
нията между цивилизациите се свеждат до подчиняването на другите общества 
под властта на западната цивилизация. 

Европейските метрополии получиха през периода на колониализма голе- 
ми придобивки - работещо за тях колониално население, територии, природни 
ресурси, морски пътища. Икономическото и технологическото лидерство на 
Европа е неоспоримо. Необходимостта от модернизация на другите континен- 
ти - също. Но модернизацията и колониализмът не само подхранват европо- 
центризма, а го и подкопават, стимулирайки вътрешното развитие и антиколо- 
ниалната борба. 

В самата Европа след множеството войни, и особено след ужасите на Пър- 
вата и Втората световна война, започва цивилизационен упадък. Появява се 
Освалд Шпенглер със „Залезът на Европа“. По-късно група изтъкнати учени 
- Арнълд Тойнби („Изследване на историята“, „Цивилизацията пред съда на 
историята“), Питирим Сорокин („Човек, цивилизация, общество“) и други 
- започват да разглеждат европейската цивилизация в непосредствена връзка с 
другите световни цивилизации. 

В края на ХХ и началото на ХХ1 век протичат дълбоки размествания в ба- 
ланса на световните цивилизации. Прав е Хънтингтън, който посвещава спе- 
циална глава на „Залезът на Запада“, че сега съществуват две основни визии 
за неговата сила. Едната - „непреодолимото, триумфиращо, почти пълно гос- 
подство на Запада-19. Другата - „цивилизация в процес на упадък, чийто дял в 
световната политическа, икономическа и военна сила намалява в сравнение с 
този на другите цивилизации“. Съществува компетентна аргументация и за 
двете визии. 

Заключението на Хънтингтън е, че и двете визии съответстват на дейст- 
вителността. Западът - пише той - „ще продължава да бъде на първо място 
дълго след настъпването на ХХ век. Същевременно обаче в баланса на силите 
между цивилизациите настъпват постепенни непрестанни и фундаментални 
промени и могъществото на Запада в сравнение с това на другите цивилиза- 

ции ще продължи да намалява. С ерозията на неоспоримото му превъзходство 
голяма част от мощта на Запада просто ще се изпари, а останалата ще се разпи- 
лее по региони сред няколко основни цивилизации и техните водещи държави. 
Най-значителното нарастване на мощта се пада и ще продължава да се пада 
на азиатските цивилизации, като Китай постепенно ще се изгради като онова 
общество, което най-вероятно ще се окаже основният конкурент на Запада за 
глобално влияние”. 

Сред съвременните историци се води остра дискусия по въпроса коя ци- 
вилизация стои в центъра на глобалната история - европейската или източ- 
ните, Европа или Азия. Особено бурно се разрази тази дискусия на последния 
(Х1Х) световен конгрес на историците в Осло (2000 г.). Археологът и философът 
А. М. Буровски изрази едната гледна точка: „Харесва ли ни се това, или не, но 
общността на човечеството и световната цивилизация в техните съвременни 
форми възникват само затова, защото една от регионалните цивилизации - за- 
паднохристиянската - съумява да стане доминираща цивилизация в мащабите 
на земното кълбо.“ 

Според него „до 1914 г. Европа във всички отношения бе „център на света“. 
Европейските войни и други политически събития водеха само към открояване 
на доминиращите държави на „центъра“, неотменяйки първенството на Евро- 
па като цяло. Обаче, начиная от Първата световна война, „центърът на света“ 
започва стремително да губи и своите нравствени основи, и възможностите за 
запазване на геополитическото и културно-историческото лидерство““. 

Незападните цивилизации започват „догонваща модернизация. Макар 
че тя никъде не се среща в чист вид, Буровски обобщава две групи страни в 
догонващата модернизация. Първата група - това е по неговата терминология 
„втората Европа“ (Балканите, Централна Европа, Прибалтика, Полша, Русия, 
Украйна). Втората група включва далекоизточните страни (Япония, Корея, 
Южен Китай, Сингапур). Тази световна система, чийто център е европейската 
цивилизация, започва да се разпада след европейските и световните войни и 
днес се намира в бифуркация. Неслучайно след Първата световна война се раз- 
падат периферните империи на „световния център“ - Германската, Австро-Ун- 
гарската, Руската и Османската, а след Втората световна война - Английската, 
Френската и другите колониални империи. 

Противоположна на горната теза защитава канадският социолог и исто- 
рик А. Г. Франк. До ХУШ век „два главни региона - подчертава той - заемат 
най-“централното“ място в световната икономика - Индия и Китай. На първо 
място това е било свързано с ненадминатата - абсолютно и относително - про- 
изводителност на техните манифактури. В Индия - преди всичко памучната 
манифактура, която завоюва световния пазар... (...) Още по-“централна“ роля 
играе китайската икономика. Лидерството на Китай се определя най-вече от 
износа на коприна, керамика, златни и медни монети, по-късно на чай. Екс- 
портните стоки от своя страна превръщаха Китай в крайния пункт, където се 
събираха запасите на световното сребро.“19 

Много съществена причина за азиатското лидерство в глобалната история 
са демографският фактор и свързаната с него необходимост да се разгръща все 

по-широко производство, за да се изхранва и облича огромното и постоянно 
нарастващо население. „През 1750 г. населението на Азия представлява 6690 от 
световното, произвежда 8090 от световния брутен продукт, а 20-те процента 
европейско население произвеждат по-малко от 2090 от брутния продукт, тъй 
като Африка и Америка също внасят свой дял в общия продукт на Европа. До- 
ходите на човек от населението също са били по-високи в Азия, особено в Ки- 
пи, 

Франк нарича европоцентризма мит. И прави следното заключение: 
»-.. Световната история се възвръща в своя кръг, към първичния си център 
- Азия. През ХХ в. „хегемонията“ се премести в западно направление - към 
Европа и Северна Америка, през ХХ1 в. тя като чели ще се върне към изходната 
точка, след като е обиколила света. 18 

Ето как Хънтингтън разглежда цивилизационното развитие на Европа и 
нейното световно влияние. „Европейското християнство - пише той - започва 
да се оформя като отделна цивилизация през УШ и ГХ век. Що се отнася обаче 
до цивилизационното му равнище, то в продължение на няколкостотин годи- 
ни изостава от много други цивилизации. Китай по време на династиите Тан, 
Сун и Мин, ислямският свят от УШ до ХП век и Византия от УШ до Х! век 
далеч превъзхождат Европа по богатство, територия, военна мощ и постиже- 
ния в областта на изкуството... (...) Към 1500 г. ренесансът на европейската 
култура вече от дълго време ев ход, а социалният плурализъм, разширяването 
на търговията и техническите постижения осигуряват основата на нова ера в 
световната политика. (...) 

През втората половина на ХХ в. благодарение на една нова вълна на им- 
периализъм Западът разпростира контрола си над почти цяла Африка, затвър- 
ждава влиянието си на индийския субконтинент и в други райони на Азия, а 
в началото на ХХ в. пряко или косвено подчинява на господството си Близкия 
изток с изключение на Турция. През 1800 г. европейците или бившите европей- 
ски колонии (в двете Америки) контролират 3590 от сухоземните територии на 
света, през 1878 г. - 6790, а през 1914 г. - 8490.“ 

Така или иначе, може да се смята за доказано, че Азия и Европа си сме- 
нят местата в световната икономическа и цивилизационна система. До ХУП- 
ХУШв. - водещо място на Изтока. През ХУШи ХХ в. - икономическа, военна 
ицивилизационна експанзия на Европа. Европоцентристката и азиатоцентрист- 
ката гледна точка имат своите исторически корени. 

Привеждам двете противоположни тези не за да поставя въпроса коя е 
вярната. Вероятно и в двете има съответна конкретна историческа истина. 
Нека световната история да я изследва и докаже в нейните общи и конкретни 
измерения. Но от цивилизационна гледна точка тези противоположни идеи 
позволяват да се направят три важни извода. 

Първият - европоцентризмът и азиатоцентризмът са контрапродуктивни 
както при разглеждането на отношенията между съвременните цивилизации, 
така и при разглеждането на формирането на планетарната земна мегацивили- 
зация. Всички цивилизации са уникални и ценни и именно със своята уникал- 
ност и ценност участват в създаването на голямата земна цивилизация. Нито 

една цивилизация не може да претендира за универсалност, още по-малко за 
хегемония в света. 

Вторият - противопоставянето на европоцентризма и азиатоцентриз- 
ма не може да бъде основа на съвременната геополитическа стратегия. Не ев 
състояние да изпълнява тази роля и тезата за сблъсъка между цивилизациите. 
Такава основа може да бъде диалогът между цивилизациите като път към мир 
и благоденствие за всички народи и цивилизации и към създаване на земната 
нооцивилизация. 

Третият - пред отношенията Европа - Азия се разкриват нови перспек- 
тиви и възможности. Границите между Европа и Азия са исторически, а не гео- 
графски. Траници между Европа и Азия всъщност не съществуват. Географски 
съществува Евразия. Преоткриването и развитието на Евразия носи безценни 
блага за народите и цивилизациите и на Европа, и на Азия. 

Обединена Европа не може да не стигне до необходимостта от преосмис- 
ляне на евро-азиатската си геостратегия. Създаването на нова евразийска гео- 
стратегия е залог за бъдещето на Европа. И могъщ фактор за нейното развитие 
през ХХ1 век. 

Необходимостта от нова евро-азиатска геостратегия на Европейския 
съюз не е изработването на антиамериканска геостратегия, а на проевро- 
пейска геостратегия. Тя не е насочена против интересите на САЩ, а отстоява 
интересите на Европа. Тя не цели създаването заедно с други на коалиция 
против САЩ, а цели установяването на конструктивни отношения между ев- 
ропейската и азиатските цивилизации и техните държави ядра в изгода на 
сигурността и благоденствието на Европа. От Европа не може да се иска да не 
мисли за интересите и бъдещето на Европа. Никой друг не може да прави това 
вместо нея и по-добре от нея. 

Европейското геостратегическо мислене, иска или не иска, рано или къс- 
но ще се изправи пред необходимостта от преосмисляне на европейската гео- 
стратегия в условията на новите реалности след Студената война и след ин- 
дустриалната епоха. Сегашната трансатлантическа стратегия отговаряше на 
потребностите на Студената война, но днес не покрива някои основни интере- 
си на Европа. Първо, защото я изправя срещу останалите цивилизации пора- 
ди универсалистките западни претенции за уестърнизирана глобализация на 
целия свят под лидерството на САЩ. Второ, защото я лишава от или затруд- 
нява достъпа й до необозримите суровинни, енергийни и пазарни богатства 
на Евразия. Трето, защото я изолира от най-бурноразвиващия се през ХХ1 век 
регион на планетата. 

Това не означава европейската трансатлантическа геостратегия да бъде 
сменена от нова, евразийска геостратегия утре, рязко, с еднократни радикални 
действия. Евро-азийската стратегия на Европа ще бъде постепенен процес. И 
ще се извършва заедно с другите големи промени в новата епоха. Европейската 
геостратегия флуктуира. През първата половина на ХХ в. ще бъдем свидетели 
или на процъфтяваща Евразия, или на процъфтяваща Азия, чиято западна пе- 
риферия Европа затихва. 

Открива се възможност противопоставянето на европоцентризма и ази- 

атоцентризма да се преодолява не чрез войни, неоколонизация, западнизация 
или азиатизация, а чрез развитие на евроазийския мегаконтинент като един 
от мегацентровете на новия, слединдустриален свят. Открива се историческа 
перспектива не за сблъсък, а за позитивно взаимодействие между европей- 
ската и азиатските цивилизации. Такова позитивно взаимодействие е изгодно 
днес за държавите и цивилизациите и в Европа, ив Азия и основополагащо за 
създаването на слединдустриална планетна ноосфера утре. Евро-азийството 
предлага бъдеще не само на Европа и Азия, аи на земната мегацивилизация. 
Великата, истинската глобализация през ХХ1 век не е процес на западнизация 
или американизация на света, а на разцвет на всички цивилизации и на света 
като цяло. Глобализация трябва да значи интеграция, а не сегрегация на чо- 
вечеството. 

Нека се върнем отново към вече цитираното заключение на Хънтингтън 
за превръщането на разломните в бойни линии. 

Съществуват предостатъчно причини - казва С. Хънтингтън - „да очак- 
ваме, че разломните линии между цивилизациите - например между Запада, 
от една страна, и конфуцианските общества от Източна Азия и мюсюлманския 
свят, от друга - ще се превръщат занапред в бойни линии“?. 

Наистина съществуват. Ако се запази сегашният световен ред. Сегашната 
геостратегия, базирана на сблъсъка на държави, нации, коалиции, цивилиза- 
ции, усилва възможността и вероятността за конфликти, включително и воен- 
ни, или за провеждане на диктата на силния от позицията на силата. По-сла- 
бият е онеправдан и незачетен. Затова той се въоръжава, съюзява се с други, за 
да се противопостави на силния и да защити интересите си. Такава стратегия 
на противопоставянето и сблъсъка ражда и изостря конфликтите, а не ги пре- 
дотвратява и не съдържа капацитет за балансиране на интересите. Не може в 
днешно време да си богат и въоръжен до зъби и да искаш другите, някои от 
които много по-големи от теб, да си остават бедни и беззащитни. 

САЩ разглеждат себе си като единствената свръхсила, а оттук - като един- 
ствен лидер на света и властелин на глобализацията, обкръжен от враждебни 
цивилизации и разломни линии. Такова противопоставяне е погрешно и гео- 
политически контрапродуктивно от гледна точка на съвременните реалности. 
Още по-контрапродуктивно е то за Европа. „Противопоставянето между Евро- 
паи Азия - пише А. Тойнби - еедно от най-малко полезните наследства, които 
съвременният Запад е приел от елинския свят... Има безспорна географска ре- 
алност, която наричаме Евразия. Тя е толкова обширна и толкова неестествено 
оформена, че можем да откъснем от нея за свое удобство редица подконтинен- 
ти. От тях най-остро определената благодарение на Хималайската земна грани- 
ца е Индия. Европа е безсъмнено друга от тях, но европейската земна граница, 
за разлика от индийската, винаги е била праг, а не граница и със сигурност лежи 
много по на запад от Уралските планини.“ 

Да се запазва днес, в ХХ! век, елинската геополитическа стратегия по въ- 
проса Европа - Азия е твърде неелинско, особено в интелектуално отношение. 

Еднополюсната конфигурация на света е преходна. Светът днес е друг и 
се нуждае от нови геостратегии и от нов световен ред, в който глобализацията 

няма да е пирамида, а взаимнопресичащи се кръгове, където бойните разломни 
линии ще еволюират в зони на диалог и сътрудничество. 

Вярно е, че днес съществуват предостатъчно причини за сблъсък. Но съ- 
ществуват и предостатъчно причини за преразглеждане на геостратегията на 
сблъсъка. Има много сериозни основания да се предвиди друго развитие на 
отношенията между цивилизациите. Разломните линии между европейската и 
азиатските цивилизации все повече ще губят капацитета си на бойни линии и 
все повече ще увеличават капацитета си на взаимодействие. Европейско-азиат- 
ската геостратегия има като основа и като могъщи източници вече осъществе- 
ни нови реалности и кардинални промени. Най-малко шест неоспорими нови 
реалности и шест ключови промени я правят възможна (и необходима). Те биха 
могли да се обобщят така. 

. Бързо, с тенденция да изпревари в бъдеще Европа, икономическо раз- 
витие на Азия, и преди всичко на Източна Азия - Китай, Япония, Индия, Южна 
Корея, Виетнам, „тигрите“. Тази реалност се признава от всички - икономисти, 
политици, изследователи. Бурното икономическо развитие на Източна Азия се 
оценява от тях като едно от най-значимите предизвикателства в света през вто- 
рата половина на ХХ и началото на ХХ! век. „Според повечето предвиждания 
- обобщава Хънтингтън - още в началото на ХХТ век китайската икономика ще 
бъде най-могъщата в света. Докато през 90-те години на ХХ век Азия разполага 
с втората и третата най-големи икономики в света, към 2020 г. там вероятно ще 
бъдат четири от петте и седем от десетте най-големи икономики. По това време 
азиатските общества вероятно ще дават над 4090 от световния икономически 
продукт.“? 

За съжаление Хънтингтън прави от тази реалност извода, че заедно с на- 
растването на икономическата мощ на Азия, и по-специално на Източна Азия, 
и още по-специално на Китай, расте и тяхната агресивност: „... нарасналата 
мощ на региона - подчертава той - ще стимулира трайна тенденция на азиатска 
агресивност в международната политика... (...) 

Във всеки случай през следващите десетилетия азиатският икономически 
растеж ще има дестабилизиращ ефект върху доминирания от Запада междуна- 
роден ред, като развитието на Китай, ако продължи със същите темпове, може 
да предизвика масивно разместване на властовите пластове между цивилиза- 
циите.<23 

Може и да бъде така, ако Западът иска да продължи да „доминира, т. е. да 
властва над огромна и вече бурноразвиваща се Азия, над милиарден и вече мо- 
гъщ Китай. Но може и да не бъде така, ако Европа, която е част от големия ев- 
разийски материк, възприеме не геостратегията на доминация и владичество, 
а геостратегията на диалог и взаимодействие с Азия, която е заинтересувана от 
такава стратегия заради необходимия имир за развитие и заради авангардните 
технологии на Европа. 

Не може да се иска от Азия да приеме безропотно доминацията на Запада, 
когато тя се развива бурно, с много по-високи темпове от него. Ето я графиката 
на икономическото развитие на Азия“. 

Икономическото предизвикателство: Азия и Западът 

Източници: Мопа Вап, И/опа Таб!ев 1995, 1991 (Вай тоге: оп Норктз Опмегзпу Ргезз, 1995, 1991); Ге- 
нерален директорат за бюджет, счетоводство и статистика, В.О.С. “гайвиса! АБзтас: о Майопа! 
псоте, Тамиап Агеа, Верибйс оСрта, 1951-1995 (1955). 


Можем да си представим какъв икономически подем очаква Евразия, ако 
геостратегията на противопоставянето между Европа и Азия бъде сменена от 
геостратегията на диалога и равноправното сътрудничество. И двете части на 
големия материк трябва да се отварят една за друга. Икономическите аргумен- 
ти на евразийството са колосални по своята значимост и рано или късно ще 
променят сегашната гтеостратегия на противопоставяне. Цивилизациите не са 
препятствие за това. Евразийският процес, евразийското икономическо разви- 
тие може да стане икономическото чудо на слединдустриалната глобална ико- 
номика. 

. „ Азия е големият суровинен и енергиен резервоар на света. Европа не 
може да си позволи геостратегия, която я изолира, отдалечава или противопос- 
тавя на близките до нея суровинни и енергийни ресурси. 

Тук е Русия с нейните метали от цялата Менделеева таблица, нефт, газ, 
гори, реки, с нейните необятни територии от Атлантика до Далечния изток. 

Тук е Средна Азия с нейния Каспийски нефтен и газов басейн, с азер- 
байджанските, казахстанските, узбекските, туркменските енергийни и суро- 
винни богатства. 

Тук е Близкият изток с неговите несметни нефтени запаси. 

И географски редом до тях е Европа с нейната развита високотехнологич- 
на икономика и с недостигащите и собствени енергийни и суровинни ресурси. 

Времето, когато тя решаваше своите проблеми чрез колониализъм и домина- 
ция, чрез военна сила и от позиция на силата, изтече. Дойде време за цялостно 
преосмисляне на досегашните геостратегически решения и за формиране на 
нова геостратегия. 

. „Един от най-големите и най-трудните проблеми на европейската страте- 
гияи политика винаги е била Русия. От една страна - велика европейска държава, 
европейска по територия (от Атлантика до Урал), неделима част от европейската 
история и европейската култура, свързана чрез множество канали с европейския 
живот и непрестанно участваща в него. От друга - разположена и в Европа, и 
в Азия, арена на борба между западничеството, славянството и руската версия 
на евро-азийството. Но и мост към Азия, част от модерното европо-азиатско 
взаимодействие. От трета - страна с традиционно силна армия, бивша световна 
свръхсила, голяма и днес термоядрена държава. От четвърта - социалистическа 
страна през почти целия ХХ век, днес постсоциалистическа с труден преход към 
демокрация, пазарна икономика и всеобхватна модернизация. От пета - свръх- 
богата страна с ясна стратегия за завръщане на световната икономическа и по- 
литическа сцена. И от шеста страна - естествен сухоземен и въздушен излаз на 
Европа към бурноразвиващата се Източна Азия и към Тихия океан. 

Откъдето и да се погледнат, Европа и Русия са свързани и, което е още по- 
важно - те са жизнено заинтересувани да развиват своите икономически, по- 
литически, военни, геополитически, културни отношения. Досега европейско- 
руските отношения бяха своеобразен гордиев възел, в опитите той да се разсече 
се редуваха студени и топли периоди. Но така или иначе, Русия все още не е 
намерила мястото си нито в границите на Европейския съюз, нито в границите 
на НАТО. В самата Русия привържениците на западническата или на източната 
стратегия за развитие, или на особената мисионерска руска стратегия са в пос- 
тоянно противоборство. 

Несъмнено една модерна европейска геостратегия ще развърже гордиевия 
възел и Европа и Русия ще стъпят на дълготрайна позитивна основа за разви- 
тие на своите разностранни отношения. Русия за обединена Европа и обедине- 
на Европа за Русия може да се превърнат от загадъчни въпросителни в заинте- 
ресувани партньори. Те трябва да се преоткрият в информационната епоха, ако 
искат да имат нови количествени и качествени хоризонти на своето развитие. 
Русия трябва да открие обединена Европа, обединена Европа трябва да преот- 
крие Русия. Щом е възможно Германия и Франция да се преоткрият, възможно 
еи Европаи Русия да го направят. 

Възраждането на Евразия може да стане съвършено нова база за европей- 
ско-руските отношения - положителна, взаимноизгодна, предлагаща сигурност 
и просперитет. Но в руслото не на остарялото и изчерпано вече традиционно 
руско евразийство, а на модерната евро-азиатска геостратегия на ХХ1 век. Още 
повече че цивилизационното разделение (католическо и православно христи- 
янство) е по-скоро вторично, отколкото фундаментално. 

. „ Пазарите на Азия в наше време са по-големи от всички други световни 
пазари. Азиатските пазари винаги са били големи, но днес са необятни както по- 
ради демографски причини, така и поради повишеното търсене. Сега две трети 

от населението на земята живее в Азия. Прогнозата на ООН е, че към средата 
на ХХ1 век само населението на Китай и Индия ще бъде над 3 милиарда и 100 
милиона души. Седем от десетте най-многолюдни страни на света ще бъдат от 
Азия - Китай, Индия, Индонезия, Русия, Пакистан, Япония, Бангладеш?. 

Ето таблицата за относителния дял на населението в различните цивили- 
зации, от която могат да се направят изводи за демографските координати на 
азиатските пазари“. 


Относителен дял на населението под политическия контрол 
на различните цивилизации, 1900-2025 г. (в проценти) 























Година | |Световно | Западна | Афри- | Синоис | Инду- | Ислям-  Япон- | Латино-  Право- | Други 
населе- канска  тка | иска | ска ска | американ- | славна 
ние|” ска 

1900 1,61 443 0,4 19,3 0,3 4,2 3,5 3,2 8,5 16,3 
1920 1,921 481 0,7 17,3 0,3 24 41 4,6 13,9 8,6 
1971 В 14,4 5,6 22,8 15,2 13,0 2,8 84 10,0 5,5 
1990 15,31 14,7 8,2 24,3 16,3 134 2,3 9,2 6,5 5 
1995 15,81 13 9,5 240 | 164 | 15,9! 2,2 9,3 бл" 3,5 
2010 17,21 11,5 11,7 22,3 17,1 17,9" 1,8 10,3 54" 2,0 
2025 18,51 10,1 144 210 | 169 | 19,2 1,5 9,2 49" 2,8 






































Забележка: Относителните изчисления за населението в света се базират на съществуващите 
държавни граници в дадената година. Изчисленията за периода 1995-2025 г. са направени с оглед 
на границите през 1994 г. 

# Изчисленията за населението в света в милиарди. 

"Изчисленията не включват държавите от ОНД и Босна. 

"Изчисленията включват ОНД, Грузия и бивша Югославия. 

Източници: Оплеа Майопа! Роршайоп Омбюп, Перагитепе Юг Есопотк апа 5оса Нпюптайоп апа 
Року Апауз, И/опа Роршайоп Ргозреск, Ге 1992 Веукгоп (Меии Хойс Ипйеа Маноп, 1993) Хгатезтап 
Уеаг-Вооск, (Меии Уой: 9. Мати Ргезз, 1901-1927: опа Атапас апа Воок ойЕас (Мему Уогк: Ргезз Ри. 
Со. 1970-1993). 


Но демографският фактор не е единственият и дори не е най-могъщият в 
колосалното развитие на азиатските пазари. Още по-силен фактор са бурното 
развитие на азиатските икономики, оттам - нуждата от технологии, техника, 
софтуер, мениджмънт и т. н., и повишаващото се жизнено равнище на мили- 
ардното население, оттам - постоянно нарастващото търсене на стоки и услу- 
ги. Възходящата динамика на азиатските пазари е дълготрайна. През ХХ1 век, 
особено през неговата първа половина, те ще бъдат най-големите и печелещи 
световни пазари. 

. „Европа заедно със САЩи Япония са притежатели, средища за развитие 
и авангард на най-модерните индустриални и слединдустриални високи тех- 
нологии. Модернизацията, която започна в Европа още през ХУШ век, доведе 
до индустриализация, урбанизация, до широко образование, до големи научни 
открития и през втората половина на ХХ век - до нова технологическа рево- 

люцияи навлизане в слединдустриалната епоха. По своята същност и по свои- 
те последици модернизацията е революционен процес, който изведе Европа в 
авангарда на човечеството през последните векове. Днес европейската иконо- 
мика е сред най-силните в света. 

Въпреки че относителният дял на Запада в производството на съвкупния 
световен продукт спада след втората половина на ХХ век, качествените предим- 
ства на неговата икономика днес са безспорни. През 1950 г. Западът има около 
6490 от съвкупния световен продукт; през 80-те години делът му пада до 4900, а 
според прогнозите на специалистите през 2015 г. ще стане под 30 процента. О6- 
ратно - делът на Азия расте. Но новите технологии са в западните страни ив 
Япония. Естествено техният трансфер в азиатските страни е постоянен процес и 
не може да се спре или забави, както показа опитът на КОКОМ. Технологическо- 
то догонване на Европа от Азия е продължителен и многокомпонентен процес, 
толкова продължителен, че Азия поне през първата половина на ХХ1 век остро 
ще се нуждае от европейските високи технологии, а Европа ще има достатъчно 
време да се нагоди към нуждите на бурноразвиващата се евразийска икономика. 
Европа и САЩ заедно с Япония са мощните локомотиви на съвременния научен 
и технологически прогрес. Не е случайно, че най-големите научни открития през 
ХХ век са направени в страните на Запада. Ето например какво показва географ- 
ската карта на нобеловите лауреати през ХХ и началото на ХХ1 век: от всички 
нобелисти между 1901 и 1993 г., т.е. през ХХ век, 202 са от Европа, 212 - отСАЩи 
12 - от Азия??. Предимствата на Запада в технологическата област са очевидни. 

Научният и технологическият потенциал на Европа са ключова възмож- 
ност за нейната евразийска геостратегия. Заедно с общата географска тери- 
тория, с колосалните суровинни и енергийни ресурси на Азия, с необятните 
азиатски пазари те могат да влязат в основите на евро-азиатското слединдуст- 
риално развитие. Европа можеи чрез други геостратегии да продължи да реша- 
ва своите суровинни, енергийни и пазарни проблеми. Азия може и чрез други 
геостратегии да решава своите технологически и глобалистични проблеми. Но 
нито Европа, нито Азия могат да постигнат главозамайващия икономически 
ефект от една евразийска геостратегия, която би обединила европейските и ази- 
атските предимства. Особено ако единната евразийска територия бъде опасана 
с модерни високоскоростни жп магистрали, автомобилни коридори, нефто-и 
газопроводи, летища и пристанища, компютърни и аудиовизуални комуника- 
ции, двустранни и многостранни съвместни дейности и институции. 

. „Мултицивилизационната световна система е факт. Мултицивилизаци- 
онният световен ред още не е създаден. Той се намира в преходна фаза - едно- 
многополюсен световен ред. Но финалът на тази преходна фаза не е далече в 
бъдещето. Сега живеещите поколения ще бъдат свидетели на нов цивилизаци- 
онен ред, в който ще участват пет азиатски и три неазиатски цивилизации. 

Геокултурата и геостратегията на противопоставянето имат много дълбо- 
ки корени и традиции. През цялата история интересите са били защитавани 
със сила и конфликтите решавани чрез сила. Но и през цялата история са гене- 
рирани и друга геокултура, и други геостратегии - културата и геостратегиите 
на диалога и сътрудничеството между държавите, народите и цивилизациите. 

Днес на сцената на историята си противостоят не толкова държавите, народите 
и цивилизациите, колкото геостратегията на противопоставянето и геостра- 
тегията на взаимодействието, геостратегията на войната и геостратегията на 
мира, геостратегията на сблъсъка и геостратегията на диалога. 

Човечеството на информационната епоха ще бъде изправено пред избор. 
Този избор не може да бъде избягнат. Той не е морален избор, не е мотивиран 
от ценностни аргументи или на първо място от ценностни аргументи. Той е 
екзистенциален избор. Ние сме в критична точка на човешката история: или 
нооразвитие, или... тъмнина. 

Оттам погледнато, сблъсъкът на цивилизациите е геостратегия на мина- 
лото. Както и да се обосновава, колкото и актуална и ефективна да е за още 
определен период от време, тази стратегия не съответства нито на развитието 
и разпространението на ядрените оръжия, нито на съвременните екологически 
реалности, нито на позитивните възможности, които съдържа информацион- 
ната епоха. Необходима е нова геостратегия, която ще бъде обърната напред 
- към проблемите, опасностите и предимствата на информационната епоха, а 
не назад - към миналото. 

Не по-малко важна е и гледната точка за моно- и мултицивилизационни- 
те измерения на сътрудничеството между народите и държавите. Вярно е, че 
народите от една цивилизация, които изповядват една вяра, имат една култура 
и единни ценности, са способни на ефикасно сътрудничество. Но не е вярно, 
че различните цивилизации са изначално враждебни помежду си, че „ние“ не 
можем да си сътрудничим с „тях“, че, както твърди Хънтингтън, ислямската и 
китайската цивилизация, от едната страна, и Западът, от другата, са антагонис- 
тични цивилизации. 

Отношенията между европейската и азиатските цивилизации, особено 
източноазиатските цивилизации, не са антагонистични. Европейската, китай- 
ската, индийската, японската, руската цивилизация не са нито изконно, нито 
по своето съвременно състояние несъвместими. Нито една европейска държа- 
ва няма днес причини и интереси да воюва с която и да било източноазиатска 
държава. Нито една източноазиатска държава няма интерес и политика за на- 
падение на която и да било европейска държава. 

По-специални са въпросите за тероризма и за наркотрафика - двете големи 
бедствия за съвременното човечество и за всички народи. Те придобиха опасни 
размери. Особено след 11 септември 2001 година. Тяхното ограничаване и лик- 
видиране се нуждаят от единна международна стратегияи от световна коалиция. 
Ясно е, че сътрудничеството между Европа и Азия би имало голям ефект в реша- 
ването на тези остри съвременни проблеми. Цивилизационните различия не са 
пречка за образуването на мощна световна коалиция против тероризма. Няма 
екстремистки цивилизации. Има екстремизъм и на негова основа - тероризъм в 
различните цивилизации. Той трябва да бъде ликвидиран с обединените усилия 
на всички. Възможно е междудържавно и междуцивилизационно съглашение 
за борба срещу тероризма. Не е допустимо създаването на междуцивилизаци- 
онно напрежение, междуцивилизационни конфликти и санкции по въпросите 
на тероризма и на наркотрафика. Онези държави, които поддържат, подготвят 

и приютяват терористични групи, трябва да понесат съответните санкции. Но 
да се обявяват цели цивилизации за терористични, е абсурдно и нецивилизова- 
но. Тероризмът е форма на съвременно варварство. Държави и партии, които 
упражняват или използват тероризъм, има, цивилизации - не. Няма варварски 
цивилизации. Цивилизацията е преодоляването на варварството. 

Тероризмът трябва да бъде унищожен, независимо от коя цивилизация 
или държава произлизат терористични действия. 

Иронията на историята е, че тероризмът е крайна форма на насилието, 
което до днес е играло централна роля в международната политика и продъл- 
жава да заема голямо място в нея. Историята си отмъщава за изкривяванията, 
които йе причинила политиката. Идва времето на нова международна полити- 
ка, на ноомеждународна политика и това навярно е пътят за изкореняване на 
насилието, включително на тероризма. Дотогава обаче е нужна безпощадна и 
ефикасна борба с тази чума на съвременността. 

И така, заключението, което може да се направи от горния анализ, е: в 
Европа постепенно се генерира потребност от нова европейска геополитика в 
настъпващата информационна епоха. Тя няма да е нито антиамериканска, нито 
антируска, нито антиазиатска. Няма да е паневропейска, а проевропейска, тър- 
сеща добри решения на европейските проблеми в условията на новите реал- 
ности. Тя трябва да предложи и нови решения на уравненията Европа - САЩ, 
Европа - Русия, Европа - Азия, които да осигурят благоприятни условия за 
развитието на Европейския съюз през ХХ1 век и да го превърнат в основен гло- 
бален играч. Пионер в създаването на мирна цивилизация, ЕС стои пред пре- 
дизвикателството да стане пионер на геополитиката и геокултурата на диалога 
между цивилизациите. 


Новата евро-азиатска стратегия - сфинксът на Европа 


През втората половина и особено през последните десетилетия на ХХ век 
в Европа се извършиха ключови за нейното по-нататъшно развитие промени, 
които са съществена предпоставка за едно евро-азиатско преосмисляне на ней- 
ната геостратегия през ХХ1 век. 

Кои са най-важните от тази гледна точка промени? 

. Обединението на Европа - създаването на Европейския съюз като нова 
европейска държавна организация. Това е едно от най-значителните събития на 
нашето време. И същевременно - историческа крачка в развитието на Европа и 
на европейската цивилизация. С многопосочно значение - политика, сигурност, 
образование, култура. Но най-голямо е икономическото изначение. 

Петото поред разширяване на Европа в Копенхаген през 2002 г. напра- 
ви от Европа третата по население държавна формация след Китай и Индия 
с 455 милиона жители. „Ражда се - както пише в. „Дневник“ - най-големият 
вътрешен пазар на планетата върху площ от 4 милиона кв. км, произвеждащ 
БВП от 9200 милиарда евро, почти колкото произвеждат САЩ.“?8 Икономика- 
та на Европейския съюз става една от най-мощните и конкурентоспособните 
в съвременната глобална икономика. За нейното успешно слединдустриално 


38 ПОНЕДЕАНИК  бр.1/2- год. ХУП 


ТЕОРИЯ 


развитие освен нови технологии и научни открития са необходими суровини, 
енергийни източници, пазари. Несъмнено една добре балансирана евро-азиат- 
ска геостратегия е релевантна на потребностите на обединена Европа и преди 
всичко на нейната икономика. 

. Обединението на Германия, преодоляването на германо-френския син- 
дром и превръщането на Германия и Франция в двигател на обединителния 
европейски процес. Обединението на Германия я направи първа европейска 
икономическа сила. Преодоляването на противопоставянето между Германия 
и Франция носи стабилност, сигурност и могъщество на Европа. Европейска- 
та цивилизация получава европейско ядро, въпреки че в по-нататъшното си 
развитие самият Европейски съюз вероятно ще бъде ядрото на европейската 
цивилизация. Франция и Германия имат огромни икономически, политически, 
дипломатически, културни възможности да пионерстват в качественото разви- 
тие на евро-азиатските отношения. 

. След Първата и Втората световна война Европа навлезе в ерата на мир- 
но развитие на европейските междудържавни отношения. Повече от половин 
век в Европа не е имало войни. Интересите на държавите се балансират, а кога- 
то възникват конфликти, те се разрешават чрез преговори и взаимни компро- 
миси. Може да се каже, че след средата на ХХ век европейската цивилизация се 
превръща в мирна цивилизация. 

Вярно е, че съществува НАТО, но, първо, то бе създадено през Студената 
война и двуполюсната световна система. И второ, НАТО е пред сериозна ево- 
люция за превръщането си в система за колективна сигурност. Перспективата 
за развитие на Европа като мирна цивилизация е напълно реална. Голяма евро- 
пейска война днес не е възможна и Европа все по-неохотно гледа на своето учас- 
тие във военни конфликти извън нея. Вярно е също така, че на Балканите, т. е. в 
Югоизточна Европа, бяхме свидетели на няколко войни в края на ХХ век. Това 
е печален факт. Те можеха да бъдат избягнати. Те трябваше да бъдат избягнати, 
защото не решиха проблемите, които ги породиха, а ги задълбочиха. Полити- 
ческото и икономическото интегриране на Балканите в Европейския съюз ще 
предотврати бъдещи войни в този барутен в миналото европейски регион. 

Мирното развитие на Европа и на европейската цивилизация е изключи- 
телно важна предпоставка за развитието на взаимоотношенията и взаимодей- 
ствието между Европа и Азия. Европейската добронамереност и отсъствието 
на политика от позицията на силата са входният билет на Европа за Азия. Нито 
една европейска държава не се готви и няма защо да напада която и да било 
азиатска държава. Азия не се бои от Европа. Обратно, Европа може да бъде 
вносител на мир в Азия. Мирът и сътрудничеството могат реално да станат 
дълготрайна основа на тяхното взаимодействие. 

. Разпадането на СССР и на двуполюсната световна система и появата 
на възможност да бъдат поставени на нова основа отношенията Европа - Ру- 
сия. Няма го вече тоталното противопоставяне - политическо, икономическо, 
военно, технологическо - на идеологическа основа. Няма ги вече изправени 
един срещу друг двата световни блока. Има съвършено нова ситуация - Ру- 
сия се оказва част от европейския въпрос и специфична част от европейския 

процес. Това добре е изразено от Кисинджър в новата му книга „Политиката“. 
„Когато се формираше Алиансът, обединителният му елемент бе общата поли- 
тика към Съветския съюз. В наши дни основните съюзници от двете страни на 
Атлантическия океан се стремят да дефинират собствени „специални отноше- 
ния“ с Москва. (...) Когато разпадането на Съветския съюз намали (и с течение 
на времето елиминира) страха от военна атака от Изтока и когато през 1990 г. 
обединяването унищожи източногерманския съветски сателит, политическият 
баланс в Европа и НАТО се промени коренно.“ 

Русия греши, когато не дефинира като свой геостратегически приоритет 
обединена Европа. Европа греши, като се забавя с изработването на нова гео- 
стратегия към Русия. Европейско-руските и руско-европейските отношения не 
са в застой. Но те още не са на равнището на ХХ1 век, т. е. на световния преход 
в слединдустриалната епоха. 

Европа не може да не дефинира свое самостоятелно отношение към Русия. 
Твърде много европейски интереси са свързани с нея както на европейската 
територия до Урал, така и отвъд Урал на територията на Азия. Само глупци не 
биха могли да разберат стратегическото значение на Русия за Европа, но в Ев- 
ропа глупците не са на нейния политически и интелектуален волан. 

. Навлизането на Европа в информационната епоха. Това е повратен мо- 
мент в европейската история. Той може да се сравни само с навлизането в зе- 
меделската, а по-късно - в индустриалната епоха. Заедно със САЩ, Япония ив 
последното десетилетие с Южен Китай Европа е пионер на информационната 
епоха. Тази капитална промяна генерира и произвежда цяла поредица от други 
промени. Промени в технологиите и в производството. Промени в характера на 
труда и социалната структура на обществото. Промени в начина и качеството 
на живота. Промени в парадигмата на развитието. Промяна във всичко. 

Ясно е, че не може да няма промени и в международната политика. Необ- 
ходимо е преосмисляне и на принципите от времето на противопоставянето 
и Студената война, и на геостратегията, и на световния ред, и на самите меж- 
дудържавни и междуцивилизационни отношения. В конкретния случай пред 
слединдустриална Европа стои проблемът да преразгледа своята геостратегия 
към Азия - най-големия континент, нейния сухоземен съсед. И установяването 
на нови отношения и взаимодействие, които биха възродили Европа и Азия в 
полза на европейските и азиатските народи. 

. Засилване на процеса на европейското идентифициране на отделни- 
те европейски държави и народи, на европейската общност като цяло и на 
европейската цивилизация. Европа не е вече географско понятие, не е само 
континент. Тя е система от принципи и ценности, от интереси, от норми и 
стандарти. Все повече и все по-ясно се наблюдава едно ново преоткриване на 
европейската специфика, един втори ренесанс на европейската идентичност. 
Европа не иска да бъде разглеждана единствено или предимно като „Стария 
свят“, не иска да бъде зависима и подчинена. Европа иска да бъде и нов свят, 
авангардна част на информационната епоха. 

Тази промяна е много интересна. Тя върви от културата и образова- 
нието през икономиката и политиката. Европейската интелигенция, евро- 

пейското образование и култура, европейските специалисти и традиционно 
високообразовани хора не понасят безцеремонната арогантност и не желаят 
да носят чуждо знаме. Европейският интелектуален и културен елит и съз- 
даваната от него наука и култура продължават да бъдат на водещо световно 
равнище. 

От друга страна, все по-ясно кристализират типично европейските инте- 
реси и приоритети в съвременния свят. Те невинаги съвпадат, или по-точно 
- все по-често не съвпадат, с интересите и приоритетите на САЩ - трансат- 
лантическата част на Запада. Така е в икономиката, така е в начина на живот, 
така ев НАТО, така ев отношенията с другите цивилизации. Все по-често сме 
свидетели - казва Кисинджър в „Политиката“ - на сериозните различия меж- 
ду САЩ и Европа. В „Голямата шахматна дъска“ 36. Бжежински подчерта, че 
„на определен етап действително обединеният и могъщ Европейски съюз ще се 
превърне в глобален политически съперник на САЩ“. 

Що се отнася до Азия, до Източна Азия и особено до отношенията САЩ 
- Китай, европейските и американските интереси съществено се различават. 
Европа е силно заинтересувана от значително присъствие на азиатските и на 
китайските пазари. САЩ - също, но в тяхната външна политика се борят два 
подхода, две тенденции. Първият - развитие на стратегическо партньорство с 
Китай. Вторият - разглеждане на Китай като стратегически противник. Вън- 
шнополитическата дилема на САЩ по отношение на Китай брилянтно е фор- 
мулирана от Х. Кисинджър: „Грябва ли Съединените щати да използват всич- 
ки средства, с които разполагат, за да отлагат колкото е възможно по-дълго 
превръщането на Китай в по-голяма световна сила? Или трябва да се опитат 
да постигнат създаването на азиатска структура, отворена за сътрудничество с 
всички държави... 

(...) Отговорите на тези въпроси... ще оформят облика на света през 
ХХ1 век“! 

Стратегическите и непосредствените интереси на Европа не предполагат 
такава дилема. Още повече че въпреки съществуващата американска дилема 
икономическите отношения САЩ - Китай през 2002 г. се измерват с над 100 
милиарда долара. Американските капитали, инвестиции и технологии все по- 
вече навлизат в икономиката на Китай, китайските стоки - на американския 
пазар. Европа трябва много да се замисли защо Америка се изтегля от нея и 
пренасочва приоритетите си в Тихоокеанския регион и още - много да внимава 
да не закъснее с настаняването си в източноазиатските икономики. Това би й 
струвало твърде висока цена. 

Засилващият се процес на възраждащата се европейска идентификация и 
нарастващите различия между САЩи Европа не означават, че е предстоящ гео- 
стратегически разрив между тях. Европа дължи твърде много на САЩ. Доста- 
тъчно е да споменем само известния план „Маршал“ и възстановяването на Ев- 
ропа след Втората световна война или ролята на САЩ за сигурността на Европа 
през Студената война. Пък и сегашните връзки и залози са още твърде големи. 
По-вероятно е геостратегическият съюз Европа - САЩ да се запази, различи- 
ята да се увеличават, обособяването на Америка в отделна цивилизация да се 

ускорява, новата евразийска геостратегическа ориентация на Европа да зрее до 
следващите поколения и световни промени. 


Това предположение в никакъв случай не означава спиране на европей- 


ско-азиатската геостратегическа тенденция. Самото развитие на Европа и Азия 
налага и тласка напред нейното развитие. Евроазийският процес ще се развива 
толкова по-бързо, колкото по-напред отива планетизацията на съвременното 
човечество. 

Улрих Бек 


| ра ааа между вътрешната и външната 
политика вече не съществува. Във връзка с това 
тук се привеждат някои размисли относно петте за- 
блуди, тегнещи над националната политика в епоха- 
та на глобализацията. 

Първата от тези заблуди може да бъде отнесена 
към глобализиращия се свят. Същността И се състои 
в следното: „Не бива да се провежда политически 
курс, противоречащ на пазарните закони.“ Тези думи 
на бившия министър на външните работи на Герма- 
ния Йошка Фишер са показателни за представата, 
която политическата класа вече 20 години създава 
за себе си. Според нея политиците са само пешки в 
играта, в която тонът се задава от глобалния капита- 
лизъм. Разбира се, този подход създаваше илюзорна- 
та представа, че политиците не носят отговорност за 
възможните провали. 

От една страна - това пречи да се види, че мни- 
мата безпомощност на политическата класа е резул- 
тат от нейните собствени действия. Именно тази 
политическа класа, действаща под флага на рефор- 
мите, наложи на отделните нации правилата на гло- 
балните пазари, застави ги да повярват в излязлата 
от контрол, предопределената от съдбата глобализа- 
ция. Когато политиката активно съдейства на само- 
унищожението, глобалният капитализъм получава 
неотразима власт. От друга страна, безпомощността, 
на която политиката сама се обрече, послужи като 
удобно оправдание на ответните ходове за противо- 
действие на превърналите се в необходимост изяви, 
насочени срещу глобалните рискове, които заплаш- 
ват ежедневния живот на населението. Паралелно с 
това те са оправдание и за отказа от съответни мерки 

във вътрешната политика. Логиката тук е следната: тъй като не съществува и 
не може да съществува приемлив в световен мащаб политически отговор на 
глобализацията, констатираме, че няма какво да се направи. 

За другия стратегически избор - да бъде обърната тази логика - полити- 
ческите деятели отвръщат, че той провокира прекалено големи очаквания, ко- 
ито, както е известно, не могат да бъдат реализирани. 

Така например в навечерието на заседание на Г-8 към широката общест- 
веност в различни страни бяха отправени призиви да се въведат данъци за 
световните финансови пазари, въпреки яснотата, че да се осъществи това на 
практика е невъзможно. 

Девизът „всичко е глобално, значи нищо не може да се направи“ позволява 
отрано да се разделят думите от делата. Колкото по-малко шансове има да се 
постигне обявената цел, толкова по-големи са възможностите да се поставят 
големи изисквания и по този начин политиците да се представят в ролята на 
защитници на световното благоденствие, без да рискуват да си оцапат ръцете. 

Налице е (не)възможна смесица между риториката на новото начало и за- 
щитата на установилото се статукво. Показателно в това отношение е присъе- 
диняването на немското правителство към хора на настояващите за данъчно 
облагане на финансовите транзакции, без да има каквато и да е надежда за осъ- 
ществяване на това предложение. 

Още повече че тази мнима неспособност за действие е в противоречие с 
координираната на международно ниво „голяма политика“ (Ницше), с мерките 
за спасяване на банките, представящи „системния интерес“, и за създаване на 
фондове за спасяване на държавите, заплашени от банкрут. Хиперактивността 
на държавите, сблъскваща се с катастрофалната склонност на капитализма към 
саморазрушение, опровергава образа на извънполитическо въздействие, който 
те създават за самите себе си. Постоянното преразглеждане с цел увеличаване 
на все по-екстравагантните числа и пълно изчезване на гигантски суми, които 
поначало не са съществували, води до девалвация на политиката в резултат на 
хиперболизираните измислици. Дори когато спасителните планове не са резул- 
тат от политически координирани действия, а са предизвикани от неформал- 
ните договорености и егоистичните интереси на отделните държави, те все пак 
показват нещо важно - когато се мобилизира за предотвратяване на надвис- 
налите над човечеството заплахи, политиката може да засили активността на 
национално ниво. Без това действията в мащабите на отделно взетите страни 
ще останат плахи, неуверени, уязвими за кризисните явления. 

Проблемът не е в целта - да се направи политиката по-ефективна благо- 
дарение на опита, получен в рамките на транснационалното сътрудничество, а 
в намирането на пътя към нейното осъществяване. Затова е необходимо да се 
излезе от предела на националната онтология. 


Национална заблуда 


Националната заблуда се състои в предположението, че е възможно да се 
върнем към идиличната представа за националната държава и в съответствие 

с нея да се провежда преди всичко национална политика. Тази заблуда се из- 
разява в оплакванията от безличната бюрократична Европа. За това, че обеди- 
нена Европа вреди на демокрацията, подрива националните специфики. Тази 
критика съдържа в себе си зърно истина, но е лъжлива, когато се базира на 
принципа: „извън нациите не може да има демокрация“. Съгласно с логиката на 
националната държава, постнационална Европа обезателно ще се превърне ив 
постдемократична Европа. С други думи, колкото повече бъде Европа, толкова 
по-малко ще бъде демокрацията. 

Това разсъждение е погрешно по много причини, но то може да бъде из- 
ползвано, за да покаже ясно колко е ограничено националното виждане. Пър- 
во, неговите привърженици не разбират, че пътят към демократична Европа 
не може да бъде същият, по който вървяха националните демокрации. Самата 
концепция за демокрацията, призвана да служи като стандарт, за Европейския 
съюз би трябвало да е отлична. Съюзът се състои от демократични държави, но 
не е държава в традиционния смисъл. Второ, това задължава да бъде зададен 
въпросът - възможно ли е демократичният модел, приемлив за съвременната 
държава, да се разпространява и в Европейския съюз, или е нужно да се създа- 
дат постнационални пътища за постигане на демокрацията, които биха осигу- 
рили демократична легитимност на европейската политика. 

Абсолютизацията на концепцията за демокрацията, създадена за нацио- 
налните държави, както и неразбирането на особения исторически път, водещ 
към демократизация на Европа - корените и на двата подхода са в носталги- 
ческите и илюзорни настроения, които водят към абсолютизация на национал- 
ното. Оттук се натрупва енергията, с която се отстоява моделът на „социална 
пазарна икономика“, призван да отговори на предизвикателствата на глобали- 
зацията. Това отразява концепцията на политиката, оказваща се пленница на 
кейнсианското разбиране за държавата провидение. Така възниква понятието 
„Кейнс П“, преразглеждане на понятието „Кейнс Г. от позицията - каква би мог- 
ла да бъде вътрешната политика в епохата на глобализация. Този нов хипотети- 
чен властелин на умовете би бил призван към разработка на нова теория - ди- 
версифицирана, адаптирана към обкръжаващата среда, иновационна по своята 
същност, отреждаща централна роля на възприятието за глобалния пазар. 


Неолибералната заблуда 


Неолибералната заблуда е тясно свързана с националната. След края на 
Студената война глобализацията от неолиберален тип стана политическа сила, 
по която се ориентираше вътрешната политика в епохата на глобализацията. 

Пред олтара на всемогъщия Бог, в който се превърна пазарът, неговите по- 
читатели не преставаха да провъзгласяват, че всички, които падат ничком пред 
императивите на глобалния пазар, ще получат право на ползване на съществува- 
щите земни блага. В крайна сметка неолиберализмът изрази претенцията, че въ- 
плъщава идеята на социализма в нейния най-добър вариант, защото с помощта 
на глобалния пазар (и само благодарение на нея) може да се преодолее бедността, 
да се създаде по-справедлив свят - ив национален, и във вселенски мащаб. 

Междувременно глобалните рискове (измененията на климата, финансо- 
вите кризи, тероризмът, облаците от вулканична пепел или нефтеният разлив в 
Мексиканския залив) създават хаос в системата за взаимодействие между дър- 
жавата и капитала, изградена от неолибералите. Подобни кризи засилват дър- 
жавата и новите социални движения, защото предизвикват нови източници на 
легитимност и нови възможности за действие. Паралелно с това те отслабват 
глобалния капитализъм, тъй като последствията от приетите инвестиционни 
решения пораждат смъртоносни и неподдаващи се на точно изчисление гло- 
бални рискове. 

Ефектът на конверсията показва доколко е илюзорна неолибералната уто- 
пия за глобалната промяна. Дори тези политически партии и държавни глави, 
които до финансовите кризи в рамките на програмата за реформи осъществя- 
ваха здраво управление от патерналистически тип (ниска инфлация, бюджетно 
равновесие, намаление на митническите бариери и контрол на валутните кур- 
сове, максимална свобода на движението на капиталите, минимално регламен- 
тиране на пазара на труда, съкращаване на държавните разходи и гъвкавост на 
законодателството по отношение на осигуряването на трудова заетост), вече и 
у дома (Термания - бел. пр.), и зад граница хвалят политиката, за която някога 
упрекваха Оскар Лафонтен, бившия министър на финансите в правителството 
на Шрьодер. Дори и те вече настояват за задължителна регулация на глобалния 
финансов капитализъм. 


Неомарксистката заблуда 


Ирония на историята е, че новата неомарксистка заблуда е брат близнак 
на неолибералната заблуда. Критиците на либералния капитализъм сред соци- 
алистите са се превърнали в апологети на неолибералния глобален пазар. Те 
също диагностицират самотрансформацията на държавата провидение, дори 
ако става дума за самоадаптация на националната политика към господството 
на глобалния пазар, което неизбежно води до самоликвидация на политиката. 
Неомарксистите и неолибералите обаче предлагат диаметрално противопо- 
ложни оценки на създалата се от това ситуация. 

Глобалната икономика в епохата на глобализма напълно разрушава нацио- 
налните рамки на икономическото могъщество. Тя заставя да бъдат открити 
границите и да се завоюва пространство на властта, включително и във вът- 
решната политика. Това сътресение обаче дава живот на нови сфери за прило- 
жение, на нови източници и на нови действия, достъпни за всички социални 
сили както в националните граници, така и зад техните предели. Именно това 
обстоятелство не попада в полезрението на неомарксистите. 

По този начин трудностите и разногласията, възникващи вътре в глобалния 
капитализъм, не се изясняват. Нямам предвид толкова действията по създава- 
нето на „зелен капитализъм“, а преди всичко възникването на нов капитализъм 
с вариациите и нюансите, свойствени на Азиатско-Тихоокеанския регион и на 
Латинска Америка. Тази нова форма на капитализма се разви постепенно и се 
превърна в системна алтернатива на оскърбителното високомерие на Запада. 


47 


ТЕОРИЯ 


Ето как възприемат в общи линии развиващите се държави глобалната 
обстановка: 

- изменение на баланса на силите в полза на развиващите се страни (на- 
пример те да участват в заседанията на водещите 20 държави на планетата); 

- географско изместване на световния икономически център от Атланти- 
ческия към Тихия океан; 

- постепенен отказ от монопола на долара като световна резервна валута, 
преход към кошница от различни валути и двустранни валутни споразумения; 

- увеличаване на значението на сътрудничеството Юг- Юг и Изток-Юг за 
решаване на икономическите проблеми; 

- най-накрая, загуба на морален авторитет на стария европейско-амери- 
кански център. 

Възникват нови леви сили, способни да разберат и обновят концепцията 
за политиката. 


Илюзията на технократите 


Ако разглежданите дотук позиции предполагат минимизация на полити- 
ческите решения, позицията на технократите е противоположна. Тя предвижда 
разширяване на палитрата от политически действия пред лицето на надвис- 
налите над човечеството заплахи. Климатолозите безусловно са реалисти, но 
в социалните и в икономическите области често се изявяват като идеалисти, 
опитвайки се да разглеждат всички хора като обикновени климатолози, и не 
разбират защо техните апокалиптични модели автоматически не предизвикват 
необходимите контрамерки. 

Тук са и корените на илюзиите на технократите. В света на еколога пър- 
венството на демокрацията има вторично значение. Затова екологичната поли- 
тика и социално-икономическите промени, предизвикани от измененията на 
климата, интересуват хората в по-малка степен. Оттук идва и опасността да се 
прескача от красивите и плашещи изображения на топящите се ледници към 
необходимостта от незабавно установяване на някаква кризисна експертокра- 
ция, която да може в интерес на общото оцеляване и благосъстояние на плане- 
тата да избере единен приоритет, поставен над егоизма на отделните нации и 
над предпазливите възражения на демократите. 

Тези три компонента - предсказанието за краха на човечеството, необ- 
ходимостта от спешна намеса и очевидната неспособност на демокрацията да 
приеме адекватни мерки - способстват най-ангажираните групи от хора често 
несъзнателно да са обсебвани от идеята да създадат силна и аскетична държава 
(Волфганг Хариш), изградена по модела на екологичната диктатура. Подобен 
подход поставя пред нас няколко ключови въпроса: възможна ли е демокрация 
в периода на климатичните промени? Или, казано по друг начин - прогресът 
на демокрацията задължително условие ли е за провеждане на космополитна 
политика в периода на изменение на климата? 

Заблудата на технократите, основана на концепцията за националната 
държава, чиято характерна особеност се явява екологичната диктатура, води 

до използването на крайни средства. Но по какъв начин националната държава 
ще успее да застави другите държави да стигнат до консенсус с нея по екологич- 
ните въпроси? Разпалвайки война? Установявайки глобална екологична дикта- 
тура Очевидно е, че заблудите на технократите не само вредят на ценностите 
на демокрацията и свободата, а в крайна сметка се оказват неефективни, дори 
контрапродуктивни. 

От всичко изложено дотук се налага изводът, че неполитическият модел на 
политика е политически нежизнеспособен. Националната политика ще получи 
възможност да влияе на събитията и (може би) ще предизвиква доверие само с 
помощта на междунационално сътрудничество (вътре в Европейския съюз!). 


Превел от руски: Владимир Трифонов 
Източник: Сп. „Партнерство цивилизаций“ 2012, Ме 2 


Впр//миуииейгоз.ги/райРатпегвио/2012 2/4.рай 
Част от книгата „Тмету Обзегуайопз оп а Иопа т Тигтой“ 

Велко Вълканов 


Н: мисля, че кризата в Украйна трябваше да ни 
изненадва. Тя бе, струва ми се, неизбежна. Ук- 
райна не е монолитно държавно образувание. Въз- 
никнала като самостоятелна държава едва след Ок- 
томврийската революция, тя се включва в състава 
на Съветския съюз с цялото си многообразие от те- 
ритории и етноси. Многообразието не бе пречка за 
нейния нормален обществен живот. Народът на Ук- 
райна живееше в единство не само със самия себе си, 
а ис останалите народи на Съветския съюз. Обща- 
та икономическа основа създаваше предпоставките 
за изграждането на обща политическа и нравствена 
ценностна система. Можеше да се очаква, че и след 
разпадането на Съветския съюз украинският народ 
ще запази както своето вътрешно единство, така и 
дружеските си отношения с другите народи от бив- 
шия Съветски съюз и преди всичко с руския народ. 
Очакванията за съжаление не се оправдаха. 

Макар че премина към капиталистическата 
икономическа система, Русия не се радва на доб- 
ри чувства от страна на западните политици. Те се 
боят от нея. Както някога, по времето на Съветския 
съюз, така и днес Русия продължава да е онзи мо- 
рално-политически полюс на света, който излъчва 
силни сигнали за социална справедливост. Тя внася 
необходимия баланс в международните отношения, 
оказвайки подкрепа на държавите, чийто суверени- 
тет е застрашен от политическа и икономическа аг- 
ресия от западните държави. Това именно определи 
отношението на Европейския съюз, на НАТО и на 
САЩ към Русия. Русия трябва да бъде сведена до 
положението на държава от регионално значение, 
това е блянът на Обама. Тя не бива повече да е преч- 

ка за експанзионистичните устреми на империалистическия Запад и преди 
всичко на фашизоидните САЩ. Налага се следователно тя да бъде обградена 
от държави, членки на НАТО, които да я държат под възможно най-близък 
прицел. В изпълнение на разработения план бе предвидено специално място 
за Украйна. 

Украйна е твърде разностранна - както в териториално, така и в етничес- 
ко, езиково, верско и икономическо отношение. Цялото и население е около 
46 милиона, от които 77.890 са украинци, 1790 - руснаци и 590 - други народ- 
ности, включително и българи. Руснаците населяват предимно югоизточната 
част на страната, а украинците - централната и западната. Католическата цър- 
ква е силно представена в западната част, по-рано принадлежала най-вече на 
Полша, а източноправославната - в югоизточната. Различия съществуват и в 
икономическото развитие на страната. Промишлеността е съсредоточена пре- 
димно в югоизточната част, а селското стопанство - в западната. Тези различия, 
които се допълваха, за да дадат един общо взето добър образ на Украйна, бяха 
превърнати с усилията на Запада в сериозни противоречия. Развивайки се, те 
трябваше да доведат до присъединяването на Украйна към Европейския съюз, 
така че тя да се откъсне от Русия, а по-късно, когато се включи в НАТО, да йсе 
и противопостави. 

Това очевидно бе твърде погрешно направление в политиката на Запада. 
Дори Хенри Кисинджър, бившият държавен секретар на САЩ, в интервю за 
„Вашингтон пост“ от 6 март т.г. отбелязва, че „за Русия Украйна никога не може 
да бъде чужда страна. Руската история е започнала от т.нар. Киевска Рус. Руска- 
та православна религия е тръгнала от там. Украйна е била част от Русия в про- 
дължение на векове, а техните истории са взаимносвързани още преди това. 
Някои от най-важните битки за свободата на Русия, като се започне с Полтав- 
ската битка от 1709 г., са се водили на украинска земя. Черноморският флот, с 
помощта на който Москва утвърждава влиянието си в Средиземноморието, е 
базиран въз основа на дългосрочен договор за аренда в пристанището на Се- 
вастопол в Крим. Дори такива прочути руски дисиденти като Александър Сол- 
женицин и Йосиф Бродски твърдят, че „Украйна е неотделима част от руската 
история и дори от самата Русия“. 

Но въпреки ясния глас на историята Западът в едно агресивно темпо про- 
дължи да разгръща своята политика за приобщаване на Украйна, т.е. за нейно- 
то откъсване от естествения и съюзник Русия. Започна и подготовката за под- 
писване на споразумение за асоцииране на Украйна в Европейския съюз. Но 
украинското правителство, проявявайки разум, подложи на преоценка проек- 
тираното споразумение и на 21 ноември 2013 г. обяви, че отлага неговото под- 
писване. И тогава влезе в действие майданът. 

„Майдан“ се нарича Площадът на независимостта („Майдан незалеж- 
ности“), който се намира в центъра на Киев (ул. „Крешчатик“). Именно на 
този площад започнаха да се събират гражданите на Киев, за да протестират 
както срещу отказа на правителството да подпише акта за присъединяване 
на Украйна към ЕС, така и срещу развихрилата се корупция. Няма нищо по- 
естествено от публично заявения граждански протест. Уличният протест е 

всъщност форма на пряката демокрация, той е и конституционно установена 
институция. Но майданът бързо се изроди в грубо нарушение тъкмо на де- 
мократичните правила. 

На майдана не се водеше диалог, там се прояви бруталното насилие във 
всичките му форми. В майданската политика активно се включиха национа- 
листите, сред които водещо място имат членовете на фашистката партия „Сво- 
бода“. Нейният лидер Олег Тягнибок призова своите привърженици с неверо- 
ятните думи: „Хващайте оръжието! Борете се срещу руските свине, германците, 
еврейските прасета и другите отрепки!“ Друг такъв майдановец, лидерът на 
профашистката партия „Десен сектор“ Дмитрий Ярош, бандеровец от Лвов, 
открито призова към насочени срещу Русия терористични акции. В безвлас- 
тието се надигна цялата политическа тиня. Снайперисти започнаха да избиват 
привърженици както на правителството, така и на опозицията. Извършиха се 
нападения над евреи и над хора от левите партии. Всички тези майдановски 
акции, изпълнени с вандализъм, бяха координирани и направлявани от специ- 
ални агенти на Централното разузнавателно управление на САЩ. 

Западната пропаганда положи огромни усилия да представи събитията в 
превратна светлина. Агитпропчикът на империализма Сорос в свое интервю 
от 25 март т.г. без всякакво чувство за срам заяви: „Инструкциите на Путин 
доведоха конфронтацията до кулминационна точка. Противно на всички очак- 
вания, група граждани, въоръжени почти само с тояги и щитове, направени от 
картон и метални капаци от варели за боклук, надвиха полицейски сили, които 
стреляха на месо. Имаше много жертви, но гражданите победиха. Това беше ис- 
тинско чудо.“ Тук просто се мълчи. Ще отбележа само, че новото правителство 
все още не успява да разоръжи бандите на „Десния сектор“ и другите фашистки 
формации. 

От улицата фашизмът премина в правителството. В майданското прави- 
телство влязоха четирима открити фашисти. Грегор Гизи, представител на ле- 
вите в германския парламент, ги посочи персонално: „Вицепремиерът, минис- 
търът на отбраната, министърът на земеделието и министър на околната среда 
и главният прокурор - това са фашисти.“ Фашистите заеха важни позиции в 
сектора за държавната сигурност. Шефът на Съвета за сигурност е един от съз- 
дателите на партия „Свобода“. 

Парламентът също бе привлечен към изпълнение на плана за ускорено 
приобщаване на Украйна към НАТО. Депутати от партия „Отечество“ („Бат- 
ковщина“) внесоха във Върховната рада законопроекта за членство на Украйна 
в Северноатлантическия алианс. 





1. Тук заслужава внимание следният интересен детайл. В Международната конференция, със- 
тояла се на 22 и 23 март т. г. в Белград по повод 15-годишнината от агресията на НАТО срещу 
Югославия, взе участие и група украински граждани. Една украинка се опита да защити но- 
вото украинско правителство от упрека, че е доминирано от фашистите. Не е вярно, заяви 
тя, че в правителството има четирима фашисти - фашистът бил само един. Беше невероятно. 
Та в едно правителство, което претендира да е демократично, не бива да има и сянка дори 
от фашист. Не в правителството, в държавата не бива да има фашисти. - Б. авт. 

Действията на майдана протичаха при всестранната политическа подкрепа 
на Запада. Държавният секретар на САЩ Джон Кери, ръководителят на евро- 
пейската дипломация Катрин Ащън, еврокомисарят по разширяването Щефан 
Фюле, американският сенатор републиканец Джон Маккейн и още много други 
идваха в Киев за разговори с представители на политическите партии, проявя- 
вайки обаче цялата си благосклонност към опозицията. Активна подкрепа на 
майданските демократи оказаха американският президент Обама, германският 
канцлер Меркел, английският премиер Камерън и други водещи политици на 
Запада. Не остана тайна, че в подкрепа на протестиращите майдановци са из- 
сипани милиони долари. 

Не може да има никакво съмнение, че това, което стана в Киев, носи всички 
признаци на класически преврат, т.е. насилствено извършена смяна на властта 
в пълно нарушение на действащите правни норми и с ясно изразена антируска 
насоченост. 

Събитията в Киев не можеха да не предизвикат дълбоко безпокойство в 
Русия. Една Украйна, доминирана от фашисти и приобщена към НАТО, би за- 
страшила най-сериозно националната сигурност на Русия. Не може да има съм- 
нение, че още на другия ден Крим, респ. Севастопол, тази крепост на руската 
военноморска мощ, ще се превърнат в американска военна база. Това още като 
мисъл е вече абсурд. Съвършена идея - да се изгради американска военна база 
кажи-речи пред портите на самата Москва. 

Подобни чувства възникнаха и сред населението на Крим, което в огром- 
ната си част е руско. То се вдигна в защита на собствената си сигурност, силно 
застрашена от очевидната вероятност Украйна да се присъедини към НАТО. В 
съответствие с легитимните интереси на кримските граждани местният пар- 
ламент прие решение на 19 март т.г. да се произведе референдум, с който те, 
кримските граждани, да решат дали да останат в границите на Украйна, или да 
се присъединят към Русия. 

През годините (вековете) Крим е познал господството на различни наро- 
ди: хуни, хазари, прабългари, монголи, османци и др. През 1783 г. Екатерина 
Велика анексира целия Кримски полуостров, обявявайки, че „оттук нататък и 
за всички времена“ Крим остава руска земя. 

След Октомврийската революция бе създадена Кримска автономна ре- 
публика като съставна част от РСФСР. През 1954 г. по инициатива на роде- 
ния в Украйна съветски ръководител Никита Хрушчов Крим бе придаден 
към Украйна - в името на „дружбата между народите на СССР“ и като на- 
града за украинското участие във Втората световна война. В ония години не 
се е отдавало особено значение на вътрешните граници в Съветския съюз. 
Дали Крим ще се намира в Русия, или в Украйна - този въпрос не е вълну- 
вал никого, така или иначе полуостровът оставал в единния Съветски съюз. 
След разпадането му обаче въпросът къде ще се намира Крим придобива с 
оглед на изложените обстоятелства изключително значение. Логично беше 
да се очаква, че ония, които през 1991 г. в Беловежката гора решиха да раз- 
пуснат Съветския съюз - Елцин, Кравчук и Шушкевич, ще преуредят и въ- 
проса за придадената към Украйна руска област Крим, но за съжаление това 

остана извън тяхното внимание.? 

Крим и по своя етнически състав е руска територия. При преброяването 
на населението през 2001 г. се установява, че в областта живеят 2 033 700 души, 
от които руснаците са 5890, украинците - 2490, кримските татари - 1390, а оста- 
налите 590 са беларуси, евреи, немци, караими, арменци, българи, гърци, ци- 
гани и др. В едно допитване през 2008 г. само 8.3 процента от гражданите на 
областта се определят като украинци. 

Вотът на участвалите в референдума бе категоричен: искаме да се върнем в 
своята родна Русия. Близо 8390 от населението на Крим участва в референдума. 
Процентът на участниците щеше да бъде по-голям, ако ръководството на крим- 
ските татари (меджлисът) не бе решило да бойкотира референдума. (Много от 
кримските татари продължават да носят болката от принудителното изселване, 
на което бяха подложени през 1944 г.). Но и много от татарите отидоха все пак 
до урните и заявиха своето отношение към съдбата на Крим. 96 процента от 
всички участвали в гласуването се обявиха за присъединяването на Крим към 
Русия. Гласуването протече при пълно спокойствие, при строго спазване на ус- 
тановения правен ред и съвършено доброволно. 

Имах честта да бъда един от наблюдателите на референдума. Посетих ня- 
колко населени места (например малкия град Советское, а след това и неголямо 
село във вътрешността на Крим) и мога да удостоверя, че навсякъде обстанов- 
ката бе една и съща - спокойна, мирна, ведра. Не установих нито едно нару- 
шение на обществения ред, нито една проява, която да постави под съмнение 
достоверността на заявения вот. Пропътувах значителна част от Крим, но нито 
в столицата Симферопол, нито в Бахчисарай, нито в другите населени места, 
които посетих, не видях въоръжени хора - войници или полицаи. Един мирен 
народ в мирна обстановка с мирни средства преуреди своята съдба - своята, но 
и на цяла Русия. Крим се върна у дома си, както чух да казват много руснаци 
кримляни. 

Още на 18 март, т.е. на другия ден след обявяването на резултатите от ре- 
ферендума, в Георгиевската зала в Кремъл президентът на Русия Владимир Пу- 
тин, кметът на Севастопол Алексей Чали, председателят на Държавния съвет 
на Крим Владимир Константинов и председателят на правителството на Крим 
Сергей Аксьонов в присъствието на руското правителство, на депутатите от 
двете камари на руския парламент и на представители на кримската власт под- 
писаха договор за присъединяване на Крим и Севастопол към Руската федера- 
ция. Те се присъединяват като два отделни региона. Севастопол ще бъде град с 
особен статут в рамките на Руската федерация - град с федерално значение. 

Не само Крим, но и цяла Русия ликуваше. Мисля си, че тази бурно изживя- 
вана радост е съпоставима само с изживяната през май 1945 г. от победата над 





? На декември 1991 г. държавните ръководители на Русия, Украйна и Беларус - Борис Елцин, 


Леонид Кравчук и Станислав Шушкевич, подписаха в Брест (Беловежката гора) договор за 
създаване на Общност на независимите държави (ОНД). Тримата ръководители обявиха, че 
договорът за образуване на Съюза на съветските социалистически републики от 1922 г.е из- 
черпил своите възможности, поради което Съветският съюз като субект на международното 
право престава да съществува. - Б. авт. 

нацистка Германия. Можем все пак да открием определена разлика. Радостта 
през 1945 г. бе съпроводена от болката по загиналите във войната близки. Ра- 
достта от победата на референдума се прояви в най-чиста форма - радост и 
само радост, без лошо чувство към никого. Няма как да не си спомня една от 
главите на „Под игото“, наречена „Пиянството на един народ, т.е. опиянение- 
то на малкия български народ, вдигнал се на свещена борба за свобода срещу 
могъщия вековен потисник. Този израз може да бъде използван и за последва- 
лата референдума бурна руска радост. Видя се и друго, видя се, че руснаците 
се изправиха. Изправиха мощната си снага, заявявайки на приятели и врагове: 
дотук! Оттук нататък са нашата чест и достойнство, нашата национална сигур- 
ност, нашето бъдеще! 

Западните стратези са, меко казано, бесни. Претърпя пълен провал изклю- 
чително важната за тях геополитическа акция срещу Русия, усърдно подготвена 
с всички средства, познати от не съвсем Студената война. Подстрекаваните от 
тях майдановци направиха, без да осъзнават това, огромна услуга на Русия. Ако 
бяха се придържали към обичайните мирни средства за решаване на възникна- 
лите проблеми, Крим вероятно все още щеше да бъде техен. Но като доведоха 
кризата до точката на кипенето, те предложиха на Русия чудесната възможност 
с бързи действия да си върне и без това своя Крим. Преди ония да разберат 
какво става, Путин разсече гордиевия възел. 

Киев и Западът се опитват да оспорят легитимността на референдума и 
отказват да признаят присъединяването на Крим към Русия. Била, твърдят за- 
падните политици, нарушена Конституцията на Украйна. С подобно твърдение 
излезе например Ангела Меркел в своя реч пред Бундестага, с което предизвика 
Грегор Гизи да зададе въпрос, в който се съдържаше и достатъчно ясен отговор: 
„Кога е валидна украинската конституция и кога не? При свалянето на прези- 
дента не е валидна, а при Крим изведнъж трябва да е валидна.“ 

Истината е, че майданът разруши цялата правна система на Украйна. 
Нищо не се вършеше в съответствие с правото и още по-малко с Конститу- 
цията. Така например Конституцията на Украйна, респ. чл. 111, ал. 6, изисква 
отстраняването на президента по реда на импийчмънта да става с решение, за 
което са гласували най-малко три четвърти (7596) от всичките 450 депутати във 
Върховната рада. Но за отстраняването на Янукович са гласували не 7590, т.е. 
337 депутати, а 328 депутати, т.е. 72.8890. Никой от западните политици обаче 
не реагира на това очевидно нарушение на конституционно установеното изис- 
кване. И новото правителство на Украйна се състави също извън установения 
правен ред. Не парламентът, а майданът решаваше кой да бъде и кой да не бъде 
министър на страната. 

При това пълно отсъствие на действащ правопорядък в Украйна народът 
на Крим, силно застрашен от настъпилото безправие, трябваше сам да реши да 
произведе жизненоважния за него референдум и проявявайки необходимото 
правно чувство, го подчини на всички изисквания за един легитимен референ- 
дум. Той нямаше съгласието на централната украинска власт за произвеждане 
на референдума, но нямаше как и да го има, след като в Киев нямаше легитимна 
власт. Майданът очевидно не е власт, още по-малко парламент. 

Било нарушено международното право, твърдят още западните политици. 
Странно е (но защо пък да е странно?), че западните политици се позовават на 
международното право само когато то ги обслужва. Те не признават никакво 
международно право, което би засегнало техни съществени икономически или 
политически интереси. Примерите са много. В грубо нарушение на междуна- 
родното право НАТО и САЩ извършиха агресията срещу суверенната държа- 
ва Ирак. Измислиха си предлог (някъде в Ирак било скрито някакво страшно 
оръжие) и нападнаха мирния народ, без да имат за това решение на Съвета 
за сигурност. Избиха хиляди хора, разрушиха имущество за милиарди долари, 
хвърлиха страната в хаос, който все още не може да бъде преодолян. Войната 
срещу Ирак бе тежко престъпление срещу мира и човечеството, за което и днес 
все още няма наказани. 

Какво да кажем пък за агресивната война срещу Югославия преди 15 го- 
дини, предприета също без да има решение на Съвета за сигурност? 78 дни 
американски самолети и ракети унищожаваха хора и имущество в Югославия. 
Това бе една изцяло разбойническа война, цинично продължена с така наре- 
чения Хагски процес, на който престъпниците изправиха на съд своите жер- 
тви - онези достойни сръбски държавници, които отказаха да се подчинят на 
ултимативно предявените им искания, напълно несъвместими с върховните 
интереси на Сърбия. Там, в Хага, не осъдиха, а убиха великия син на сръбския 
народ и на славянството Слободан Милошевич. Сега подготвят същата съдба 
на друг сръбски колос - Воислав Шешел, когото вече 11 години съдят и не мо- 
гат да осъдят. 

Не можем да премълчим и войната на натовските държави срещу Либия. 
Да не би и тя да бе водена в съгласие с действащия международен правен ред? 
И втози случай не правото, а личните и груповите интереси определяха поведе- 
нието на западните политици. Те нямаха нищо против Кадафи, доколкото той 
бе не по-различен от тях, те просто искаха либийския петрол. 

Политиката на западните империалистически държави е неизменно поли- 
тика на двойните стандарти. Това, което не е позволено на другите, е позволено 
на тях. Не е позволено Крим да се отдели от Украйна, но е позволено Косово да 
се отдели от Сърбия. А всъщност отношението към проблема за отделянето на 
двете области трябва да е точно обратното - да е позволено Крим да се отдели 
от Украйна, а да не е позволено Косово да се отдели от Сърбия. Както Крим е 
изконна руска територия, поради което е съвършено естествено той да се при- 
съедини към Русия, така и Косово е изконна сръбска територия, поради което 
е съвършено естествено то да остане в границите на Сърбия. 

Косово, подобно на Крим, търпи през вековете господството на различни 
държави. Най-продължително е все пак сръбското господство. След битката на 
Косово поле през 1389 г. сърбите смятат Косово и Метохия за сърцето на своята 
нова държава. Косово е средище и на сръбската християнска култура - там се 
намира Печката патриаршия, която е предимно сръбска, но и със значително 
българско присъствие. В Косово и Метохия са построени над 1300 православни 
църкви и манастири (косоварите днес са разрушили или повредили много от 
тях). След Първата световна война Косово влиза в състава на новосъздаденото 

Кралство на сърби, хървати и словенци, преобразувано по-късно в Кралство 
Югославия, а след Втората световна война, когато се създава Федеративна на- 
родна република Югославия, преименувана по-късно в Социалистическа феде- 
ративна република Югославия, Косово, по указание на президента Тито, полу- 
чава статута на автономна провинция в Сърбия. 

През 90-те години на миналия век в Косово възниква сериозно етничес- 
ко напрежение между сърбите и имигриралите там албанци. Чрез силна демо- 
графска инвазия албанците постепенно станаха мнозинство в Косово, което им 
даде определено основание да настояват за повече автономия. Претенциите на- 
растваха и накрая те предприеха въоръжена съпротива срещу сръбската дър- 
жава. Предявиха и искането за отделяне на Косово от Сърбия. На 17 февруари 
2008 г. Косово, при активното съдействие на западните държави, обяви своята 
независимост. Но не бива да се мисли, че на Косово се предостави независи- 
мост заради самите косовари. Независимостта на Косово бе необходима не на 
самото Косово, а на САЩ, които там, в сърцето на Европа, изградиха една от 
своите най-големи военни бази в света - Бондстийл. 

Между съдбата на Косово и на Крим можем да открием определено сход- 
ство. На Международната конференция в Белград по повод на 15-годишнина- 
та от агресията на НАТО срещу Югославия известният руски политик Сергей 
Бабурин нарече Крим руското Косово. Сходство между двата случая наистина 
съществува, но е налице и една твърде съществена разлика, която не бива да 
се пренебрегва: докато руснаците взеха нещо, което е тяхно, албанците взеха 
нещо, което е чуждо. 

Преследвайки своите икономически и политически интереси, САЩ про- 
явяват пълно безразличие към международното право и международния мо- 
рал. Един от многото примери е историята около създаването на панамската 
държава. 

В началото на миналия век провлакът, през който е трябвало да се проко- 
пае така нареченият Панамски канал, е бил част от Колумбия. След провала на 
френския проект за прокопаване на канала инициативата била поета от САЩ. 
Но правителството на Колумбия се отнесло неблагосклонно към намерението 
на САЩ да поставят под свой контрол експлоатацията на канала. Тогава прези- 
дентът Теодор Рузвелт организира така нареченото пронунциаменто - въоръ- 
жен и добре платен метеж на разположени в Панамския провлак група военни, 
които обявяват, че се отделят от Колумбия. Така на 3 ноември 1903 г. възниква 
държавата Панама, която САЩ незабавно признават и по този начин гаранти- 
рат необратимостта на станалото. Само три дни по-късно, на 6 ноември, между 
правителството на САЩ и „правителството“ на Панама бива сключен договор, 
по силата на който САЩ получават ползването на канала за вечни времена. 
(По-късно действието на договора е ограничено във времето.) Както виждаме, 
международното право е напълно спазено. Между две суверенни държави се 
сключва един взаимноизгоден договор. Но как да се определи всичко това, ако 
не като цинизъм. Наглост и цинизъм - това е американската представа за меж- 
дународното право. Международно право е само онова право, което съответ- 
ства на американските интереси. Другото не заслужава никакво внимание. 

Сега се полагат неимоверни усилия да се застави международната общност 
да не признава референдума в Крим. Към държавите е отправен настойчивият 
призив да се присъединят към проектираните от някои водещи страни ост НАТО 
различни санкции срещу Русия. Но редица държави проявиха достойнство и от- 
казаха да се подчинят на чуждата на националните им интереси воля. Минис- 
тър-председателят на Унгария Виктор Орбан усвои една компромисна позиция: 
проявявайки определена солидарност с ЕС, той не призна референдума в Крим, 
но пък се обяви против санкциите срещу Русия. Подобно разбиране заявиха и 
правителствата на Сърбия, Чехия и Словакия. Президентът на Аржентина Крис- 
тина Фернандес Кирхнер се изказа твърде критично за заетата от САЩ и Вели- 
кобритания позиция относно Русия и Крим. Дори канцлерът на Германия Ангела 
Меркел прояви накрая разумна предпазливост по повод проектираните санкции 
срещу Русия, отбелязвайки, че около 300 000 работни места в Германия зависят 
от Русия. Натискът все пак не отслабва. Общото събрание на ООН прие резолю- 
ция (която няма задължителен характер), осъждаща анексирането на Крим от 
Русия. Но от 193-те държави, членки на ООН, 24 не участваха в гласуването, 58 
се въздържаха, а 11 гласуваха „против“ резолюцията. Можем да бъдем сигурни, 
че все повече ще стават държавите, които ще признаят суверенното право на Ру- 
сия да приобщи своята изконна територия Крим. Няма как един факт, които има 
своите морални основания, да не се превърне с времето в право. 

Във възникналата сложна система от взаимоотношения за нас особен ин- 
терес представлява позицията на българското правителство. Тя за съжаление 
не еот най-разумните. 

Още в самото начало министърът на външните работи Кристиян Вигенин 
заяви за „Дойче веле“, че България няма да признае референдума в Крим. Това 
прибързано изявление срещна възражението на редица наши политици, някои 
от които поставиха въпроса доколко е целесъобразно Вигенин да продължи да 
бъде министър на външните работи.? Относно предлаганите срещу Русия санк- 
ции българското правителство все още няма ясно становище. Както заяви пре- 





3 Остро реагира на поведението на Кр. Вигенин народният представител Ваня Добрева в статия, 


публикувана във в. „Дума“ на 14 март т.г. Като взех повод от тази статия, аз самият изпратих 
по електронната поща следното писмо до министър-председателя г-н Пламен Орешарски: 

Здравейте, г-н Орешарски! 

На 14 март в „Дума“ е публикувана критична статия на народния представител 
Ваня Добрева по повод българската позиция по събитията в Украйна. Статията е остра, 
но справедлива. Съвършено неприемливо е поведението на министъра на външните рабо- 
ти Кр. Вигенин. Той зае прибързана и неуравновесена позиция по този тежък конфликт, кой- 
то не може да няма своите отражения и върху нашата съдба. Не съм сигурен, че неговото 
поведение ще допринесе за подобряване на отношенията ни с държавите от ЕС, но съм си- 
гурен, че то ще допринесе за влошаване на отношенията ни с Русия. При всички положения 
ние трябва да търсим решения, които няма да ни поставят в конфликт с Русия - основани- 
ята за това са много, няма да ги изброявам. При това положение няма как да не се постави 
въпросът дали е целесъобразно Вигенин да остане на поста министър на външните рабо- 
ти. Ние подкрепяме твърдо оглавяваното от Вас правителство, но „твърдо“ не означава 
все пак „при всички обстоятелства“. То не е застраховано срещу приятелската критика. 
Искам да вярвам, че Вие няма да поставите под съмнение добрите ми чувства към Вас. 

С уважение, проф. Велко Вълканов - почетен председател на БАС 
Писмото препратих и до председателя на БСП г-н Сергей Станишев. 

миерът Орешарски, няма да подкрепим едни евентуално тежки санкции срещу 
Русия, тъй като това би се отразило зле върху нашата икономика. Президен- 
тът Росен Плевнелиев премина, както можеше да се очаква, отвъд границите 
на здравия разум: в Брюксел той призова да се създаде „общ балкански фронт 
срещу Русия“ и поиска повече войски на НАТО у нас в навечерието на конфе- 
ренцията по случай 10-годишнината от членството ни в Алианса. Не бива да му 
се сърдим. Каквото може човекът, това и прави. (Преди четвърт век вероятно 
щеше да предложи създаване на единен фронт срещу Америка.) 

Предизвиканата от събитията в Украйна криза в международните отноше- 
ния постави страната ни в без съмнение трудно положение. Солидарността с 
държавите от ЕС изисква да подкрепим евентуалните санкции срещу Русия. Но 
собствените ни национални интереси изискват все пак друго поведение. Ние не 
бива да подкрепяме насочени срещу Русия мерки, които в крайна сметка наис- 
тина ще рефлектират върху нас. Вън от това Русия е за нас не просто един от 
партньорите ни в международните отношения. За България тя е братска стра- 
на, която в трудни времена винаги ни е подкрепяла. Ще бъде грях, когато днес 
самата Русия е в затруднено положение, да вдигнем ръка срещу нея. 

Трябва да се отчита и обстоятелството, че кризата, колкото и тежка да из- 
глежда, не след дълго ще отмине. Русия, след като си получи обратно Крим, 
няма да предприеме никакви стъпки, които да застрашат мира в тази част на 
света. Руска намеса във вътрешните работи на Украйна няма да има - това за- 
яви категорично президентът Владимир Путин. В Украйна остават, разбира 
се, достатъчно сериозни проблеми, но те ще бъдат предоставени на волята на 
нейния народ. Можем да се надяваме, че украинците ще стигнат до възможно 
най-доброто решение: федерализиране на Украйна - една форма на държавно 
устройство, сполучливо приложена в много други държави. Във всички случаи 
Украйна не бива да влиза в НАТО, доколкото това ще поддържа ненужно на- 
прежение не само в Европа. Скептицизъм относно включването на Украйна в 
НАТО прояви германският външен министър Франк-Валтер Щайнмайер - той 
не виждал перспективи за присъединяване на Украйна към НАТО. Украйна 
трябва, както от много места се чува, да остане мост на добросъседството меж- 
ду Европейския съюз и Русия. В този смисъл се изказва и Кисинджър в споме- 
натото по-горе интервю: „Украйна трябва да е не ябълка на раздора между Из- 
тока и Запада, а мост между тях.“ По-нататък той заявява, че Украйна „не бива 
да влиза в НАТО или да бъде наблюдателка там, а да развива сътрудничество 
със Запада по повечето въпроси, но без враждебност към Русия“. 

Искам да вярвам, че западните държави накрая ще приемат нововъзник- 
налото статукво. Не ми изглежда възможно те дълбоко в себе си да не съзнават, 
че предприетият от Русия ход относно Крим бе за нея единствено възможният. 
Не вярвам да са и толкова глупави, колкото са егоистични,. 

И когато кризата отмине и Европа се върне, да се надяваме, към мирния 
ритъм на живот, руснаците няма как да не се запитат кой в трудното за тях вре- 
мее бил „за“ и кой „против“ тях. 


б април 2014 г. 

Фашизмът в действие 


На 2 май от Украйна пристигнаха ужасяващи новини: голяма група одес- 
ки граждани, издигнали в мирна демонстрация искане за федерализиране на 
страната, били нападнати от въоръжени майдановски екстремисти. Нападна- 
тите потърсили убежище в сградата на профсъюзите, но намерили там не свето 
спасение, а своята гибел. Майдановците подпалили сградата и намиращите се 
в нея одесчани били обгърнати от пламъци и отровен дим. Някои загинали, 
като скачали от високите етажи, други успели да излязат от сградата, но били 
посрещнати с куршуми и заставени да се върнат в огнената стихия, някои били 
доубивани на земята. Вътре жени и мъже били заливани с бензин и палени. 
Загиналите са официално 46, ранените са около 200. Според депутати от област- 
ния съвет, убитите са 116. 

Гледах кадри от трагедията. Истински апокалипсис. Апокалипсис в ХХ! век, 
апокалипсис в центъра на Европа, апокалипсис в една страна, обявена от Запа- 
да за образцова демокрация. 

Вместо апокалипсис можем да употребим думата фашизъм. Фашизмът е 
сам по себе си апокалипсис. Той е безчовечието, доведено до своите абсурди. 
Бих могъл да кажа, че на фашистите нищо животинско не им е чуждо, но се 
боя, че ще оскърбя животните. Фашистите са не просто жестоки, те са злорадо 
жестоки. Животното, дори и когато е жестоко, не е злорадо. 

Одеската трагедия не бива да ни изненадва. Тя се подготви от събитията на 
„Майдана“, когато специално наети снайперисти избиваха и „чужди, и „свои, 
за да създадат онова социално напрежение, което бе необходимо за осъщес- 
твяване на подготвяния държавен преврат. Бяха задействани всички силови 
структури на Запада и преди всичко, разбира се, на ЦРУ. Но, както се разбра, 
не е останало назад и правителството на братска Полша. В своя статия от 22 ап- 
рил 2014 г. френският журналист Тиери Мейсан съобщава, че два месеца преди 
смяната на режима в Киев правителството на Доналд Таск активно е участвало 
в подготовката на пучистите. Преди два дни пък немският в. „Билд. съобщи, 
че представители на ЦРУ и на ФБР в момента направляват действията на т.нар. 
правителствени сили в Източна Украйна. 

Превратът - в грубо нарушение на Конституцията и изобщо на целия 
правен ред - бе успешно извършен. Избраното от майдановците правител- 
ство встъпи в упражняване на своите правомощия. Но кои влязоха в това 
правителство? Открити фашисти. От трибуната на германския парламент 
Грегор Гизи ги посочи персонално: „Вицепремиерът, министърът на отбра- 
ната, министърът на земеделието, министър на околната среда, и главният 
прокурор - това са фашисти.“ Фашистите заеха важни позиции в сектора за 
държавната сигурност. 

Фашистите не закъсняха да покажат расистката страна на своето грозно 
лице. Лидерът на фашистката партия „Свобода“ Олег Тягнибок без страх и срам 
от хората и бога открито призова своите привърженици: „Хващайте оръжие- 
то! Борете се срещу руските свине, германците, еврейските прасета и другите 

отрепки!“. По време на погрома в Одеса се е намирал Андрей Парубий, комен- 
дант на „Майдана“ и организатор на снайперистките стрелби в Киев. 

Тези дни фашистите отново разкриха своята природа в една дори още 
по-цинична форма. В Киев са организирали изложба под наслов: „Внимание, 
руснаци!“. В клетка е поставен мръсен, противен и грозен „руснак“ с геор- 
гиевска лента на ревера, а на клетката има надпис: „Да не му се дава храна“, 
т.е. вътре е животно, моля, проявете разбиране, не му давайте храна, защото 
може да го увредите. Това е „културна“ проява, на която биха могли да зави- 
дят и нацистите. 

Легализирани, фашистите от Киев предприеха военен поход и към Югоиз- 
тока, който има дързостта да иска федерализация и свободна употреба на своя 
руски език. През последните дни украинските войски провеждат мащабни опе- 
рации в югоизточната част на страната. Основните центрове на съпротивата 
са Славянск, Краматорск и други градове на Донецка област, а също и Луганск, 
където привържениците на федерализацията са установили контрол над част 
от държавните органи на властта. В сраженията има убити и много ранени. 

Интересно е да се отбележи, че хората от Югозапада знаят с кого си имат 
работа. В един глас хиляди граждани на Славянск, Крематорск и други укра- 
ински градове крещят срещу войниците от майдановската армия: „Фашисти! 
Нацисти!“. 

Това е вик присъда, но това е и вик за помощ, който антифашистите от 
Европа и света са длъжни да чуят. Българският антифашистки съюз трябва 
да издигне глас в защита на нападнатите от фашистите украински граждани. 
Международният антифашистки съюз (ЕК) трябва от своя страна да органи- 
зира енергично противодействие на фашизма в Украйна. Фашизмът е между- 
народна опасност. Проникнал днес в една страна, той утре може да проникне и 
във всяка друга, ако не се вземат двреме необходимите защитни мерки. 

А аз все така не разбирам - защо хората толкова бързо забравиха призива 
вопъл на Юлиус Фучик: „Хора, обичах ви, бдете!“. 


4 май 2014 г. 


Р. 5. По-голяма част от тази статия бе подготвена в началото на април. 
Сега, когато предстои тя да бъде публикувана в сп. „Понеделник“, са минали 
повече от два месеца. Но нищо настъпило междувременно не дава основание 
да променя каквото и да е в основните направления на статията. Напротив, 
последваха събития, които потвърдиха застъпените становища. 

Преди всичко бяха предложени допълнителни основания в подкрепа на 
тезата, че там, в Киев, господства фашистка хунта, опасна за живота и здравето 
на милиони украински граждани. Това, което стана в Одеса на 2 май, бе ужа- 
сяващ израз на майдановската фашистка природа. В Одеса фашизмът показа 
цялото си безчовечие. 

Намери потвърждение и очакването, че гражданите от Югоизточна Украй- 
на няма да приемат господството на фашизирания Киев. В Донецк и Луганск 
бяха произведени референдуми, в които огромната част от населението под- 

крепи искането за определена назависимост от централната киевска власт. В 
отговор - Киев предприе военен поход към Югоизтока, дръзнал да иска феде- 
рализация и свободна употреба на руския език. 

В тази крайно изострена обстановка държавното ръководство на Русия 
прояви изключителна сдържаност и такт. Както се и очакваше, то не се намеси 
в разиграващите се в украинския, всъщност в руския, Югоизток на Украйна 
трагични събития. Намесата е и излишна. Съществува достатъчно увереност, 
че народът на Югоизтока ще успее сам да намери най-доброто решение на въп- 
роса за своя държавноправен статус: да остане ли като федерална част от Ук- 
райна, или да се присъедини към Русия. Във всички случаи той няма да се съг- 
ласи да бъде подчинен на фашистката хунта в Киев. 

И кога наистина крайната победа е принадлежала на фашистите? 


22 май 2014 г. 

ШАНС ЗА ЛЕВИЯ ПРОЕКТ 





Владимир Трифонов - журна- 
лист, икономист. Изследва проб- 
леми в областта на геополити- 


ката, икономиката, историята и 
футурологията. Автор е на пуб- 
ликации по актуални политиче- 
ски и икономически въпроси и е съ- 
автор в научни сборници. 


Владимир Трифонов 


ъбитията в Украйна и свалянето на законно из- 

брания президент Виктор Янукович през фев- 
руари поставиха света на ръба на нова студена вой- 
на. Отношенията между САЩ и Русия достигнаха 
най-високия градус на напрежение от времето на Ка- 
рибската криза през 1962 г. до сега. Вероятността за 
крупномащабни военни действия, в които да бъдат 
замесени и външни сили, изглежда много сериозна, 
а предпоставки за ескалация на кризата има предос- 
татъчно - агресивният национализъм на властите в 
Киев, завръщането на Крим в Русия, референдумите 
за статута на Донецката и на Луганската област, про- 
тестите на населението в Югоизтока, масовите убийс- 
тва на проруски активисти в Одесаи Мариупол, всеки- 
дневните престрелки, причинили гибелта на стотици 
граждани на бившата съветска република. 

Информационната война между Запада и Ру- 
сия достигна непознати през последния четвърт век 
измерения и понякога дори за изкушения политиче- 
ски наблюдател е трудно да си даде ясен отговор на 
въпроса какво всъщност се случва. Дали Майданът, 
започнал през ноември и довел до смяна на властта 
през февруари, бе „народна революция“, както смята 
Западът, или поредната цветна революция, дори въ- 
оръжен фашистки метеж - позиция, зад която заста- 
ват повечето анализатори в Русия. 

Западът и правителството в Киев подчертават, 
че Майданът и общественото недоволство са пре- 
дизвикани от корумпираното и ползващо се с ниска 
репутация управление на президента Янукович (1). 
В Русия пък приоритет се дава на силния цивили- 
зационен и геополитически заряд в конфликта, на 
потресаващата русофобия на новите управляващи. 

Че руските опасения са основателни се вижда както от лозунгите на Майдана, 
така и от действията на украинската Рада, чийто първи ход след падането на 
Янукович бе отмяната на регионалния статут на руския език. Показателни са 
и другите инициативи на новата власт в Украйна. Въпреки съмнителната си 
легитимност, тя прави всичко възможно, за да разкъса икономическите и во- 
енни връзки с Русия, да преориентира страната на запад, при това без да отчи- 
та политическите и икономическите реалности. В резултат на тези действия се 
стигна до ескалация на насилието, очертава се икономически колапс, разпад на 
държавата и непредвидим хаос, застрашаващ както Русия, така и Европа. 

Някои анализатори определят случващото се в Украйна като изцяло инс- 
пириран от САЩ опит за „окончателно решение на руския въпрос“ (2, 3) или 
за превръщане на Русия в маргинална регионална държава, без важна роля в 
световната политика (4). 

За тази цел се създава една крайнонационалистическа и враждебна Украй- 
на, която заедно с Полша и стрите прибалтийски държави ще изолира Русия от 
ЕС, ще пресече в зародиш проекта за изграждане на обединена и независима от 
САЩ Европа - Европа от Дъблин до Владивосток. 

Анализът на събитията показва, че става дума не просто за геополитически 
сблъсък между западната и руската цивилизация. Украйна е бойното поле, на 
което до голяма степен ще се реши накъде ще тръгне човечеството през ХХ1 век, 
дали САЩ ще запазят хегемонията си, или ще бъде изграден многополюсен свят. 
На дневен ред са въпросите за идеологическия монопол на неолиберализма, за 
бъдещето на капитализма, дали Левият проект ще възкръсне от пепелта и ще си 
възвърне позициите, изгубени във втората половина на ХХ век. 

При всичките негативи, които носи, кризата дава и уникална историческа 
възможност за радикална промяна на посоката, по която ще върви човечество- 
то през сегашния век. 

Ако САЩ и ЕС прибягнат до сериозни санкции срещу Русия, а този сце- 
нарий изглежда все по-вероятен, Русия ще бъде принудена да реорганизира 
икономиката си, да търси нов модел - залагащ на мобилизационно развитие, 
на вътрешно потребление, с по-силен акцент върху социалната справедливост. 
Ако промяната бъде успешна, това ще даде импулс на алтерглобалистките сили 
по целия свят, ще бъде стимул за създаване на социализма на ХХ1 век. 

Каквито и измерения да придобие конфликтът в Украйна, той ще ускори 
търсенията за алтернатива на неолибералния капитализъм. Русия получи шанс 
да поведе недоволните от съществуващия световен ред. От политиката на ней- 
ното ръководство до голяма степен зависи дали чрез Евразийския икономиче- 
ски съюз ще се възроди една модерна форма на социалистическия проект. 

Мащабите на сблъсъка и концентрацията на противоречия в Украйна са 
твърде големи, за да могат да бъдат отразени изчерпателно в едно ограничено 
по размер изследване. Тук се предлагат кратка хронология и анализ на драма- 
тичните събития, като се акцентира на геополитическите и идеологическите 
последствия от конфликта. 

(Икономическите причини и последствия, информационната война и другите ас- 


пекти на случващото се в Украйна ще бъдат предмет на изследвания в следващите 
броеве на списанието.) 

Кратка хронология на събитията 


е Ноември 

На 13 ноември 2013 г. Юрий Луценко, активист на партията на Юлия 
Тимошенко „Батковщина“, започва контакти за осъществяване на масови ак- 
ции, ако украинското ръководство не подпише договора за асоциация с ЕС. 
На 18 ноември той обявява плановете за провеждане на митинг в подкрепа 
на евроинтеграцията в Киев. На 21 ноември правителството на Никола Аза- 
ров оповестява, че спира подготовката за подписване на споразумение с ЕС, 
решението е официално съобщено от премиера. В дните до 30 ноември са 
първите протести, в които участват не повече от 1000 човека. На 30 ноември 
Майданът е разпръснат. 

е Декември 

До 1 декември демонстрантите настояват преди всичко за подписването 
на споразумение за асоциация с ЕС, предполагайки, че това ще доведе и до от- 
мяна на визовия режим. Проверка на фактите обаче показва, че подобни мерки 
не се предвиждат (5). До края на годината събитията ескалират, завзети са от- 
делни административни сгради, на протестите пристига външният министър 
на Германия Гуидо Вестервеле (2 декември), както и други водещи политици от 
ЕС. На 8 декември е разрушен паметникът на Ленин в Киев. 

» Януари 

На 16 януари Върховната рада одобрява редица промени и приема закони, 
на които не са представени заключението на профилния комитет и експерти- 
зата на научноекспертното управление на парламента. По-късно, заради въ- 
вежданите от тях ограничения, в редица медии поправките са определени като 
диктаторски (6, 7). Големи стълкновения има на 19 и 20 януари, след тях 103-ма 
участници в акцията са потърсили медицинска помощ. По официални данни 
първите 3 смъртни случая са на 22 януари. 

. Февруари 

Ситуацията рязко се изостря на 18 февруари, на площад „Майдана“ се 
възобновяват сблъсъците между екстремистки групи, сред които се откроява 
набиращият влияние „Десен сектор“, и милицията, а това съвпада с провеж- 
дането на заседание в Радата, където опозицията иска връщане на конститу- 
цията от 2004 г. и преминаване към парламентарно-президентска форма на 
управление. На 18 и 19 февруари само в Лвов и лвовска област протестира- 
щите активисти завземат над 1770 единици огнестрелно оръжие. На 19 фев- 
руари Службата за сигурност на Украйна (СБУ) обявява началото на антите- 
рористична операция. На 20 февруари са първите съобщения за изстрели на 
снайперисти. По официални данни от 18 до 20 февруари са загинали общо 75 
души, сред пострадалите са както протестиращи, така и бойци на службата 
за сигурност „Беркут“ (8). В западната част на Украйна започва окупация на 
административни учреждения. 

На 21 февруари, след преговори между президента Янукович и опозицията 
при посредничеството на представители на ЕС и на Русия, е подписано спора- 

зумение за „Регулиране на политическата криза в Украйна“. Подписите си сла- 
гат Янукович, лидерите на опозицията Кличко (партия УДАР), Арсений Яценюк 
(партия „Батковщина) и Тягнибок (партия „Свобода“ ). Свидетели на споразуме- 
нието са министрите на външните работи на Германия и на Полша - Франк-Вал- 
тер Щайнмайер и Радислав Шикорски, както и ръководителят на департамента 
за континентална Европа и министър на външните работи на Френската репуб- 
лика Ерик Фурние. Специалният представител на президента на РФ Владимир 
Лукин, наблюдаващ преговорите, отказва да подпише документа. 

Споразумението предвижда връщане към конституцията от 2004 г., тоест 
към парламентарно-президентска форма на управление, провеждане на пред- 
срочни избори до края на 2014 г. и формиране на правителство на национал- 
ното доверие. Договорено е силите за сигурност да се изтеглят от Киев, да бъде 
прекратено насилието, а опозицията да предаде оръжието. Върховната рада 
приема закон за освобождаване на всички задържани в хода на протестите. 
Подразделенията на „Беркут“ и вътрешните войски напускат центъра на Киев. 

На 22 февруари Върховната рада гласува промени, на воденото от замест- 
ник-говорителя Руслан Кошулински заседание е прочетена оставката на гово- 
рителя Владимир Рибак и на вицеговорителя Игор Калетник. Те са гласувани, 
а за говорител на Върховната рада на Украйна е избран Александър Турчинов. 
Няколко часа по-късно е прието постановление, гласящо, че Янукович по „про- 
тивоконституционен начин се е отклонил от пълномощията си и не изпълнява 
задълженията си, определена е датата на предсрочните избори - 25 май 2014 г. 
Преди гласуването Турчинов заявява на депутатите, че е говорил с Янукович 
по телефона в присъствието на Яценюк, който предложил на президента да по- 
даде оставка, а той се съгласил. Радата гласува отстраняването на Янукович с 
328 гласа „за-, но предвидената от конституцията процедура за импийчмънт на 
президента не е проведена. 

По това време в интервю за харковския канал ОВК (Украинска бизнес 
медия) Янукович заявява, че се е състоял държавен преврат, че е нападнат и 
отказва да подаде оставка (9). На 22 февруари е подписано постановление за 
освобождаване на Юлия Тимошенко от болницата в Харков, където е държана 
под стража. Тимошенко моментално заминава за Киев. Редица губернатори по- 
дават оставка, а ръководството на СБУ самоволно напуска местата за носене на 
служба и се укрива. Подкрепата си за новото правителство заявява министърът 
на външните работи на Швеция Карл Билт. Недоволство от новата власт избух- 
ва в Крим ив Югоизточна Украйна. 

На заседание на Върховната рада е съобщено, че Янукович е изчезнал. 
Впоследствие става ясно, че след пристигането си в Харков и събитията на 22, 
февруари Янукович опитва да прелети до Луганск с хеликоптер, но получава 
заплаха от ВВС на Украйна. По-късно той се добира до Крим, а от там до Рос- 
тов на Дон, където разпространява обръщение към народа на Украйна. В него 
потвърждава, че продължава да се смята за законен президент, и обявява реше- 
нията на Върховната рада за нелегитимни. 

На 28 февруари Янукович се появява пред камерите на журналистите 
в ефир и разкрива, че е бил принуден да напусне страната, тъй като е бил 


68 ПОНЕДЕЯНИК 0 бр.1/2- год. ХУП 


КРизаАТА В УКРАЙНА 


заплашен животът му, както и животът на неговите близки. Той заявява, че 
споразумението от 21 февруари така и не е изпълнено от опозицията, която 
не е разоръжила майдановците и не е организирала освобождаването на зда- 
нията и улиците. Янукович отказва да признае законите, гласувани след 21 
февруари, защото по думите му те са приети със заплахи към депутати. Той 
подчертава, че е против военния конфликт и че ще остане с народа на Украй- 
на до смъртта си. 

На 23 февруари Върховната рада на Украйна възлага на председателя и 
Александър Турчинов временно да изпълнява задълженията на президента на 
Украйна. За това гласуват 285 от 339-те регистрирани в залата на заседание- 
то депутати. Върховната рада отменя приетия през 2012 г. закон за основите 
на държавната езикова политика, даващ на езиците на националните малцин- 
ства - там, където числеността им надвишава 1090 - статута на регионални. 
Подкрепящото Майдана движение „Стоп на цензурата“ настоява на изданията, 
„дезинформирали“ обществото, разпространявайки „клевети“ за участниците 
в „мирните“ протести и за въстаниците, да се отнемат лицензите и след това те 
да бъдат привлечени под отговорност. Съставен е списък на „провинилите се“ 
журналисти (10). 

На 26 февруари е издадена заповед за арест на Янукович въз основа на 06- 
виненията по статия 115, част | от Наказателния кодекс на Украйна за масово 
убийство, с утежняващи обстоятелства. На следващия ден той е обявен за меж- 
дународно издирване, Яценюк е избран за временно изпълняващ длъжността 
премиер на Украйна и есформирано ново правителство. 

. Март 

Смяната на властта предизвиква протести в Югоизтока. Новите управля- 
ващи отвръщат с репресии срещу населението и с арести на лидерите на недо- 
волните. 

Населението в автономната република Крим се обявява категорично про- 
тив „преврата“ в столицата и отказва да се подчини на Киев. На 16 март се про- 
вежда референдум, на който 96.7790 от гласувалите избират Русия (11). В резул- 
тат на това Крим се завръща в Руската федерация, от която през 1954 г. е бил 
предаден за административно управление на УССР с противоконституционно 
решение на Никита Хрушчов. 

На 5 март 2014 г. в сайта ХоиТиЬе се дава гласност на изтекъл запис на те- 
лефонен разговор между върховния представител на ЕС за външните работи 
Катрин Ащън и министъра на външните работи на Естония Урмас Пает (12). 
Той е проведен на 26 февруари, след визитата на Пает в Украйна. В беседата 
с Ащън Пает съобщава, позовавайки се на лекаря Олга Богомолец, че според 
наличните улики демонстрантите и милиционерите са жертви на един и същ 
снайперистки огън (13). 

Стремително нараства популярността на мнението, че зад тези снайперис- 
ти не е стоял Янукович, а някой от новата власт (14). 

Руски медии тълкуват записа като доказателство, че снайперистите са нае- 
ти от опозицията, но западни журналисти смятат тази интерпретация за неко- 
ректна. Пает потвърждава автентичността на записа, подчертавайки, че той е 

пуснат умишлено. Естонецът пояснява, че само е преразказвал версия, за която 
Богомолец му е споменала в Киев на 25 февруари (15). 

Нова светлина върху кървавата драма хвърля разследването на Върхов- 
ната рада. „Бойците на „Беркут“ не са стреляли по демонстрантите на площад 
„Майдана“ - заявява главата на временната следствена комисия Генадий Мос- 
кал на 13 май. По думите му патроните гилзите, намерени на местопрестъпле- 
нията в Киев, не са съвместими с въоръжението на „Беркут“. Москал изразява 
предположение, че по гражданите са стреляли обществени организации, излез- 
ли от контрол (16). 

» Април 

Президентът на Русия Владимир Путин говори за Украйна в участието си на 
живо в телевизионно предаване на 17 април. Той напомня за многовековната по- 
литика за разделяне и противопоставяне на един и същ народ - на Русия и Украй- 
на. Путин изразява надежда, че жителите на различните региони на Украйна ще 
се споразумеят за съвместен живот и ще намерят компромис. Югоизтокът - това 
е Новорусия, предадена на Украйна през 20-те години на ХХ век от властите в 
СССР. Корените на тези региони са свързани с руската държава, заявява Путин. 
„Надявам се, че няма да се налага да използваме правото си на военна намеса“ 
- отвръща Путин на въпроса кога руските войски ще влязат в Украйна. 

На 17 април в Женева се провежда четиристранна среща, в която участват 
външните министри на Русия и САЩ, както и представители на ЕС и на власт- 
та в Киев. На нея са осъдени всички прояви на екстремизъм, расизъм и религи- 
озна нетолерантност. Постигнато е споразумение за конкретни мерки: „всички 
незаконни въоръжени формирования трябва да се разоръжат; всички незакон- 
но завзети сгради трябва да се върнат на законните им собственици; всички 
незаконно окупирани улици, площади и други обществени места в украински 
селища трябва да се освободят. Ще бъде дадена амнистия на протестиращите 
и на тези, които са напуснали сгради и други обществени места и са предали 
оръжията си, с изключение на лицата, уличени в тежки престъпления“ (17). 

Договореностите остават само на книга. Властта в Киев обявява начало- 
то на „антитерористична операция“ срещу разбунтувалите се региони и много 
скоро се стига до въоръжени сблъсъци в Славянск, Краматорск и други насе- 
лени места, в които загиват цивилни граждани (18). Насилието предизвиква 
остра реакция от страна на Путин (19). Русия започва военни учения в близост 
до границата. 

Напрежението в югоизточните региони на Украйна ескалира. Някои от 
тях насрочват референдуми за бъдещия си статут (20). 

На 29 април един от лидерите на Югоизтока - Олег Царьов, който няколко 
дни по-рано е пребит от майдановци в Киев - се отказва от участие в президент- 
ските избори. „Взех решение да оттегля своята кандидатура, защото виждам, че 
в такива условия кандидатският статус е неефективен“ (21), гласи заявлението 
му по този повод. 

. Май 

На 2 май правителството в Киев възобновява „антитерористичната опе- 
рация“. Военните сили на страната, новосформираните части, включващи ак- 

тивисти на „Десния сектор“, предприемат офанзива в Славянск и Краматорск. 
В разразилите се сражения и двете страни дават десетки убити и ранени, по- 
страдали са и много мирни жители. Същата вечер в Одеса е извършено масо- 
во убийство на протестиращи срещу правителството в Киев. По официални 
данни в Дома на профсъюзите са умъртвени 48 души - изгорени, задушени, 
застреляни, насечени с брадви (29). По свидетелство на граждани на Одеса бро- 
ят на жертвите е поне 116 души, но той старателно се укрива от властите (23). 
Съобщава се и за 48 души безследно изчезнали (24). 

Позицията на министъра на вътрешните работи на Украйна Арсен Аваков 
е шокираща: „сблъсъкът на екстремистите с милицията и правоохранителите 
е заставил първите да се преместят на площад „Куликово поле“, където са ов- 
ладели Дома на профсъюзите, а от горните етажи нападащите са започнали да 
хвърлят бутилки със запалителна смес по мирните граждани, да ги обстрелват 
с огнестрелно оръжие“, пише той в своя профил във фейсбук. 

Версията за самозапалване е опровергана от многобройните фотографии 
и видеосвидетелства за това как подкрепящите Киев неонацисти и други екст- 
ремисти обстрелват зданието с коктейли „Молотов“, след което избухва пожар. 
На кадрите ясно се вижда и как те пребиват или доубиват хора, бягащи от сгра- 
дата, за да се спасят от пламъците. Русия възлага отговорността за трагедията 
на Киев, както и на западните покровители на украинското правителство (25). 

На Запад чудовищните зверства в Одеса не предизвикват почти никаква 
реакция. Влиятелните медии или премълчават, или дават неясна информация 
за събитията. Официален Киев първоначално обявява, че сред загиналите има 
граждани на Руската федерация и на Приднестровието, но по-късно е прину- 
ден да признае, че жертвите са от Одеса (26). Медиите в Украйна обаче полагат 
огромни усилия да припишат на Москва вината за масовите убийства, а впо- 
следствие не си правят труда категорично да опровергаят това пред широката 
общественост в страната. 

Трагедията в Одеса на 2 май е повратна точка на драмата в Украйна. След 
нея ситуацията в страната коренно се променя, съществуват и мнения, че от- 
ношенията между жителите и никога вече няма да са същите, все по-трудно ще 
бъде да се излезе от кризата и да се запази унитарната държава. 

На 7 май Германия призовава правителството в Киев да прекрати военни- 
те действия в югоизточната част на Украйна (27). 

Путин отправя апел към Донецката и към Луганската област да отменят 
насрочените за 11 май референдуми за статута на регионите. Той призовава 
Киев и Югоизтока да преговарят за изход от кризата (28). 

Обществените съвети на двете народни републики обаче обявяват, че 
референдумите на 11 май ще се проведат, и така показват, че Русия има само 
косвено влияние върху събитията. Това еи сериозен аргумент срещу силите в 
Европа ив САЩ, настояващи за санкции (29). 

Властите в Киев за пореден път демонстрират, че нямат намерение да спрат 
военните действия. На 8 май верни на Киев започват щурм на зданието на град- 
ския съвет в Мариупол, а ден по-късно украинските сили за сигурност избиват 
десетки хора в същия град (30, 31). 

Украйна демонстрира враждебността си към Русия и чрез законопроект за 
забрана на руските депутати да влизат на украинска територия (32). 

На 9 май назначеният от Върховната рада за министър на външните ра- 
боти Андрей Дещица заявява пред Си Ен Ен, че силовата операция в Югоиз- 
тока ще продължи, подчертавайки, че са необходими по-решителни действия 
на службите за сигурност. Дещица отбелязва, че операцията нееднократно се е 
отлагала заради преговорите в Женева и освобождаването на военните наблю- 
датели на ОССЕ, но сега тя ще бъде продължена. 

САЩ също намират провежданата от Киев силова операция за оправ- 
дана, съобщава телеканалът „Россия 24“, позовавайки се на прессекретаря на 
държавния департамент Мари Харф. „Украинските власти носят отговорност 
за поддържането на сигурността и стабилността в своята страна“, смята тя. 
„Войската не се използва срещу народа, а осигурява мира и стабилността в 
републиката“ (33). 

На 11 май се провежда референдум за определяне на бъдещите статути на 
два региона на Украйна. В Донецкия 89.790 от избирателите гласуват за отделяне 
от Киев, а в Луганския резултатът е още по-убедителен - 96.290 от гласувалите 
дават вота си за независимост, като и в двете области избирателната активност 
е висока - съответно 7590 и 8190. Кремъл призовава да бъде уважен изборът на 
регионите, а ЕС и САЩ отказват да признаят народния вот за законен. 

На 24 май Донецката и Луганската народна република подписват договор 
за изграждане на Съюз на републиките - Новорусия (34). Новата държава има 
готовност да приеме в състава си и други народни републики. 

Олигархът Петро Порошенко спечелва изборите в Украйна още на пър- 
вия тур на 25 май. Той получава 54.790, на второ място е Юлия Тимошенко с 
12.8990, трети е лидерът на Радикалната партия Олег Ляшко с 8.3990. За поста са 
се борили 21 кандидати. Според официалните данни избирателната активност 
е 60.490 (35). 

Порошенко обявява своята победа още в деня на изборите, без да изчак- 
ва официалните резултати. Новият президент вероятно ще встъпи в длъжност 
между 8и 10 юни. 

Вотът е протекъл паралелно със спецоперацията на украинските силови 
служби в Югоизтока. Донецката и Луганската република не са участвали в 
гласуването. Путин още преди изборите е изразил надежда, „че след изборите 
ще бъдат прекратени бойните действия, а властите ще започнат диалог с хо- 
рата“ (36). 

„Москва ще се отнесе с уважение към резултатите от президентските избо- 
рив Украйна“, заявява ден след вота руският външен министър Сергей Лавров 
и подчертава, че „новата власт трябва да отчита интересите на всички гражда- 
ни“. Той изразява надежда, че Порошенко няма да се поддаде на екстремистки- 
те настроения (37). 

Президентът на САЩ Барак Обама пък веднага изразява готовност да ра- 
боти с новия президент на Украйна, както и с „демократично избрания пар- 
ламент, за да подкрепи усилията му за реализиране на важни политически и 
икономически реформи“. 

„Президентските избори в Украйна се отличаваха с висока избирателна ак- 
тивност, с ясна решимост на властите да бъдат проведени в съответствие с меж- 
дународните изисквания и при зачитане на основните свободи, независимо от 
враждебното обкръжение и заплахата за сигурността на два източни региона на 
страната“, заявяват в съвместно комюнике председателят на Съвета на Европа 
Херман ван Ромпой и главата на Европейската комисия Жозе Мануел Барозу. 

Сваленият Янукович също взема отношение към изборите: „Уважавам 
вота, направен в най-трудно за нашата Родина време, но за да е легитимен, е 
необходимо еи участие на Югоизтока“ (40). 

Първите ходове на Порошенко са да обяви, че ще остави Яценук на поста 
премиер, ще продължи курса към интеграция с ЕС, както и да се закани, че ще 
върне Крим под контрола на Украйна, повдигайки въпроса пред международ- 
ните съдебни инстанции. Той застава и зад военната операция в Югоизтока: 
„Подкрепям продължаването й, настоявам тя да бъде по-кратка, трябва да бъде 
по-ефективна.“ Часове след изявлението му войски, подчиняващи се на Киев, 
правят десант на летището в Донецк и започват битка с опълченци от Новору- 
сия (39). В следващите дни насилието в Югоизтока ескалира. В Донецк, Луганск 
и други градове се водят тежки сражения, загиват стотици опълченци и мирни 
жители. Само на 25 май в Донецк са загинали около 100 души (41). 

Порошенко е в сложна ситуация. Започне ли преговори с Новорусия, ще 
настрои срещу себе си киевския политически елит. Продължи ли военната опе- 
рация, няма да ев състояние да преговаря нормално с Москва. Възможен изход 
е провеждането на преговори с участието на Киев и Донецк под наблюдението 
на Русия и на ЕС. За Москва този вариант изглежда е приемлив, но Западът и 
Киев едва ли ще го приемат. 


Ролята на САЩ в събитията на „Майдана“ 


Намесата на западните държави несъмнено оказа влияние върху събити- 
ята на „Майдана. Помощник държавният секретар на САЩ по въпросите на 
Европа и Евразия Виктория Нюланд призна пред Си Ен Ен, че Вашингтон е 
изхарчил от 1991 г. до сега 5 млрд. долара, за да постави на власт в Украйна 
„силно, демократично правителство“. Дипломати от САЩ иот ЕС нееднократ- 
но посещаваха местата на събитията. Популярният американски анализатор 
Пол Крейг Робъртс заяви, че зад тези събития стоят САЩ. „Гова не означава, 
че украинците нямат реални, справедливи оплаквания от властта. Но очевидно 
е, че всичко е планирано, за да може Украйна да влезе в ЕСив НАТО. Целта на 
САЩ еда разположи военни бази до руската граница“ (42). 

Подобна е и позицията на американския публицист Стив Уайсман. По ду- 
мите му САЩ се стремят към стратегическо сдържане на Русия. Координация- 
та на втората оранжева революция е осъществена от Държавния департамент 
на САЩ, а финансирането е чрез многочислени фондации, като Националния 
фонд за подкрепа на демокрацията например (43). 

Истината вероятно ще остане забулена в тайна, ала резултатите са налице. 
Начело на Украйна са враждебни на Русия сили. 


73 


КРизадТА В УКРАЙНА 


Геополитически последствия от кризата 
- Украина като поле за сблъсък между 
западната и руската цивилизация 


Случилото се от края на ноември до сега не може да бъде разгледано из- 
вън геополитическия контекст. За САЩ се открива възможност да се настанят 
трайно в Украйна, да се озоват до западните граници на Русия, да нахлуят в 
сърцевината на руската сфера на влияние и интереси. За Москва това би било 
тежък удар с труднопоправими последствия. 

Самюел Хънтингтън определя Украйна като една от границите между за- 
падната и руската (православната) цивилизация. В изследването си „Сблъсъкът 
на цивилизациите“ той разглежда възможността Украйна да се разцепи на две 
- на православен изток и униатски запад, като очаква това да се случи по-бурно, 
отколкото в Чехословакия, но по-безболезнено, отколкото в Югославия (44). 

Събитията на „Майдана“ накараха мнозина да си припомнят тезата на 
Хънтингтън, но не по-малко актуална еи популярната фраза на Бжежински, че 
без Украйна Русия е регионална сила, ас нея - глобална. Това не пропусна да на- 
мекне и президентът на САЩ Барак Обама в своя реч през март. Интерпрета- 
циите и на тази знаменита мисъл не са еднозначни. Някои я приемат буквално, 
други смятат, че американският геополитик има предвид една силна и враждеб- 
на на Русия Украйна, трети пък вярват, че „Русия може да си върне ролята на 
велика сила и без Украйна, но това ще стане значително по-трудно“ (2). 

На преден план отново излизат вековните геополитически и цивилизаци- 
онни противоречия. Събуди се и споменът за Втората световна война, когато 
оглавяваната от нацистка Германия Европа се опита да си осигури „жизнено 
пространство“, усвоявайки териториите на Русия. Колкото и да изглеждат пре- 
силени подобни исторически паралели, те трябва да се имат предвид при ана- 
лиза на възникналата ситуация. Едва ли е случайно и полярното отношение на 
Европа и на Русия към 9 май, Деня на победата, който Западът от няколко годи- 
ни пренебрегва и празнува на същата дата Деня на Европа. Твърде прозрачен е 
стремежът да бъде пренаписана историята и омаловажена ролята на СССР за 
разгрома на хитлеризма. Показателно е, че тази година в Киев не се проведе па- 
рад за 9 май, ав някои части от Западна Украйна бе въведена забрана за носене 
на съветски символи. 

„Може ли имперска Русия да бъде приятел на имперска Германия”, пише 
в свое писмо през 1918 г. немският посланик в Австрия Фон Венден, който си 
отговаря сам - „да, ако не успеем да и вземем Балтика и Украйна“ (45). 

За съжаление подобно мислене е твърде разпространено сред политиците 
от ЕС иот САЩ и век по-късно. Изглежда европейските лидери все още не 
са преодолели своите исторически предразсъдъци, независимо че не липсват 
гласове, призоваващи за промяна и за изграждане на по-конструктивни и вза- 
имноизгодни отношения на сътрудничество. „Европейското геостратегическо 
мислене, иска или не иска, рано или късно ще се изправи пред необходимостта 
от преосмисляне на европейската геостратегия в условията на новите реалнос- 

ти след Студената война и след индустриалната епоха. Сегашната трансатлан- 
тическа стратегия отговаряше на потребностите на Студената война, но днес 
не покрива някои от основните интереси на Европа. Първо, защото я изправя 
срещу останалите цивилизации поради универсалистките западни претенции 
за уестърнизирана глобализация на целия свят под лидерството на САЩ. Вто- 
ро, защото я лишава от или затруднява достъпа идо необозримите суровинни, 
енергийни и пазарни богатства на Евразия. Трето, защото я изолира от най- 
бурно развиващия се през ХХ1 век регион на планетата“, пише Александър Ли- 
лов в „Информационната епоха“ (46). 

На този етап обаче тази промяна в мисленето е пожелателна и изглежда, 
че понякога бизнесът проявява по-здрав разум от политиците в Европа, които 
стриктно следват атлантическата линия. Показателна е срещата между главния 
изпълнителен директор на „Сименс“ Джо Кезер и руския президент Владимир 
Путин (47). 

Както и в годините на Студената война, Западът е обединен срещу Русия. 
Дори за най-непредубедения наблюдател е достатъчно да чуе реториката на 
лидерите на САЩ и на ЕС, за да се убеди, че тяхната цел е на власт в Украй- 
на да бъде поставен крайновраждебен русофобски режим. Показателна в това 
отношение е и декларацията на ПАСЕ по повод на събитията в Украйна и на 
референдума за присъединяване към Русия в Крим. Документът се отличава с 
изключителна тенденциозност и пълно игнориране на правата и мнението на 
рускоезичните граждани на Украйна (48). 

За повече от четвърт век западните елити привикнаха Русия постоянно 
да се отказва от своите интереси и да действа в тяхна угода. Отделните изклю- 
чения като Мюнхенската реч на Путин през 2007 г. (49) и защитата на Южна 
Осетия (2008 г.) само помагаха по-релефно да изпъкне общата тенденция. В 
резултат - западните политически деятели започнаха да възприемат целите си 
като единствените законно съществуващи на планетата. В Крим Русия показа, 
че съзнава своите интереси, спря да ги отрича заради изгодата на Запада и това 
предизвика шок в САЩ ив ЕС. 

Случилото се в Украйна се отрази и на руснаците, обвиняващи Запада в 
лицемерие, на възприятието им за света. Термините „демокрация, „либерали- 
зъм“, „права на човека“ се превърнаха в тежки лични оскърбления в Русия (50). 
Нараства недоверието към САЩ и към ЕС, паралелно с това се увеличава броят 
на гражданите на Руската федерация, които искат да живеят в държава от со0- 
циалистически тип, подобна на СССР (51). Това е стимул за руските елити да 
търсят нова идеология, нова политическа теория, която да бъде припозната и 
по света като алтернатива на компрометиралия се либерализъм. 

Ръководството на НАТО има основания за задоволство от развоя на съ- 
битията. Хвърлянето на Украйна в хаос, в резултат от който автономната ре- 
публика Крим се завърна в Русия, позволи на Северноатлантическия алианс да 
намери оправдание за своето съществуване. 

Не е тайна, че мнозина в Европа поставяха необходимостта от НАТО под 
въпрос, а сега България и други страни от Стария континент ще бъдат прину- 
дени да харчат сериозни суми за отбрана (52). 

През последните няколко години атлантистите от двете страни на океа- 
на мъчително търсеха предлог, за да преустроят колкото може по-близо до ев- 
ропейските граници на Русия и на Беларус извадените от Афганистан войски. 
Особено старателни в това отношение бяха американците, защото за Вашинг- 
тон НАТО е основният инструмент за удължаване на американското присъст- 
вие на европейския континент и за укрепване на т.нар. трансатлантически от- 
ношения, които са изключително важни за икономиката на САЩ и за техните 
имперски амбиции. 

Досега на САЩ и на съюзниците им в Европа им беше трудно да обяснят 
защо НАТО с усилени темпове въоръжаваше Полша, прехвърляше войски и въо- 
ръжение от Западна в Централна Европа и разработваше концепция за мащабни 
учения в близост до западната граница с ОДКБ, в което участваше и Украйна в 
рамките на Инициативата на взаимносвързаните цели (Сопиес!ей отсез иШайуе). 
Сега те вече нямат необходимост от оправдание за действията си. 

Показателно в това отношение е изявлението на заместник генералния 
секретар на НАТО Александър Вербшоу на конференция в Полша, състояла се 
на 4 април: „В течение на 20 години сигурността на евро-атлантическия регион 
се основаваше на предположението, че нямаме противник на Изток, сега това е 
поставено под съмнение“ (53). 

За Русия проблемите при всички случаи ще се увеличат от ставащото в 
Украйна. От военностратегическа гледна точка за нея ще бъде тежък удар, ако 
спечелилият президентските избори Петро Порошенко продължи враждебната 
към Русия линия, а правителството в Киев се консолидира и установи контрол 
над цялата страна без Крим, който вече е част от Руската федерация. Тази оцен- 
ка се споделя и от независими анализатори. „Влизането на Украйна в НАТО за 
Русия е равнозначно на смърт, защото военните бази на Алианса на територия- 
та на Украйна ще превърнат в купчина метал цялата система за противоракетна 
отбрана на Русия. Те поставят под въпрос дори ракетите със среден радиус на 
действие и всички жизненоважни центрове на държавата. Тоест Русия ще ос- 
тане беззащитна“, подчертава израелският военен експерт Яков Кедми. Затова 
той смята, че е логично Русия да направи всичко възможно да не допуска в Ук- 
райна да се закрепи правителство, което ще заплашва руската сигурност (54). 

При създалата се ситуация пред Русия има три приемливи варианта за 
югоизточните региони на Украйна. 

1. Първияти най-мек вариант предвижда федерализация на Украйна, това 
е програмата минимум за РФ, тя официално бе изразена от външния министър 
Сергей Лавров през април. 

2. Създаване на независима държава Новорусия, включваща източните 
и южните региони на Украйна. Този сценарий изглежда все по-вероятен след 
референдумите в Донецкия и в Луганския регион, в които населението избра 
независимост от Киев. Стремеж към интегриране на двете непризнати репуб- 
лики с останалите региони от Югоизтока и от Приднестровието бе заявен и от 
бившия кандидат за президент на Украйна Олег Царьов. 

3. Обединение на Русия с югоизточните региони на Украйна, като към тях 
може да се присъедини и Приднестровието от Молдова. Това е малко вероятно 

в краткосрочна перспектива, но може да стане след няколко години, ако Юго- 
изтокът успешно се отдели от Украйна. 

Шансовете на мястото на радикалите от Киев да дойдат достатъчно уме- 
рени политици, които да заложат на една финландизация на Украйна, за ко- 
ято призовават асовете на дипломацията Кисинджър (55) и Бжежински (56), 
изглеждат скромни. Управляващите в Киев стигнаха твърде далеч, пролятата 
кръв издигна стена между жителите на страната. Важна роля за ескалацията на 
насилието изигра и фактът, че за пръв път в историята на независима Украйна 
почти всички ключови постове в правителството са заети от представители на 
Галиция, известни със своята русофобия (57). 

Трудно е да се предскаже скоростта на процесите в Югоизтока. Тя ще се 
определя както от влошаващата се социално-икономическа ситуация по места, 
така и от действията на Киев, от работата на местните активисти. Възможно е 
до есента Украйна да се превърне в полуживо образувание, в което централна- 
та власт едновременно ще се бори със заплахата от преврат от страна на наци- 
оналистическите групировки от Западна Украйна и армията, както и от страна 
на активистите на отделилата се Новорусия. Русофобията трайно ще се настани 
в реториката на Киев, който ще продължи враждебната политика към Русия. 
Властта трудно ще се задържи за по-дълго, тя изглежда обречена, а обречена 
изглежда и Украйна. 

При образуване на една голяма Новорусия (включваща целия Югоизток 
или по-голямата му част) са възможни два удобни за Русия варианта за разви- 
тие на събитията. 

1. Новоруските сили да вземат функциите на нова общоукраинска власт, в 
която до известна степен да присъстват и остатъците от киевската политическа 
класа. Да бъде учредена нова федерация Малорусия - Украйна, в която може 
да влезе по-голямата част от сегашната Украйна, включително и отделилата се 
Новорусия. Раздялата с Галиция при тези условия е неизбежна. Засега това из- 
глежда малко вероятно, но до зимата нещата могат да се променят драстично. 
Очертаващият се икономически колапс може да накара жителите на централ- 
ните (дори на някои от западните) и на югоизточните региони на Украйна да се 
договорят, колкото и сериозни да са сегашните противоречия между тях. 

2. Голямата Новорусия да влезе в състава на Русия. При този вариант към 
Руската федерация ще се присъединят регионите на Югоизтока, паралелно с 
това недопускайки интегрирането на остатъците от Украйна със Запада. Това 
може да бъде ускорено, ако прогнозите за деградация на украинската иконо- 
мика се сбъднат. Така вероятно ще се стигне и до смяна на настроенията в ук- 
раинското общество. Проявявайки упоритост и търпение, месеци или години, 
Русия може би ще чака ситуация, в която останалата част от Украйна сама ще 
избере кой да я управлява, осъзнавайки невъзможността да откъсне от Русия 
люлката на руската цивилизация. 

САЩ ще се противопоставят на тези процеси, ще се опитат да запазят те- 
риториалната цялост на Украйна (без Крим) и послушно правителство в Киев, 
ще увеличават военното си присъствие в Полша, Прибалтика, Черно и Сре- 
диземно море. Целта им е да превърнат Украйна в стратегически плацдарм за 

постепенно проникване в южните части на Русия и в Кавказ, както и за поли- 
тически контрол и подкрепа на неолибералните пронатовски партии и НПО-та 
в Русия. Ще положат усилия за разрушаване на ключовите сектори в руската 
военна отбранителна промишленост, свързана с украински заводи, чрез пре- 
кратяване на експорта на двигатели и на необходими запасни части в Русия. 

За Украйна Крим вече е загубен, но управляващите със сигурност ще на- 
правят всичко възможно, за да задържат или отвоюват другите метежни реги- 
они. Властите с всички сили ще се противопоставят на повторението на крим- 
ския сценарий в Югоизтока. Основна роля в това направление ще бъде отредена 
на СБУ, на Министерството на вътрешните работи, на „Националната гвардия, 
съставена предимно от екстремисти от „Десен сектор“, както и на охранителни- 
те структури на олигарсите. 

Това обаче няма да бъде достатъчно за Киев да се чувства защитен от рус- 
ката заплаха. По тази причина украинското ръководство и западните му попе- 
чители са разработили стратегия, насочена към следните основни цели: 

1. Омиротворяване на жителите на Югоизтока, за да не дават на Русия ос- 
нование да се застъпи за правото на регионите да проведат референдум за са- 
моопределение по подобие на случилите се в Донецката и в Луганската област. 

2. Възстановяване на боеспособността на украинската армия и вътрешни 
войски в предели, достатъчни за провеждане на наказателни акции на Югоиз- 
тока, и сдържане на Русия в условията, в които преобладаващата част от мест- 
ното население ще настоява за помощ. 

3. Осигуряване на постоянно присъствие на територията на Украйна на 
военни контингенти от страните - членки на НАТО, под предлог, че се подгот- 
вят и провеждат учения с участието на подразделения на украинската армия. 

4. Присъединяване на Украйна към регионалните отбранителни инициа- 
тиви, включващи страни от Централна и от Северна Европа, които формално 
не влизат в натовските структури, но тясно си взаимодействат със Северноат- 
лантическия алианс. 

5. Усилване на групировките на НАГО около западните граници на Ук- 
райна, Русия и Беларус с акцент на ударната авиация и подразделенията със 
специално назначение, за което се планира създаване на експедиционни сили, 
способни за кратък срок да се окажат в кризисната зона. 

6. По всичко личи, че бъдещата военна доктрина на Украйна ще има аг- 
ресивен антируски характер и ще се основава на това, че реалният против- 
ник се намира само в източните и южните граници, където Киев ще изграж- 
да отбранителна инфраструктура. Разположените там военни подразделения, 
включително от МВД и СБУ, ще се формират основно от националистически 
настроените жители от западните и централните региони на Украйна. Те съста- 
вят по-голямата част от формиращата се Национална гвардия, която при необ- 
ходимост ще бъде използвана за потушаване на каквито и да е недоволства под 
предлог, че се води борба със сепаратизма. 

На този етап САЩ и НАГО едва ли ще поемат прекомерни ангажименти 
по защитата на Украйна. Със сигурност обаче всячески ще подпомагат управ- 
ляващите в Киев - с помощта на частни военни компании, за чието присъс- 

твие в Югоизтока алармираха немската и руската преса. Възможно е да бъде 
създадена контролирана от Вашингтон и от Брюксел буферна зона, която ще 
се превърне в плацдарм за постоянни конфликти с Русия по цялата дължина 
на руско-украинската граница. При определени обстоятелства киевската гру- 
пировка ще се опита да изиграе съществена роля в дестабилизацията на Русия. 
По този въпрос интересите на украинските националисти и на американските 
неоконсерватори съвпадат (58). 

Тепърва ще се решава кой от посочените варианти за бъдещето на Украйна 
ще бъде осъществен. 

САЩ имат основания за задоволство от събитията в бившата съветска ре- 
публика дори ако Югоизтокът се отдели от Украйна. Те успяха да вбият клин 
между ЕС и Русия, а това вероятно ще доведе до сериозни икономически по- 
следици - понастоящем 4990 от търговията на РФ ес ЕС и тези проценти със си- 
гурност ще намалеят при въвеждане на сериозни санкции. Създадена е гореща 
точка на югоизток от ЕС, която изглежда за дълго ще бъде огнище на дестаби- 
лизация на целия регион. Това ще съдейства за усилване на позициите на САЩ 
и на НАТО в Европа, ще ускори преговорите за създаване на трансатлантическа 
зона за свободна търговия, която ще увеличи и без това огромното влияние на 
Америка върху политиката на ЕС. 

За Русия Украйна е регион от жизненоважно значение, в който не бива да 
се допуска проникване на НАТО. Тя ще трябва да отделя много повече сред- 
ства за защитата на западната си граница, вероятно изглежда и включването 
на руската армия в сблъсъка, ако интервенцията на Киев в Югоизтока не бъде 
отблъсната от опълченците. 

В дългосрочна перспектива обаче нещата могат да се обърнат на 180 граду- 
са. Русия има шанс да излезе от „зоната на историческо поражение“, да обедини 
руските земи. Отделянето на Донбас от Киев със сигурност ще даде кураж за 
подобни действия и на други региони в Югоизтока, а Приднестровието отдавна 
декларира желанието си да се присъедини към Руската федерация. 

При анализа на случващото се в Украйна няма как да се пренебрегне Ки- 
тай. Поднебесната империя гласува „въздържал се“ по въпроса за присъеди- 
няването на Крим към Русия и така първоначално запази неутралитет. Това е 
логична позиция, като се има предвид стремежът на Китай да балансира между 
Москва и Вашингтон, съобразявайки се, от една страна, със зависимостта си от 
американския пазар за своите стоки, а от друга - с тенденцията за задълбоча- 
ване на сътрудничеството с Русия, от чиито суровини китайската икономика 
изпитва силна необходимост. 

Китай вижда стратегически възможности за себе си в кризата в Украйна. 

„Европа може да стане арена на противопоставянето между Русия и За- 
пада и това означава, че на САЩ ще им се наложи да усилят своето военно 
и политическо присъствие на Стария континент, а и европейските политици 
призовават американците да се върнат, пише официозът „Женмин Жибао“. 
Това ще принуди САЩ да се откажат от намеренията си да отправят основните 
си военни сили в Азиатско-Тихоокеанския регион. 

В новите условия зоната на намеса на САЩ по целия свят може да се свие 

до мащабите на Европа, позициите на този блок в Централна и в Източна Азия 
значително ще отслабнат. С други думи, способностите на САЩ за стратеги- 
ческо обкръжение на Китай може да намалеят, а това означава и отслабване на 
натиска върху Поднебесната империя. 

„Всички засегнати от кризата в Украйна страни гледат към Китай, а той за- 
пазва неутралитет. Така погледите им са отправени към Китай, надявайки се да 
го спечелят на своя страна. Това поставя сериозни изисквания към китайската 
дипломация. Ако Китай изиграе картите си добре, международният статут на 
страната ще се повиши, ще се увеличи тежестта на гласа му в международната 
общност. Събитията в Украйна вероятно ще донесат на Китай още един 10-го- 
дишен период на стратегическо спокойствие“, подчертава „Женмин Жибао“, 
като обръща внимание на факта, че това може да се превърне и в „период на 
стратегически възможности, ако бъде използван правилно (59). 

Ролята на Поднебесната империя е отчитана както от Русия, така и от За- 
пада, но докато противоречията между САЩ и Китай в Тихоокеанския регион 
стават все по-сериозни, Русия направи силен ход с посещението на Владимир 
Путин в Китай на 20 май. След него двете страни не само задълбочиха страте- 
гическото си партньорство, но и постигнаха крупни икономически споразуме- 
ния, направиха съвместна декларация, с което отправиха предизвикателство 
към съществуващия от разпадането на СССР насам еднополюсен модел (60). 


Кризата в Украйна - шанс за левия проект 


Основен проблем за Русия след разпадането на СССР бе липсата на прив- 
лекателна идеология, която да е алтернатива на неолиберализма. СССР бе сери- 
озна и дългосрочна заплаха за Запада, защото имаше голям брой симпатизанти 
по целия свят. На него му се удаваше истински да вдъхнови редица политически 
лидери от развиващите се страни, благодарение на съчетанието между автори- 
таризъм (удобен за елитите) и социализъм, привлекателен за широките народни 
маси. Засега постсъветска Русия не е съумяла да изработи идеология, способна да 
мобилизира последователи. През последните няколко години президентът Пу- 
тин активно защитава консервативните социални ценности от атаките на либе- 
ралния Запад. Това вече привлича някои от лидерите на незападните страни, ала 
на дневен ред трябва да бъде поставен и един по-привлекателен социално-иконо- 
мически модел, печелещ симпатии и последователи по цялата планета. 

Кризата в Украйна принуди Русия по-интензивно да търси партньори и 
съюзници. Това позволи по-отчетливо да се конфигурират контурите на бъде- 
щия многополюсен свят. Налице еи перспективата за край на идеологическия 
монопол на неолиберализма, за по-справедливо разпределение на благата, за 
създаване на модерен вариант на социализма. 

Речта на Владимир Путин по повод завръщането на Крим в състава на 
Русия (61) предизвика отзвук по цялата планета. В нея той осъди агресиите на 
САЩ и на партньорите им в Югославия, Ирак и Либия. Изрече на глас мис- 
ли, които никой от другите големи политически лидери не си позволяваше да 
произнесе от четвърт век насам. Така президентът хвърли ръкавица на едно- 

полюсния модел. Русия е на път да се превърне в нравствен лидер на бъдещия 
многополюсен свят, в морален коректив на прагматичния и безскрупулен при 
налагането на интересите си Запад. 

Възниква перспективата развиващите се страни и алтерглобалистките 
движения от цялото земно кълбо да припознаят Русия, както и другите дър- 
жави от БРИКС, към които и Аржентина има готовност да се присъедини, като 
свои естествени съюзници в борбата за един по-справедлив свят. А пътят към 
него е само един - това е пътят към социализма. 


Предпоставките за глобалния завой наляво са налице: 


1. Все по-ясната алтерглобалистка позиция на Русия усилва нейното вли- 
яние, при това в сферата не само на геополитиката, а и на идеологическия 
фронт. 

Още миналата година Путин нееднократно подчерта привързаността на Ру- 
сия към принципа на многообразието и самостоятелността на световните циви- 
лизации, към правото на народите да живеят в съответствие с националните си 
ценности. Националният консерватизъм на Путин е алтернатива на либералния 
глобалистки проект. Русия печели все по-широк кръг от привърженици в ЕС. 
Сред тях са както консервативни партии, следващи идеята на Дьо Гол за Европа 
на отечествата, така и радикално леви, неприемащи похода на НАТО на Изток. 

Фундаменталният въпрос на днешния ден е дали блокадата от страна на 
атлантическата общност ще доведе не просто до преориентация на икономи- 
ката на Русия от Запад на Изток, а и до смяна на самата идеология на икономи- 
ческото развитие и на социалното устройство. През последните години Руската 
федерация насочва усилията си към реалния сектор, като се опира на развитие- 
то на военнопромишления комплекс и на крупните инфраструктурни проекти; 
силно изразен е стремежът държавата да загърби дивия капитализъм и да бъде 
по-социална. 

За трансформацията на Русия очевидно съществена роля ще играе и учре- 
деният през 2011 г. Народен фронт, който е инициатор за оставките на няколко 
губернатори през последните месеци, останали незабелязани на фона на укра- 
инската криза. 

Окончателният отказ от либералната матрица при формираните условия 
на развитие обаче все още не е факт. В руските елити се води борба между про- 
западната и евразийската линия. 

За смяната на икономическия курс е задължително издигането на експер- 
ти, необвързани с либералната и монетаристката идеология. 

Външният натиск принуждава Русия да търси нов модел на развитие, да 
спре да бъде суровинен придатък на Запада, ускорено да се реиндустриализи- 
ра, да задълбочи сътрудничеството си с другите държави от БРИКС. На 29 май 
президентите на Русия, Беларус и Казахстан сложиха подписите си за учредя- 
ване на Евразийския икономически съюз, който ще започне да функционира от 
1 януари 2015 г. Армения и Киргизия вече заявиха желанието си да се присъе- 
динят към него. 

Водещи икономисти от Руската федерация са убедени, че съществува ефек- 
тивен отговор на заплахите на Атлантическия блок за икономически санкции 
- по-сериозни от предприетите досега, които са по-скоро символични. „Ние 
ще бъдем принудени да преминем към други валути, да създадем собствена 
разчетно-платежна система. Имаме прекрасни търговско-икономически от- 
ношения с нашите партньори на изток и на юг, ще намерим начин не само да 
се освободим от финансовата си зависимост от САЩ, но и да излезем от тези 
санкции с голяма изгода за себе си“, убеден е съветникът на Владимир Путин 
Сергей Глазев, който вече предложи своята програма в случай на санкции от 
страна на Запада (63). 

Виден икономист, един от идеолозите на изграждащия се Евразийски ико- 
номически съюз, Глазев е убеден, че опитът да се обявят санкции срещу РФ ще 
доведе до крах на финансовата система на САЩ (64). Позицията му е лична и не 
ангажира правителството на РФ, но тя е показателна за настроенията в Русия. 

В Русия идеята за реформи наляво се споделя и от други анализатори. 
„Икономическите и вътрешнополитически промени в Русия са неизбежни, 
след като страната спря да бъде „корпорация“, интегрираща се със системата 
на американското влияние. Комфортните отношения със Запада се прекратиха, 
ние сега сме в опозиция, за да спечелим, ще трябва да внедрим мобилизационен 
модел на икономиката, реална модернизация. Те са несъвместими с настоящия 
либерализъм и с каквато и да било анархия в обществото“, смята водещият 
геополитик философът Александър Дугин. Той подчертава, че необходимата 
модернизация трябва да бъде именно в антилиберален аспект. „Сега просто 
нямаме друг изход, трябва да вървим напред, да строим в Русия, едва ли не 
от нулата, нова социално-политическа и икономическа система. За да вървим 
към бъдещето, трябва да се освободим от либералния сегмент в политическите 
елити и да сложим край на засилването на олигархията“, убеден е професорът 
от Московския държавен университет. „Първата ни задача е да се избавим от 
либерализма като идеология. Във връзка с това възниква необходимост 9090 да 
се промени съставът на руското правителство, преди всичко на неговия финан- 
сово-икономически блок“, твърди Дугин (65). 

Съветникът на президента Владимир Путин вече нееднократно заяви, че 
Русия трябва да предложи нещо различно от дивия олигархичен капитализъм, 
ако иска да спечели сърцата на украинците. Обстоятелствата я принуждават да 
изгради един по-привлекателен за света модел на обществено устройство. 

Тласък за това може да даде и сближаването с югоизточните региони на 
Украйна, желаещи независимост от Киев или по-голяма самостоятелност. Ле- 
вите настроения сред тях са силни (66, 67). 

2. Стратегическото партньорство на Русия и Китай, което е на път да 
прерасне в алианс. 

При посещението на Путин в Шанхай на 20 май двете страни постигна- 
ха редица споразумения, засягащи не само икономическото сътрудничество и 
изграждането на газопроводи. Бяха взети решения за координация на дейст- 
вията им във външната политика, направена бе съвместна декларация, която 
е открито предизвикателство към еднополюсния свят и хегемонията на САЩ. 

Русия и Китай се обявиха срещу едностранните санкции и диктата на Запада, 
срещу намесата във вътрешните работи на суверенни държави, за реформи в 
международната финансова система, за по-широко участие на всички държави 
от Г-20 в глобалната политика, отправиха призив да се чува и гласът на разви- 
ващите се страни. Те са за изработване на универсални правила за поведение 
в информационното пространство, за интернационализация на системата за 
управление на интернет, за изграждане на мирна, безопасна, открита, партньор- 
ска информационна среда (68). 

3. Изграждат се алтернативни структури на МВФ и СБ. 

С този ход коалицията, включваща Бразилия, Русия, Индия, Китай и Ре- 
публика Южна Африка, ще бъде в състояние да спаси слаборазвитите страни 
от опеката на МВФ. Ясно е, че няма да се копират методите на работа на Меж- 
дународния валутен фонди на Световната банка, налагащи заробващи условия 
и отречени от практиката неолиберални рецепти. Напротив - замисълът е да 
се предложат нови решения, като се отчитат пагубните икономически послед- 
ствия от действията на МВФ и СБ, стриктно изпълняващи инструкциите на 
САЩ и ЕС, които са основни акционери в тях. 

Страните от БРИКС вече постигнаха голям прогрес в това стратегическо 
начинание. Пул за валутни резерви и Банката за развитие ще заработят още 
през 2015 г., увери посланикът по особени поръчения на Министерството на 
външните работи на Русия Вадим Луков. 

Бразилия е разработила проект за устав на Банката за развитие, а Русия 
готви юридическата форма по създаването й. Обемът на учредителния капитал 
на изгражданите структури ще съставлява по 100 млрд. долара за всяка страна. 
Всеки един от членовете на БРИКС има готовност да размести щабквартирите 
им на своя територия (69). 

Показателна е и официално декларираната цел на Банката за развитие да 
финансира преди всичко външни проекти, а не вътрешни. 

Разбира се, за всичко това ще бъде необходимо време. Засега уставните 
капитали на Банката за развитие и пулът на валутните резерви ще бъдат попъл- 
вани с долари, но заплахите за икономически санкции срещу Русия от САЩ и 
ЕС много скоро могат да доведат до замяната на американската валута с рубла 
или с друга национална валута на държавите от БРИКС. 

4. Историята е доказала, че наличието на социалистически конкурент 
прави капитализма по-хуманен. 

Ако Русия тръгне наляво, неизбежно ще има промяна и в социалната по- 
литика на Запада. Показателна в това отношение е ерата, обхващаща годините 
от края на Втората световна война до края на 70-те години. Тогава в Европа 
процъфтяваше държавата на всеобщото благоденствие и дори американските 
президенти си позволяваха амбициозни социални проекти - програмата „Ве- 
ликото общество“ на Линдън Джонсън например. 

5. Диалогът, а не конфронтацията е гласът на разума в епохата на ядре- 
ното оръжие. 

САЩ и ЕС трябва да си дадат сметка, че няма как да привлекат нови дър- 
жави в орбитата си, а може дори да загубят част от партньорите си, ако не спрат 

с политиката на конфронтация, на ултиматуми и насилствено налагане на нео- 
либерални рецепти. 

ЕС има достатъчно сериозни проблеми с кризата и безработицата на своя 
територия, където вече също текат центробежни процеси. Паралелно с рефе- 
рендума в Крим се състоя и неофициално допитване до жителите на италиан- 
ската област Венето, които изразиха желание да се отделят от Рим; силни сепа- 
ратистки настроения има ив Каталуния, Корсика, Шотландия. Това е поредният 
сигнал, че нещо в механизма на Съюза скърца, че противоречията между 60- 
гатия европейски Север и бедния Юг все повече се изострят, а предлаганите 
досега лекарства не водят до желания оздравителен резултат. В тази ситуация 
разривът с Русия едва ли е най-разумният подход за решаване на социалните 
проблеми на Стария континент. 

„Сблъсъкът на цивилизациите не може да бъде парадигма на световна- 
та политика в мултицивилизационния свят, защото, първо - не може да реши 
нито един от новите проблеми на човечеството в информационната епоха. Вто- 
ро - защото при сблъсъка разрушителният потенциал е несравнимо по-голям 
и унищожителен от всичко познато досега. Трето - защото „бунтът на цивили- 
зациите“ няма да позволи на най-мощната свръхсила да властва над другите и 
с различни междуцивилизационни коалиции ще блокира осъществяването на 
нейните намерения. И, четвърто, но първо по значение - защото новата епоха 
създава грандиозен градивен потенциал и се нуждае от съвършено нова гео- 
култура, в която сблъсъкът на цивилизациите няма парадигмална роля“, пише 
Алексадър Лилов (70). 

Тези редове са изключително актуални днес. Те изглеждат пророчески 
с оглед на изброените по-горе тенденции, свързани с кризата в Украйна и с 
очертаващата се коалиция на БРИКС, която се опитва да внесе по-добър ба- 
ланс в международната политика, да намали прекалено голямото влияние на 
САЩ ина ЕС. 

Очевидно е, че Западът трябва да промени подхода си към решаване на 
глобалните проблеми, по-често да залага на диалога, а не на натиска, санкциите 
и военните интервенции. Колониалната епоха вече е в историята, а икономи- 
ческите и политическите реалности се променят - времето на безусловната хе- 
гемония на западната цивилизация изтича. Показателни за новите тенденции 
са реакцията на Русия за кризата в Украйна, нарастващото влияние на Китай, 
възходът на Бразилия и на други държави, които досега бяха в периферията на 
глобалната политика. 

Изграждащият се многополюсен свят ще създаде по-добри възможности 
за прогрес и благоденствие. Вместо диктата на Запада, опитващ се да уестър- 
низира останалите, ще възникнат перспективи за сътрудничество между ци- 
вилизациите, за ползотворна конкуренция между различните проекти и визии 
за развитие на света, за решаване на глобалните политически, икономически и 
екологични проблеми. 

Пред западната цивилизация остава възможността за избор между кон- 
фронтацията и диалога. Руският външен министър Сергей Лавров заяви, че 
Украйна не бива да бъде пространство за геополитическо противопоставяне, 


84 ПОНЕДЕЯНИК 0 бр.1/2- год. ХУП 


КРизаАТА В УКРАЙНА 


а напротив - „свързващо звено в архитектурата на сигурността и сътрудни- 
чеството в Европа“ (71). Бъдещето ще покаже дали САЩ и ЕС ще откликнат на 
призива му... 

Европа и в другите региони на света през по- 

следните години се появи концепцията за 
„реиндустриализация“. Това означава пренасочване 
на държавната политика на средноразвитите страни 
към развитие на съвременна индустрия. Тези страни, 
особено в Източна Европа, имаха някаква индустрия 
преди две-три десетилетия, но тя беше разрушена - с 
активното участие на МВФ, Световната банка, Све- 
товната търговска организация (СТО) и други инс- 
титуции. Това означава също още по-категорично 
насочване на държавната политика в слаборазвити- 
те страни от Африка, Южна Азия, Карибския и дру- 
ги региони към създаване на модерна икономическа 
структура с хармонично съчетание на индустрия, ус- 
луги и земеделие. 


1. Индустриализация, 
реиндустриализация и 
световна търговия 


В тази нова ситуация с още по-голяма острота 
възниква въпросът за характера на световната тър- 
говия като една от ключовите предпоставки за ин- 
дустриализация и реиндустриализация. Едно ще е 
влиянието на настоящата либерализирана световна 
търговия върху опитите на слаборазвитите страни за 
индустриализация на средноразвитите - за реиндус- 
триализация. Друго ще е влиянието на по-гъвкавата 
политика в световната търговия. Продължаването на 
либерализацията в сегашния й вид няма да допусне 
индустриализация и реиндустриализация. Прилага- 
нето на гъвкава временна протекционна политика ще 

превърне световната търговия в конструктивен фактор за индустриализацията и 
реиндустриализацията. И ще направи голяма услуга на човечеството. 

Свободната търговия е политика за световните пазари, при която прави- 
телствата не налагат ограничения върху износа и вноса. Според Световната 
банка за слаборазвитите страни са допустими защитни мита максимум до 2090. 
Американски и европейски учени твърдят, че са необходими по-високи мита, 
вносни квоти или субсидии, защото разликата в производителността между сла- 
боразвитите и високоразвитите страни сега е много по-голяма от 2090. Настоя- 
щите развиващи се страни не са в положението, в което бяха сегашните развити 
страни в миналото с разполагаемите технологии, с потенциала си за проникване 
на чужди пазари. Развитите страни винаги са били по-конкурентни играчи на 
световния пазар в миналото, макар и на тогавашното по-ниско равнище. 

В началните етапи на своето развитие всяка страна се нуждае от протекция 
на прохождащата си икономика и особено на конкретни важни производства, 
докато стъпи на крака. Примерите по света са милиони и датират от векове. В 
своя труд през 2002 г. Ха Джуун Чанг доказа за пореден път, че всички сегашни 
богати страни са използвали масово икономическия протекционизъм на ран- 
ните етапи на индустриалното си развитие. А след засилването на диктата на 
Вашингтонския консенсус от 1970-80-те години тези страни не разрешават на 
по-бедните да правят същото през последните десетилетия! Отказът от про- 
текционна политика стана задължително условие за членство в ГАТТ, а след 
товав СТО. Нещо повече, опитват се да ни внушават, че свободната търговия е 
еднакво полезна за високо-, средно- и слаборазвитите икономики. Това е груба 
подигравка със здравия разум и с историческите факти! 

Известният между икономистите „пан! тдизту атвитен!“ е развит за 
първи път от Александър Хамилтън в 1790 г. (тогава министър на финансите 
на САЩ) и доразвит по-късно от Даниел Раймонд, Фридрих Лист и други го- 
леми икономисти. Той е използван масово от Великобритания и САЩ през по- 
следните векове. В началото на своето индустриално развитие Великобритания 
е била между първите въвели протекция срещу вноса на сурова вълна и това 
продължило 100 години. От 1816 до 1945 г. вносните мита в САЩ бяха между 
най-високите в света. Всички страни от Западна Европа прилагаха такава по- 
литика през последните векове. 

Япония едва ли щеше да е това, което е сега, без мащабната си протек- 
ционна политика след 1945 г., разработена и въведена от стопанската част на 
американската окупационна администрация, доминирана тогава от идеите на 
кейнсианската школа. През първите две десетилетия те стимулират износа чрез 
комбинация на данъчни облекчения до пълно освобождаване от данъци и чрез 
държавна помощ за създаване на експортноориентирани индустрии. Наложе- 
ни са сурови бариери за вноса. Почти за всички продукти има правителствени 
вносни квоти, за много от тях се прилагат високи мита, а прословутото МИТИ 
(Министерство на икономиката, търговията и индустрията) разпределя чуж- 
дестранната валута между компаниите за внос. Това се оправдава със слабостта 
на японската индустрия и с хроничните търговски дефицити. Със стабилизи- 
рането на икономиката в началото на 1960-те, под натиска на МВФ и ГАТТ, пра- 

вителството започва постепенна търговска либерализация, която продължава 
и през 1980-те. Това е бил продължителен и целенасочен упорит процес на ба- 
вене на намалението на класическите търговски бариери, заменяни след това с 
нетарифни. Доказателство за това е, че до края на 1980 г. имат вносни квоти за 
22 важни продукта. До 1994 г. вносът на ориз е забранен, а след това методично 
ограничаван и досега с рафинирани нетарифни методи. 

Видният икономист и бивш президент на Мексико (от 1994 до 2000 г.) 
Ернесто Зедило препоръча използването на такава политика в слаборазвитите 
страни в специален доклад до генералния секретар на ООН през 2000 г. Вашинг- 
тонският консенсус обаче се погрижи за задушаването на тази идея. 

Колкото и да е странно, България е между световните шампиони по либе- 
рализация на външната си търговия. В доклада по конкурентоспособността за 
2013 г. Световният икономически форум ни поставя на четвърто място по ли- 
берализация на търговията от обхванати общо 144 държави. Само три високо- 
развити икономики са пред нас. Сервилното послушание на българските пра- 
вителства пред чуждестранния диктат през последните 24 години роди този 
чудовищен световен рекорд. Последствията вижда всеки средноинтелигентен 
човек, когато пътува из страната, защото либерализацията на търговията беше 
един от главните деструктивни фактори - вижда силуети на ограбени и разруше- 
ни някогашни фабрики и сгради на ТКЗС, запустели земи и подивели някогашни 
овощни градини и лозя, намаление в пъти на едрия и дребния рогат добитък, по- 
луразрушени сгради на някогашни училища, болници и здравни служби по села- 
та, хиляди обезлюдени и полуобезлюдени села, пътища в безобразно състояние. 
А да напомням ли за около 1.5 млн. българи, прогонени от неволята и търсещи 
препитание по света! Изумително тъжна картина, създадена от пазарния фунда- 
ментализъм. А народът ни търпи и мълчи! В най-добрия случай мърмори. 

Пазарните фундаменталисти твърдят, че „заместващата вноса индустри- 
ализация“ не е ефективна за сегашните развиващи се страни, че по-ефикасна 
е политиката на „отворените врати“. Това не е вярно! Слаборазвитите страни, 
включително и България, нямат алтернатива, ако искат да поставят основите 
на съвременна икономика и да осигурят достоен живот на своите народи. А 
високотехнологичната експортноориентирана индустрия с модерна структу- 
рае сърцевина на съвременната икономика и фундаментална предпоставка за 
благоденствие. В наше време индустриализацията няма алтернатива. Препо- 
ръчването на земеделието, на туризма, на услугите и на други подобни като 
приоритетни сектори е несериозно. 

Развитието на индустрията беше потискано дълго време от пазарния фунда- 
ментализъм в полза на налудничаво форсиране на услугите и особено на финан- 
совите услуги. Резултатите от тази политика са съкрушителни. Неслучайно сега 
светът провъзгласи концепцията за „реиндустриализация. На тези ранни етапи 
на своята индустриализация слаборазвитите и средноразвитите страни се нуж- 
даят от защита на най-важните си прохождащи производства. В противен случай 
те ще бъдат задушени в зародиш от мощната чуждестранна конкуренция. 

Най-разпространени инструменти за протекционна политика са мита- 
та върху конкурентния внос и субсидиите за износ с данъчен кредит и даже с 

преки плащания. Използват се инструменти за ограничаване на износа на при- 
родни ресурси. Определят се квоти за внос на определен вид стоки, понякога 
маскирано като „самоналожени доброволни ограничения“ на чуждестранните 
вносители. Много специалисти смятат, че субсидиите и квотите са по-подхо- 
дящи от митата. Прилагат се също данъци и нетарифни бариери, разгърнати 
регулативни механизми, санитарно-хигиенни стандарти. По-малко популярен 
и по-завоалиран инструмент е обезценяването на националната валута, с което 
износът на страната поевтинява и става по-конкурентен. През последните го- 
дини по този въпрос има големи спорове между Китай, от една страна, и САЩ 
и Европа, от друга. 

Правителствата на най-развитите страни, които на думи са за свободна 
търговия и за забрана на държавната помощ за изпаднали в затруднения мес- 
тни компании, прибягват без колебания до протекционни мерки и до пряка 
държавна помощ, когато чуждестранната конкуренция или влошената све- 
товна конюнктура засягат важни техни производства. Това беше направено в 
грандиозни мащаби през 2008-2009 г. от повечето развити страни и особено от 
САЩ за спасяване на финансови и нефинансови компании с цената на трили- 
они долари от националните бюджети. Някои от компаниите бяха дори наци- 
онализирани, за да бъдат оздравени от държавата и след това отново привати- 
зирани. Слаборазвитите страни не прибягнаха до такива мерки, защото нямаха 
ресурси. 

Привържениците на свободната търговия казват, че протекционните мер- 
ки са ефикасни само в краткосрочен хоризонт, като предпазват неконкурентни 
производства от фалити и осигуряват по-голяма заетост. В дългосрочен хори- 
зонт според тях имат обратен на намеренията резултат - поддържане на некон- 
курентна икономика и ощетяване на местните потребители с по-високи цени и 
по-ниско качество на местните стоки в сравнение с вносните. 

В това има известни основания. Има обаче и начини за преодоляване на 
този недостатък на протекцията. Правителствата могат да обявяват защитни 
мерки за конкретни продукти, като определят и хоризонта на тяхното действие 
- 5-10-15 и повече години. Примерно до 10-ата или 15-ата година защитата 
може да е с неизменни тарифи (квоти или субсидии), които след това да за- 
тихват постепенно и към 20-ата година да се прекратяват. Това ще се обявява 
предварително и ще дава възможност на предприемчивия бизнес да започва 
производство под предпазен икономически чадър на фазата на прохождането 
и постепенно да повишава конкурентоспособността си. 

След като съответните производства достигнат или докажат, че не могат 
да постигнат необходимата конкурентоспособност, правителството следва да 
ограничава и дори да премахва защитните инструменти. Пълната либерали- 
зация на заместващия внос от самото начало за прохождащи производства в 
слабо- и средноразвити икономики прави в тези страни невъзможно разви- 
тието на модерни производства, защото биват погубвани в зародиш от далеч 
по-конкурентоспособните производители от развитите страни с 30-50- и дори 
100-годишен производствен опит. Така слаборазвитите страни са осъдени да 
останат завинаги слаби и бедни. Примерите за това са безбройни. 

Най-често използваният аргумент срещу протекционната политика е, че 
засегнатите от такава политика страни реагират със симетрични ответни мер- 
ки ив световната търговия възниква хаос. Това може да се преодолее по-лесно 
между страни в рамките на дадена общност за свободна търговия чрез догова- 
ряне на временна вътрешнообщностна защитна система. Такива мерки могат 
да бъдат договорени и в СТО, но развитите страни не го допускат. 

Либерализацията на световната търговия може да е полезна за всички 
партниращи си страни само между приблизително равностойни по конкуренто- 
способност икономики. Тя обаче не е полезна и за двете партниращи си страни 
между високоразвити конкурентоспособни икономики, от една страна, и сла- 
60- или средноразвити неконкурентоспособни икономики, от друга. Една на- 
чинаеща в индустриалното си развитие страна или компания не може да бъде 
конкурентоспособна от първия месец или година спрямо държави или компа- 
нии, тръгнали по този път преди десетилетия и дори столетия. В тези случаи 
свободната търговия е изгодна за по-силния и ощетява по-слабия партньор. 
Такава е суровата истина на конкурентния пазар. 

Налага се сериозна преоценка на концепцията за либерализация на све- 
товната търговия. Особено поради неравнопоставеността между конкуренто- 
способните и неконкурентоспособните страни, на които предстои да пристъпят 
към своята индустриализация или реиндустриализация. Без подобна преоцен- 
ка тези високоблагородни идеи ще си останат поредните неосъществени мечти. 
Такива са неумолимите закони на пазара. Затова аз така упорито настоявам за 
регулирана пазарна икономика, която да служи на човека, а не човекът да слу- 
жи на печалбата. 


2. Реиндустриализацията в България 
и Общият европейски пазар 


На 25 март 1957 г. Франция, Западна Германия, Италия, Холандия, Белгия 
и Люксембург подписаха Римския договор за създаване на Европейска иконо- 
мическа общност, наричана още Общ пазар. Тя беше разширена впоследствие 
до 12 страни членки - една еднородна икономическа общност от високоразви- 
ти държави с конкурентоспособни икономики, смятани за клуб на богатите. 

С присъединяването на Испания, Гърция и Португалия членовете стана- 
ха 15 и започна разводняването на общността. Нарушена беше социално-ико- 
номическата и еднородност. По-късно по други съображения решиха иконо- 
мическата общност да се превърне в политико-икономически съюз. След това 
бяха приети още 10 страни от Източна Европа, плюс Кипър и Малта, ас присъ- 
единяването на Хърватия през 2013 г. станаха 28. 

Европейският съюз сега не е икономически и социално еднородна общ- 
ност. Наред с високоразвитите страни членки има слаборазвити страни с БВП 
на човек от населението под 7590 от средния за ЕС-28. Не е изключено през 
следващите години да бъдат приети още по-слаборазвити страни, с което едно- 
родността на общността ще продължи да се разводнява. Въпреки това още със 
създаването на Общия пазар бяха премахнати всички вносни и износни мита и 

други ограничения и има свободно движение на стоки, труд и капитали между 
страните членки, което е много опасно за такава разнородна общност. 

В сегашния ЕС-28 БВП на човек от населението варира по стандарти на 
покупателната способност от най-ниските 47.090 в България до най-високите 
129.890 в Австрия спрямо средното за общността. Изключвам съзнателно Люк- 
сембург с неговите 26390. Функционирането на Общия пазар става все по-труд- 
но. Свободното движение на стоки между страните членки е добро за развитите 
конкурентоспособни икономики, но е лошо и ще създава все повече проблеми 
за слаборазвитите - като нашата. И това става сега, когато си поставяме задача- 
та за реиндустриализация. 

През началния период на прохождане на новите продукти българските 
производители трябва да бъдат защитени от по-конкурентоспособните чуж- 
дестранни компании с опит от десетилетия, та дори и столетия. По сегашните 
правила на Общия пазар това не е възможно. Появата на нови български про- 
дукти веднага ще се сблъска на пазара с конкуренцията на същите продукти на 
чуждестранни компании. 

Като всеки нов продукт, навсякъде по света нашите продукти ще бъдат 
по-скъпи и с по-скромно качество през началните години. Потребителите ес- 
тествено ще предпочитат по-евтиното, по-качественото, познатото, макар че 
новопоявилият се продукт може да има отлична перспектива след няколко го- 
дини, ако му бъде даден шанс. Неговите производители се нуждаят от време и 
от подходяща икономическа среда за себедоказване. Нашите компании обаче 
нямат шансове за успех с новите си продукти, ако не им се даде тази възмож- 
ност. Нашите нови продукти ще бъдат смазвани от конкурентите, преди да са 
имали възможност да се докажат, и ще сме обречени да внасяме всичко от раз- 
витите страни. Нашият народ ще остане завинаги беден. Младите хора няма да 
намират поприще за развитие тук, а най-талантливите ще си търсят късмета в 
чужбина. Интелектуалният и генетичният потенциал на България ще се топи 
година след година. Чакат ни много тежки времена. 

Тази обстановка у нас, аи в другите източноевропейски страни ще бъде 
като цъкаща бомба със закъснител. Ще е източник на напрежение вътре в дър- 
жавата, аи между страните членки, особено между богатите и бедните държави. 
Наивно е да се очаква, че пазарът ще разреши тези проблеми. Напротив, той ще 
ги изостря. Необходима е намеса на държавата с образователна, научна, инова- 
ционна, търговска, бюджетна и всякаква друга политика. Държавата трябва да 
осигури условия на предприемчивия бизнес да създава нови продукти и техно- 
логии. Особено важни са тези условия през периода на икономическото про- 
хождане, когато новостите са най-крехки, неустойчиви на конкурентен натиск, 
финансово уязвими, неизвестни на потребителите. А реиндустриализацията 
ще бъде наситена с много такива прохождащи високотехнологични продукти. 

Досегашните деструктивни резултати от функционирането на Европейс- 
кия общ пазар и очакваните още по-тежки последствия налагат бързи и ра- 
дикални решения. Това е много сложен проблем, който засяга фундаментални 
интереси на доминиращите на пазара компании и на широки слоеве от населе- 
нието. Всеки опит за промени ще срещне жестока съпротива от засегнатите. 

Нужна е преоценка на условията на Общия европейски пазар в защита на 
интересите на по-слабите страни членки. Поради наследената от десетилетия 
икономическа изостаналост, независимо от полаганите сега усилия, тези стра- 
ни ще бъдат неравностойни партньори на западноевропейските икономики и 
ще губят от общия европейски пазар още много години. Без такава преоценка 
не е възможен икономически и социален прогрес на слаборазвитите страни в 
ЕС, те няма да могат да формират здравословни ефективни и конкурентоспо- 
собни структури на своите икономики, които да изведат народите им от бед- 
ността. 

Опитът на България и на другите по-бедни страни - членки на ЕС от Из- 
точна Европа, е показателен. Общият пазар в сегашния му вид е създаден за 
високоразвити страни с приблизително еднаква конкурентоспособност. Той 
не е подходящ за сегашния разнороден Европейски съюз. Защото свободната 
конкуренция облагодетелства развитите страни членки с техните мощни ком- 
пании и потиска по-слаборазвитите с техните едва прохождащи компании. То 
вече се чувства в бедните страни членки и създава все по-голямо икономическо 
и социално напрежение, което засенчва първоначалните надежди по адрес на 
ЕС. Последствията могат да се окажат твърде опасни. 

За постигането на съпоставима конкурентоспособност във вътрешно- 
общностната търговия между старите и новите страни членки при идеални 
условия ще са нужни още няколко десетилетия. Няма обаче гаранции, че ико- 
номическото сближаване между страните членки ще продължи. Не е изключен 
обрат към ново разслояване при сегашната социално-икономическа разнород- 
ност. Представяте ли си какво ще се случи с икономиките на по-бедните страни 
членки през тези десетилетия, ако общият пазар продължава да ги потиска, 
както досега? За да ви улесня - спомнете си за съдбата на цветущото някога 
българско земеделие и дори на българската индустрия. Погледнете какво става 
и в другите източноевропейски страни. И размислете. 

Тук ще се задоволя само с отделни идеи за решения: 

1. Икономически разнородният състав на ЕС и поддържането на Евро- 
пейския общ пазар в сегашния му вид се изключват взаимно. Изходът е да се 
прекрати разширението на ЕС с нови страни членки за неопределен период и 
да се въведе вътрешнообщностна защита на по-слабите настоящи членки. Това 
означава също официално признаване на съществуващото от години развитие 
на икономиките на общността на две скорости, макар че неговите ръководи- 
тели го отричат. Неизбежно е и създаването на вътрешнообщностна система 
за протекция на по-слабите икономики на страните членки от конкурентния 
натиск на икономиките на по-силните страни членки. Ако не се вземат такива 
мерки, растящото напрежение ще доведе до разпадане на ЕС в немного далеч- 
ното бъдеще и до свиването му до сегашната еврозона или дори до още по-тесен 
кръг от най-развити европейски страни с Германия като негов икономически 
стожер. 

2. Правителствата на бедните страни - членки на ЕС, след консултации 
първо помежду си, а след това с Европейската комисия, да обявяват защитни 
мерки по време на икономическото прохождане на нови или за особено важни 

налични продукти, като определят и хоризонта на тяхното действие - 5-10-15 
години. Това да се обявява предварително, за да може предприемчивият бизнес 
да започва с ясна перспектива - защитени от конкуренцията нови производ- 
ства по време на икономическото им прохождане, и да повишава постепенно 
конкурентоспособността си. Защитните мерки да се финансират със средства 
на страната, която ги въвежда, подпомагана с ресурси от създаден за целта Ев- 
ропейски фонд за иновационно сближаване. 

След като съответните производства достигнат или докажат, че не могат 
да постигнат необходимата конкурентоспособност, съответното правителство, 
в консултации с Европейската комисия, да ограничава и дори да прекратява 
действието на защитните инструменти. 

На това предложение може да се възрази, че от години се прилага меха- 
низъм за икономическо сближаване чрез кохезионния и структурните фон- 
дове. Първо, тези средства имат твърде общ характер и са предназначени за 
инфраструктурни проекти. Второ, предлаганият механизъм има строго целеви 
характер - да осигури условия за защита от конкуренцията на развитите стра- 
ни по време на икономическото прохождане на конкретни, поименно посочени 
особено важни високотехнологични продукти. 

3. Да се изработи цялостен механизъм за вътрешнообщностна протекция 
на икономиките на бедните страни - членки на ЕС, с БВП на човек от населени- 
ето под 7590 от средния за Съюза, който да включва: 

3.1. Протекция на особено важни земеделски и преди всичко хранител- 
ни продукти (отделни видове най-важни плодове и зеленчуци) от конкурентен 
внос от други страни членки и от трети страни с по-благоприятни природно- 
климатични условия. За целта да се въведат стъпаловидно намаляващи вносни 
мита или нарастващи квоти. Тези ограничения да бъдат по-високи през къс- 
ните зимни и ранните пролетни седмици, да се коригират по седмици или на 
10-15 дни и да намаляват постепенно през май-юни, докато вносните цени се 
изравнят със средната себестойност на единица за съответните наши продукти 
по същото време. Подобен механизъм действаше преди години в Европейската 
общност, но беше отменен впоследствие, навярно под натиска на СТО и на дру- 
ги заинтересовани страни. 

Отказът от въвеждане на такива защитни мерки би означавал България 
никога вече да не произвежда плодове и зеленчуци дори в най-добре органи- 
зираните стопанства, защото нашите природно-климатични условия са по-не- 
благоприятни, отколкото на Гърция, Южна Италия, Испания, Турция, страните 
от Северна Африка и други. По-високите пролетни температури, благоприятни 
за открито полско отглеждане на зеленчуци и плодове, там настъпват 30-40-50 
и повече дни, преди да настъпят у нас. Докато преди години бяхме нетен изно- 
сител на пресни плодове и зеленчуци, включително и към Западна Европа, сега 
сме техен нетен вносител и над 8090 от консумираните у нас са от внос. Иконо- 
мическите и социалните последици от това са потресаващи. Традиционната ни 
лютеница сега се произвежда с доматено пюре от Китай, а бялото саламурено 
сирене - с вносна суровина от други страни, защото млечното животновъдство 
у нас е почти унищожено. 

3.2. Разрешаване на временна държавна помощ за запазване от фалит на 
структуроопределящи компании, изпаднали в тежко финансово положение по 
обективни причини. Такъв беше случаят с БДЖ през последните години и с 
редица други важни производства. Това се прави от десетилетия във всички 
развити страни. Както споменах преди вт. 1, правителствата в САЩ, Япония и 
Европа го направиха в гигантски мащаби по време на последната криза. 

Препоръчвам на българското правителство да стане инициатор на идеята 
за вътрешнообщностна протекция чрез съвместни действия с правителствата 
на други бедни страни - членки на ЕС. Когато действаме обединено с няколко 
страни, шансовете ни за успех са по-големи. Идеята да бъде обсъдена първо у 
наси след това представена на правителствата на последните 13 страни, присъ- 
единили се към общността, а също и на Европейската комисия в Брюксел. 

ТЕКУЩАТА КРИЗА ЩЕ СЪЗДАДЕ 
НОВ ВИД КАПИТАЛИЗЪМ 





Анатол Калецки - професио- 
нален журналист и анализатор, 
специализирал в Кеймбридж и 
Харвард, икономически редактор 
на „Таймс“. Член е на Управител- 
ния съвет на Института за но- 
во икономическо мислене (ИНИМ), 


неправителствена организация, 
основана след кризата от 2007- 
2009 г. с цел да стимулира фи- 
нансирането на академични и3- 
следвания в областта на иконо- 
миката извън рамките на орто- 
доксалните „ефективни пазари". 


Анатол Калецки 


ори след 50 години историците и икономистите 

ще припомнят сегашната икономическа криза. 

ова е четвъртата трансформация на капитализма от 
времето на неговото възникване. С настоящите редо- 
ве твърдя, че това, което се случва днес, не е пореден 
спад след поредния подем, а криза на цялата светов- 
на икономика като система, промяна от рода на тази, 
която вече се случи три пъти. 

Поставям протичащата сега промяна в една гра- 
фа с инфлацията от края на 60-те и 70-те години. Тя 
породи съвсем друга форма на капитализъм - тачъри- 
зъм и рейгъномика, които по всичко се различаваха 
от заменената от тях кейнсианска социална демокра- 
ция. Предишната системна трансформация започна 
с революцията в Русия и завърши с Великата депре- 
сия. Тази промяна също създаде нова форма на ка- 
питализъм, съвършено неприличаща на класическия 
капитализъм от ХХ век. А още по-ранната системна 
криза породи капитализма в неговия класически вид 
- това бяха американската и френската революция, 
които унищожиха аристократическите икономики и 
създадоха глобалния пазарен капитализъм, толкова 
цветисто описан от Маркс. 

Такава е, според моята гледна точка, и четвърта- 
та системна криза на капитализма. В резултат ще въз- 
никне нов вид капитализъм, както и преди основан 
на частната собственост, конкуренцията и изгодата, 
но фундаментално различаващ се от класическия ка- 
питализъм на ХТХ век, от направляваната от държа- 
вата кейнсианска икономика и от рейгъновия паза- 
рен фундаментализъм през последните 30 години. 

Що за икономика ще бъде това? Какво пък, мога 
да кажа какви сили и идеи ще я формират, но не какво 

ще се случи. Всяко от предишните преобразувания на капитализма променяше 
отношенията между политиката и икономиката, между държавата и пазара, 
между начините за вземане на решения на принципа „един човек - един глас и 
на принципа „един долар - един глас“. В класическия капитализъм на ХГХ век 
политиката и икономиката бяха различни сфери. След революцията в Русия и 
Великата депресия започна да се смята, че пазарът не е в състояние да регулира 
икономиката - и политиката получи властта да управлява икономиката. През 
70-те светът достигна до диаметрално противоположен извод: държавната на- 
меса е зло, пазарът винаги е прав. През последното десетилетие този извод беше 
доведен до своя логичен край и дори нещо повече - настоящата криза е много 
по-страшна от предишните капиталистически икономически балони, които се 
спукаха. Контрол върху пазара липсваше и когато глобалната банкова система 
стигна до пълен абсурд, се оказа, че никакви спирачки срещу катастрофата не 
могат да бъдат поставени. След банкрута на Лемън те бяха незабавно възстано- 
вени, но вече беше късно. 

В следващата фаза на капитализма ще възникне нов баланс между държа- 
вата и пазара, нещо различно както от пазарния фундаментализъм, проявил се 
през 2008 г., така и от самоувереното държавно управление, претърпяло неус- 
пех през 70-те. 

Как ще изглеждат тези реформи, мога само да предполагам. Не съм про- 
рок, предсказания от подобен род не бива да се правят. Дори най-добрите спе- 
циалисти по политическа икономия, спомняйки си Маркс или дори Платон, 
прекрасно биха разбрали какво се случва днес, но не биха били в състояние 
да предскажат какво ни очаква в бъдеще. Аз мога да видя силите, извайващи 
бъдещето, но не и неговия конкретен облик. 


Източник: 
Вир:///мопагодаувд.сот/2013/07/18/анатол-калецки-текущата-криза-ще-създ/ 

ПРЕДИЗВИКАТЕЛСТВАТА НА 
РЕИНДУСТРИАЛИЗАЦИЯТА 





Васил Сгурев - академик, доктор 
на техническите науки, спарши 
научен сътрудник ! степен в Инс- 
титута по информационни тех- 
нологии на БАН. Работи в област- 
та на информатиката и изкуст- 
вения интелект. Автор е на над 
250 научни труда и на 30 автор- 
ски свидетелства и патента. Бил 
е научен секретар на БАН. Член е 
на Европейската и на Американ- 
ската асоциация по изкуствен ин- 
телект, на Американския инсти- 
тут ПЕРЕ, на Санкт-Петербург- 
ската инженерна академия. 


Васил Сгурев 


ри отчитането на предидущия период - от 

2007 г. до 2013 г. - Европейската комисия (ЕК) 
констатира редица недостатъци на прилагания модел 
за растеж, които не са дали възможност на икономи- 
ките на страните членки да догонят световните лиде- 
ри в иновациите и в интелигентния растеж. 

В новата стратегия „ЕВРОПА 2020“ са определе- 
ни пет основни цели, които ЕС трябва да постигне 
преди края на десетилетието, и те са в сферите на: за- 
етостта, образованието, научните изследвания, соци- 
алното приобщаване и намаляването на бедността, 
климата/енергетиката. 

В стратегията са включени и седем водещи 
инициативи, които подкрепят приоритетите на 
„ЕВРОПА 2020“, а именно: иновации, цифрова 
икономика, заетост, проблемите на младежта, про- 
мишлена политика, бедност, ефективно използва- 
не на ресурсите. 

В опит да се преразгледа европейската научна и 
иновационна политика за 2014-2020г. е взето реше- 
ние да се обединят три от сега действащите програми: 

« Рамковата програма по изследване и развитие; 

« Рамковата програма по конкурентоспособ- 
ност и иновации; 

е Трантовете на Европейския институт по ино- 
вации и технологии. 

Разработената общоевропейска стратегия 
„ЕВРОПА 2020“ на обща сума 80 млрд. евро е насо- 
чена към три основни стратегически направления: 

» Научно превъзходство - 24.6 млрд. евро; 

« Промишлено лидерство (базови технологии 
- информационно-комуникационни, фотоника, мик- 
ро- и наноелектроника, нанотехнологии, нови мате- 

риали и производствени процеси, биотехнологии и космос) - 17.9 млрд. евро; 

« Социални предизвикателства (здравеопазване, демография, климат, 
ефективно използване на ресурсите) - 31.7 млрд. евро. 

В „ЕВРОПА 2020“ се прави сериозен опит да се ускори технологическото 
и иновативното развитие на държавите - членки на Съюза, да се догонят и по 
възможност да се изпреварят лидерите в тази надпревара - САЩи Япония. 

В стратегията „ЕВРОПА 2020“ се появява нов термин - „реиндустриализа- 
ция“, който започва да става популярен и в нашата страна. 

На фона на драматичното съкращаване на българската индустрия след 
1990 г. за много хора реиндустриализацията означава възможност да се възста- 
новят позициите на българската индустрия, които засега - като дял от брутния 
вътрешен продукт (БВП), са твърде скромни. 

Интерпретацията на термина „реиндустриализация“, която се дава у нас от 
немалко държавни чиновници, е твърде различна от интерпретацията, която се 
има предвид в „ЕВРОПА 2020“. В тази стратегия се отбелязва, че на съвремен- 
ния етап трябва да се очаква намаляване на интензивността на промишления 
аутсорсинг от развитите към развиващите се страни. Забелязва се тенденция за 
връщане на инвестициите на транснационалните компании (ТНК) към стра- 
ните, в които те са позиционирани. Това е вярно най-вече за обработващата 
промишленост. Най-съществената причина за тези процеси се крие в това, че 
цената на работната сила в развиващите се страни започна да расте и достигна 
до такива нива, че на капитала му става изгодно да върне изнесеното индуст- 
риално производство в собствената си страна. Това забавя развитието на ико- 
номиките на развиващите се страни, влияе върху глобалните фондови пазари, 
ускорява промишления растеж на развитите страни и спомага за подобряване 
на перспективите на глобалната икономика. В този смисъл за страните от ЕС и 
САЩ може да се говори за реиндустриализация. 

У нас реиндустриализацията се схваща едва ли не като опит да се реани- 
мират отдавна неработещи предприятия, като се използват изцяло или час- 
тично тяхното старо оборудване и старите им технологии. За да се изведат на 
съвременни производствени траектории такива предприятия, като правило са 
нужни крупни инвестиции. А не е ясно откъде ще дойдат. 

По-реалистично е реиндустриализацията у нас да се свързва преди всичко 
с изграждането на „зелена поляна“ на съвременни високотехнологични про- 
изводства с достатъчно висока конкурентоспособност. Тук е голяма ролята на 
държавата, която трябва да създаде предпоставки у нас да дойде такъв инвес- 
тиционен капитал, който да е насочен към използване на иновационни техно- 
логии, машини и съоръжения. 

Очевидно целите и проблемите на реиндустриализацията в нашата страна 
се различават от целите и проблемите йв развитите страни. 

Сега най-същественото е как да се извършва реиндустриализация в усло- 
вията на влошена икономическа конюнктура. 

За решаването на този проблем може да се окаже полезен опитът на наша- 
та страна в осъществяването на индустриализацията през втората половина 
на миналото столетие. Тогава България зае 37-а позиция сред 140-те развити 

индустриални страни. Характерна особеност на тези процеси бе, че те се реа- 
лизираха с активното участие и под контрола на държавата. Индустрията се 
развиваше паралелно с реформирането и укрепването на висшето, средното 
специално и професионалното обучение. Развиваше се не само академичната и 
университетската наука, а и ведомствената (корпоративната) - чрез адекватни 
на нуждите бази за развитие и внедряване. Фундаменталните и приложните 
науки, както и внедрителската дейност в немалка степен бяха обърнати с лице 
към проблемите на индустрията и съществено подпомогнаха нейния растеж. 

Днес редица значими национални програми за развитие на високотехно- 
логичните отрасли на индустрията в много от страните на БРИКС (Бразилия, 
Русия, Индия, Китай, Южна Африка) се осъществяват именно по този модел 
- чрез комплексно развитие на науката, образованието и индустрията с реша- 
ващото участие на държавата. 

От каквато и гледна точка да анализираме икономическата ситуация у 
нас, възстановяването на позициите на военнопромишления комплекс (ВПК) 
и на точното машиностроене (а може би и на преработващата промишленост 
като цяло) не може да се извърши извън описания по-горе комплексен триеле- 
ментен модел (наука - образование - индустрия). Попътно и паралелно с това 
трябва да се решат и други проблеми. Необходимо е да се създадат законода- 
телни предпоставки, така че около водещи фирми във високотехнологичните 
отрасли да се уедряват материални и интелектуални активи и да се създават 
такива фирми, които в перспектива да работят и извън нашата страна. Те тряб- 
ва да притежават финансови възможности, които да позволяват развитието на 
собствена корпоративна наука. 

На базата на клъстерния подход някои автори разглеждат и други възмож- 
ни модели за изход от задълбочаващата се изследователска и иновационна кри- 
за в редица развиващи се страни, към групата на които може да бъде причисле- 
на и България. Най-често те се свеждат до следните три алтернативи: 

а) Обособяване на клъстер с иновационни технологии, които осигуряват 
създаването на йерархична многостъпална иновационна структура вътре в на- 
ционалната икономика. 

Ь) Създаване на национален иновационен клъстер, обединяващ иноваци- 
онните и най-перспективните технологии, които да са конкурентоспособни до 
такава степен, че да излязат стабилно на външните пазари. 

с) Интеграция на България в различни междунационални иновационни 
структури за производство и продажба на крайни високотехнологични стоки и 
услуги. 

При сегашното състояние на индустрията дали у нас е възможно изграж- 
дането съгласно алтернатива а) или Ь) на иновационни индустриални клъсте- 
ри, които да могат да завоюват стабилни ниши на вътрешните и външните па- 
зари: По принцип да, и сега могат да се посочат някои положителни примери в 
това отношение. Ако обаче се има предвид значително увеличаване на частта на 
продажбите на такива високотехнологични продукти и услуги и на индустрия- 
та като цяло, възникват сериозни съмнения поне по три основни причини: 

- Първо: Защото е трудно да се привлече частен капитал за високотехно- 

логично производство у нас, а държавен капитал трябва да се инвестира мно- 
го внимателно заради ограниченията, произтичащи от членството ни в ЕС и 
в Световната търговска организация (СТО); липсата на достъпен венчърен и 
гаранционен капитал още повече влошава възможностите за реализация на 
първите две алтернативи. 

- Второ: Твърде слабата корпоративна наука и нейната некоординираност 
с академичната и университетската наука, както и ниската професионална под- 
готовка на кадрите са много сериозни пречки за реализирането на първите две 
алтернативи. 

- Трето: Изграждането на национални високотехнологични клъстери по 
алтернатива а) или Ь) изисква поемането на значителни материални и органи- 
зационни ангажименти от страна на държавната администрация. Освен това 
съмнително е дали някое правителство ще се реши да поеме подобни рискове. 
А по стара българска традиция всяко следващо правителство ще се стреми да 
спре подобен проект дори само поради това, че не е негов автор. 

Остава последната алтернатива - интеграция на българската индустрия 
в международни иновационни структури за производство на високотехноло- 
гични стоки и услуги. При сегашното влошено състояние на икономиката у нас 
най-лесно е всяка държавна администрация да обяви, че ще се придържа към 
третата алтернатива, още повече че не еясно кога и как това може да се осъщест- 
ви и какви ресурси са необходими за такава интеграция. В действителност ще 
се прави това, което досега се прави през последните две десетилетия - никак- 
ви сериозни усилия и отговорности за състоянието на технологическата модер- 
низация и на иновативната индустриализация. Винаги ще се намерят отделни 
примери за успешна интеграция на наши фирми с международни иновационни 
обединения и никое правителство няма да пропусне да ги използва в текущи 
дебати. Но повече от сигурно е, че в обозримо бъдеще делът на българската 
високотехнологична индустриална продукция, а и на самата индустрия, няма 
как да се увеличи значително. 

Разпространеното днес в България разбиране, че развитието на иновации- 
те и на високите технологии може да се осъществява само и единствено чрез 
пазарни механизми, не се потвърждава от практиката на развитите страни. 

По-внимателният анализ показва, че в развитите страни съществуват два 
вида икономики. Едната функционира изцяло на пазарни принципи, при ми- 
нимално държавно регулиране. Тя се основава на изискването за бърза и кол- 
кото е възможно по-голяма печалба при минимални рискове. Хоризонтът на 
прогнозирането при нея е от 3 до 5 години. Тъй като значимите „пробивни“ 
иновации и технологии обикновено изискват десетилетна изследователска и 
внедрителска дейност, най-често компаниите избягват да поемат рискове по 
внедряване на такива иновации. 

Вторият тип икономика се свързва със значителна непазарна държавна наме- 
са при реализирането на крупни и стратегически важни за държавата проекти. 

Типичен пример е атомният проект „Манхатън“, реализиран в САЩ по 
време на Втората световна война. Предвид надвисналата над страната опас- 
ност, държавата е поела значителни рискове и е инвестирала в заводи, за които 

технологията не е била изяснена. Успешният край на войната оправда изцяло 
поетите рискове по този проект. 

През шестдесетте и седемдесетте години на миналото столетие реализи- 
раните чрез държавата български национални програми (проекти) в областта 
на изчислителната техника и военнопромишленото производство също бяха 
успешни. 

През първото десетилетие на ХХ век двата най-крупни концерна за про- 
изводство на граждански самолети встъпиха в жестока конкурентна борба за 
огромния им пазар. С активното участие и на правителството на САЩ, и на 
Европейския съюз двата концерна нарушиха законите на пазарната икономика, 
използвайки непазарни методи и средства. В момента се водят дела, на които 
не се вижда краят. И всичко това се прави заради огромните за момента печал- 
би, имащи голямо значение за икономиките на страните, осъществяващи това 
производство. 

Следователно, когато са замесени значителни национални интереси или над 
страната е надвиснала опасност за нейното съществуване, съответните прави- 
телства са длъжни (и те много често се възползват от тези възможности) да при- 
бягнат към непазарни регулаторни механизми за защита на тези интереси. 

През последните десетилетия българските държавни администрации се 
дистанцираха от реалната икономика и от необходимостта да носят отговор- 
ност и да поемат рискове за нейното развитие. Най-лесно е да се разчита на 
„дългата ръка на пазара“. Тази ръка е капризна и непостоянна и ако не йисе по- 
мага, може да доведе до тъжни резултати. 

Сега нашата страна е на дъното на европейската класация по бедност и 
ситуацията изисква силно държавно регулиране - включително и с непазарни 
средства. Така както се прави в редица развити страни. Посоките, според мен, в 
които тази дейност може да се реализира, са национални програми в областта 
на: фармацията, хранителната промишленост, военнопромишленото произ- 
водство, а може би ив някои други отрасли. В противен случай страната ни ще 
продължи да заема сегашните си незавидни позиции сред другите европейски 
страни, а реиндустриализацията ще си остане само поредното пожелание. 

Албрехт Дюрер (1471-1528) е германски художник и гравьор, математик и теоретик 
на изкуството. Той е най-забележителната фигура на т.нар. Северен Ренесанс. Неговото твор- 
чество обхваща картини, акварели, гравюри, графики, натюрморти, олтарни платна. Дюрер е 
един от първите европейски пейзажисти, както и човекът, превърнал гравюрата в самостоен 
вид изкуство благодарение на изобретените от него нови техники и на гениалното им изпол- 
зване. Сред работите му, които имат световна известност и са обект на изследване, подража- 
ние и адмирации и днес, са: „Автопортрет“ (1500 г.), „Рицарят, дяволът и смъртта“ (1513 г.), 
„Меланхолия“ (1514 г.), „Молещи се ръце“ (1508 г.). 





Албрехт Дюрер, „МОЛЕЩИ СЕ РЪЦЕ“ 1508 г. 

Бригита Йосифова в компанията на литературните си поклонници 

СРЕЩА НА ЖЪЛТИТЕ ПАВЕТА 





Бригита Йосифова - журна- 
листка и писателка. Дълго- 
годишен кореспондент в Лон- 
дон и в Москва за в. „Литерату- 
рен фронт, „Работническо де- 


ло, „Труд, „Отечествен фронт", 
„Стандарт“ и др. Автор е на ре- 
дица книги, сред които „Купено 
дете“ (автобиографична), „Ля- 
ля, сама в широкия свят“ (за ак- 
трисата Елена Воденичарова), 
„Декабристите“ (преведена на 
руски, станала бестселър в Ру- 
сия), на сборници с разкази, сред 
които „Бирена чаша с монети”, 
идруги. 


106 


Бригита Йосифова 


Б““ лятото на 1971 година, по това време живе- 
ехи работех в Москва. Московският живот и ко- 
респондентската ми работа ме бяха погълнали из- 
цяло, но ваканциите неизменно със семейството си 
прекарвах в България. Малките ми деца с четири очи 
чакаха да отидат на гости „при баба и дядо“, да луду- 
ват край Черно море, да ядат българско грозде и чер- 
вени печени чушки. 

И този път, още на другата сутрин след присти- 
гането ми, вече вървяхме с моя скъп приятел Здравко 
Петров по софийските улици. Точно пред паметника 
на булевард „Цар Освободител“, захласнати в най- 
оживена приказка, гледам: един човек стои срещу 
мен и не мърда. Заковал се като паметник върху жъл- 
тите павета. Гледа ме и се смее: Петър Увалиев! 

Радостта ни нямаше край. Прегръщахме се, ту- 
пахме се по раменете. Решихме, че има Бог, иначе 
кой друг добър дух би ни срещнал баш на българска 
земя? Здравко доста се удиви, че Увалиев се обръща 
към мен с ново име, че ме е прекръстил Ангелче. 

А аз бях полудяла от радост; не бях чувала или 
виждала милия ми Петьо през всичките мои трудо- 
любиви кореспондентски години в Москва. Послед- 
ния път нашата среща бе отдавна, в моя лондонски 
дом край маса и гощавка с български гювеч, ухаещ на 
чубрица... За мен - преди сто години. Къде, моля, из 
нашия социалистически свят бих могла да го видя: 
Освен в Лондон, разбира се, защото над моя приятел 
тегнеше тежка присъда; бе осъден от държавата ни 
като... невъзвръщенец. Понякога ми е казвал с голя- 
ма тъга, че само в сънищата вижда, че крачи по со- 
фийските улици. 

А сега стоим и се смеем, стъпили на софийски- 
те жълти плочки. С магическата си пръчка една все- 

силна дъщеря повелителка беше превърнала присъдата на Петьо кажи-речи в 
недействителна. Увалиев пристигнал по нейна покана, като неин личен гост. и 
значи - недосегаем. Нашата Темида замижала с двойна превръзка на очите. 

Скоро и Здравко се включи в разговора, сякаш цял живот и тримата се 
познавахме. Стоим на пъпа на София и си говорим. Замолих Здравко да цитира 
на Увалиев поне откъс от някоя негова статия, печатана в стария „Златорог“, 
нещо, което много пъти е правил пред мен. Уверявах Петьо, че сега ще се убе- 
ди: може като студенти да сме учили цитати от брадати класици на марксиз- 
ма, но има хора в София (като Здравко), които доброволно и не за изпит, а за 
удоволствие са чели „един Увалиев“, че и досега го помнят наизуст! Петьо се 
слиса. Здравко се смути, че го молех и молех да каже поне нещичко написано 
от Петьо, това, което помни. Изкушението да зарадва Петър Увалиев изглеж- 
да бе голямо. Здравко склони. И на булеварда с хубавите павета стоим посред 
София, а Здравко говори: „Всеки град има свой собствен въздух, но не е онзи, 
който мерят метеорологическите институти, а този, който е записан в творбите 
на хората на изкуството...“. И още, и още. Цяла страница. (Цитирам по памет, 
дано няма голямо отклонение.) 

Петьо буквално се превърна в слънце. Засия. Ще кажеш: от лъчи направен. 
Отложи всички срещи, всички свои важни работи. (И ние със Здравко забра- 
вихме накъде сме тръгнали.) Тримата се запътихме да обядваме в ресторанта 
на Унгарския клуб. 

Часове и часове разговаряхме за всичко под небето, за всичко на земята. 
Седем часа разговори, до насита и прегракване. По едно време Петьо спомена 
ей така, между другото, като гледаше Здравко с усмивка, че имал в библиотека- 
та си две умни книги, но за съжаление без автограф от автора. И стоят неподпи- 
сани. Каза: „Литературни силуети“ и „Законно и незаконно родени умове“... 

Заглавията на собствените му книги поразиха Здравко, той не очакваше, 
че Увалиев ги е намерил или чел в Лондон. Смутен и трогнат, успя да каже: 
„Благодаря Ви. Не очаквах.“ После Петьо ме разпитваше за Москва, интере- 
суваше се от книгите на Бахтин. Разпитваше и за тази новопоявила се „руска“ 
страст, хокей на лед. Не я разбираше. Здравко мълчеше и се усмихваше, че зна- 
еше наизуст всичките ми московски приказки. 

Изказах крамолното становище, че е разрешена страст, поощрявана и на- 
рочно култивирана „отгоре“. Разпалвана от вестници, радио, телевизия. Страна- 
та затаяваше дъх и не дишаше: руски хокеисти кръстосват хокейни пръчки с ка- 
надците, с чехите! Върховният съвет на СССР този ден не заседава, депутатите са 
избягали вкъщи. Политбюро затваря кепенците, членовете му хукват с черните 
си коли ЗИС (със завеси на прозорците) да гледат хокейния мач по телевизията. 
При всички икономически трудности, при исполинските проблеми на огромната 
държава (окована дълги месеци в лед), новият съвременен Рим подарява на на- 
рода голям отдушник: Лед и Зрелища! Патриотизъм с гумена шайба. Грамадната 
страна имаше свои, легендарни „ледени“ герои: Якушев, Старшинов, Третяк... 
Свърши времето на някогашните полярници Папанин и Кренкел, които зимува- 
ли в палатка на Северния полюс. Хокейната арена в центъра на Москва е новият 
модерен Северен полюс. (Така говори само човек далеч от спорта.) 

По едно време Петьо и Здравко започнаха чудна, упоителна (за мен!) над- 
превара. Кой повече знае неизвестни, загадъчни стихове: Трябва и да познае 
автора. Петьо започна с редове, които по интонация веднага ми се сториха поз- 
нати: „Ганцуват вълните, а хладната есен пилее умрели листа. Те чезнат незнай- 
ни с молитвена песен и сливат се с нея в нощта.“ Труден ребус. Страшно ми на- 
помниха Димитър Бояджиев и великолепното му „Макар безнадеждна, макар 
безгранично далечна, у мене утеха ти дириш, о, клета жена....“. Но не познах. 
Здравко реши, че са преводни стихове от Гео Милев. От сборника „Жълтата 
роза“ ли Спечели Петьо: авторът е моряк със синя моряшка барета. По-късно 
ще мечтае за „едрите звезди на Фамагуста“. Вапцаров! 

Разказвам за тази наша среща, защото приятелството до ден-днешен си 
остава нещо неразгадаемо за мен. (По същия начин например намирам за- 
гадъчна и страшно привлекателна математиката.) Ето ги двете мои велики 
тайнства на света. 

Цял живот имах четирима истински приятели. Таблица само от четири 
имена: Цвети Коларова, Здравко Петров, Давид Овадия и Петър Увалиев. 

Обичах ги всеотдайно. Но не както е прието да се казва - „до гроб“. И днес 
са ми безкрайно скъпи, когато и четиримата ги няма на земята. На всеослуша- 
ние признавам, че беше много повече от привързаност. Беше нещо като хиля- 
долетно „лепило“, което завинаги ни свърза и закова. Сама съм, живея без тях, 
но огромното ни приятелство остана силно, каквото беше и преди. (Просто... 
вече не се виждаме.) Това приятелство няма дробове, не се нуждае от кислород, 
че да диша и живее в мен. Аз съм му абсолютно подвластна и вярвам: никога 
нищо не изчезва от този свят. Нито чувства, материя, гласове на хора или из- 
речени думи. Постоянно витаят край нас, но изпълват сърцата и мислите само 
на избраници. Всички ние, веднъж живели на нашата планета Земя, навечно 
оставаме частици от Мирозданието. Не чакам и съвсем не говоря за красивия 
вълнуващ „зов на втората тръба“ на Дядо Иван Вазов. Просто вярвам, че ви- 
наги сме неделими от тези, с които някога сме другарували. Действа силата на 
моето „лепило“. Как става това? Не зная. Дори не съм любопитна дали наистина 
е така. Просто и днес продължавам да мисля и живея с моите четирима „изчез- 
нали“ приятели. 

Наричах ги с шеговити прякори, за да не им говоря помпозни думи от рода, 
че са част на душата ми. С весел ферман обявявах на всеки един от тях, че ми 
е Пръв Приятел. Цифрата четири си има свое законно място в аритметичната 
таблица, но не и в моята. При мен моите приятели бяха най-отпред, на челно 
място. И четиримата заедно и стояха, и стоят рамо до рамо. 

Така се случи, че аз запознах Здравко с Петър Увалиев. Това в моите теф- 
тери е нещо като знамение. Изписано е с червени букви. Или, ако искате, с 
курсив. 

И ето на масата в Унгарския клуб чухме със Здравко забавни, чисто пе- 
тьовски загадки за понятието „партия“. Поиска да му преведем на друг език 
думата „партийност“. Не можем! Каза, че „партия“ е побългарена заемка от ла- 
тинския корен раят, раг!з, което чисто и просто значи част. У Яворов имало 
разкошно негово си поетично слово за тази „част“. (Яворов казва „отломка“ в 

стихотворението „Арменци“.) Забавляваше се, че някога наши присмехулници, 
като чуели, че някоя френска политическа партия се е разцепила, казвали: „ Ха, 
разпердушинили се на квадрат.“ 

Слушахме усмихнати. Бяхме хипнотизирани. Този човек бе свободен като 
вятъра. Разкрепостен, остроумен, весел. Но и мъдър, знаещ. По едно време Пе- 
тьо каза: „Обичам да въртя словото. Аз съм слововрът!“. Ето кога и тримата се 
смяхме като луди. Петьо каза, че съветва днешните ни социалистически поли- 
тици, които все се бият в гърдите за доброто на пролетариите и все произнасят 
речи, че силно милеели за сиромаха, да се нарекат „сиромахомили“! 

Двамата със Здравко с дни и седмици все обсъждахме и си спомняхме сре- 
щата. 

жжхжх 

Знаех сто милиона неща за моя приятел Здравко. И двамата бяхме далеч от 
математиката, а нашите сравнения и силни преувеличения (главно от моя стра- 
на) бяха изразени в числа, с много нули накрая. Когато си ги пишехме в писма, 
не умеехме нито да им преброим нулите, нито да обясним каква е тази наша ма- 
тематика; просто искахме да кажем нещо безбрежно голямо, ако е бройка - дае 
колосална, чак астрономическа. До луната и назад! Веднъж от Лондон написах 
на Здравко „сърдито“ писмо. Оплаквах се, че все забравя да ми изпрати поне 
едно „много здраве“! Пише ми 10 страници писмо, но в него няма дори един 
„кьорав“ поздрав. Ами ако съм тежко болна, когато чета софийските му лите- 
ратурни отчети? Ако съм вдигнала висока температура и едва чета критичните 
му думи за книги или за диалозите му с приятели и за кавгите му с неприятели? 
Хленчех, че постоянно забравя да сложи най-накрая в писмото поне традици- 
онното „сърдечни поздрави“. А той, ни в клин, ни в ръкав - изведнъж спира! 
Прекъсва монолога и ми съобщава името си: „Здравко“. 

След упрека, Здравко всеки път завършваше писмата си поновому. Пише- 
ше следния свой личен математически знак: „300 билиона. Здравко“. 

И ми каза защо. Тези здравковски билиони били едно постоянно шеговито 
„извинение“. Ако искам - разкаяние. Астрономическото число включвало всич- 
ки негови забравени „много здраве“, заедно с всички ненаписани, а очаквани от 
мен „сърдечни поздрави“. Според Здравко всяко писмо хем се „извинявало“ за 
неговата разсеяност, хем всеки път тежало с всички 300 билиона преброени от 
него и неизпратени добри поздрави и пожелания от предишните му писма. 

Здравко Петров не само се прекланяше пред Едгар Алан По, а знаеше на- 
изуст всичките му поеми. През студентските ни години моят високообразован 
приятел декламираше кошове с непознати за мен стихове. Разбира се, праве- 
ше го нарочно, да ме смайва. (И ме смайваше.) Не ги четеше по книга, а ми ги 
казваше наизуст. Още тогава мислех, че не идват от главата му, не ги е скътал 
в удивителната си памет. Не. Здравко ги вадеше от сърцето си. Поразявах се, 
защото самият той не беше поет, не пишеше и проза, а се занимаваше само с 
литературна критика. 

Една софийска студентска зима му бях на гости, а отвън силен вятър блъс- 
каше прозорците. В стаята на Здравко имаше стенна камина и ние с него греех- 
ме ръце на лъскавите итъмночервени плочки. Бяха горещи, чак пареха пръсти- 

те ни. Ето кога чух изумителните „звънливи“ куплети от „Камбаните“ на По. За 
цял живот запомних силното, неповторимо впечатление от „Камбаните“ и то 
остана някак странно свързано с горещите плочки. 

Приказвали сме надълго и много пъти за хора, които дават „и мило, и дра- 
го“ за първите издания на определени книги. Магията на колекционерството 
има много черти, то води хората из странни пътеки и по неведоми пътища. 
Като на голям колекционер, знаех, че ще му е приятно да чуе книжни небива- 
лици. Разказвах му, че всяка година в Лондон се провежда престижен пана- 
ир на антикварната книга с щандове на търговци от цял свят. Обстановката е 
тържествена, чак грандиозна. Панаирът има свое лице, различен е от другите 
многобройни пазари за стари книги. Той е Райската градина. Из неговите алеи 
хиляди гости от цял свят, любителите на първите издания на бележити авто- 
ри, ще намерят своето желано съкровище. Идват и любопитните, които само 
разглеждат, без да купуват. Пълно е със захласнати зяпачи. Идват родители с 
децата си, за да ги поучат и приобщят към историята на книгите. 

Недалеч от Британския музей е улица „Грейт Ръсел стрийт“. Всяка година 
през лятото там се провежда панаир на старинни книги. За нищо време израс- 
тва странен книжен град, който омагьосва големите познавачи. Този свят е за 
богопомазани, за благословените от небесата. Пристигат от цял свят, готови да 
търсят, избират и купуват редки книги. За няколко дни там мирише на стара 
кожа, на пергамент и на нещо необяснимо, но мило за душата на всеки истин- 
ски колекционер. 

С Петър Увалиев много пъти сме бродили из панаира. И аз винаги въз- 
кликвах: „Ах, да можеше да види всичко това моят скъп Здравко!“ 

Разказвала съм на Петьо, че Здравко е един истински „романтичен“ ко- 
лекционер. Не взима старинна книга в ръце, без първо да я погали с длан. Беше 
изключителен духовен човек, чудесен чудак, невероятно всеотдаден на книги- 
те. Казвала съм на Здравко, че се е венчал за книгите си! А Здравко се рад- 
ваше и казваше: „Позна.“ Здравко нямаше семейство. Нямаше дори истински 
дом, живееше в нещо като собствена антикварна книжарница, на петия етаж 
на „Цар Самуил“ Хе17. Всички стаи и помещения в апартамента (дори банята) 
бяха претъпкани с книги. Един ден, когато му бях на гости, отвори гардероба и 
останах втрещена: вместо дрехи видях стотици книги на една-единствена тема: 
Александър Пушкин. Критикът Стоян Илиев веднъж ми каза: „Казваш, че в 
гардероба му имало книги: Бригита, следващия път отвори хладилника в кух- 
нята. Здравко няма храна, има книги.“ 

На Здравко дължа много. Например, буквално ме хващаше за ръка и ме 
водеше „на гости“ да ме запознава с хора, които сам дълбоко уважаваше. Иска- 
ше иаз да се докосна до тяхното величие. Сега ще дам думата на самия Здравко, 
той публикува през 1999 г. свой разказ за нашето гостуване при големия бълга- 
рин Симеон Радев. Ето един кратък откъс от него: 

„В един разговор пред мен Симеон Радев прояви интерес към Бригита 
Йосифова, разпитваше ме за нея. Старият дипломат каза, че са му направили 
впечатление нейните литературни интереси. И пожела да се срещнат, покани я 
вкъщи. Тази среща ги сближи, той и втори път я покани да му гостува. Всеки 

път се заседявахме, не усещахме как минаваха по 5-6 часа в упоителни разгово- 
ри. Веднъж разговаряхме за библиотеките по света, за Британския музей в Лон- 
дон, този паметник на световната култура. Симеон Радев тогава спомена, че е 
работил в читалната му зала, че там само речниците и справочниците са повече 
от 20 милиона. Бригита Йосифова говори за своите любими зали в Британския 
музей, за колекциите от ръкописи на велики писатели, нотописите на световни 
композитори, за древните папируси и фолианти.“ 

Здравко ще си спомня аспирантските си години в Москва (в Академията за 
обществени науки) и особено за гостуванията си в моя московски дом. И нека 
не аз говоря за тях, а чуйте как Здравко описва тези наши срещи: „В нейния 
московски дом на „Староконюшенньш переулок“ (улица, на която са живели 
някои декабристи, на която се е разхождал Александър Пушкин) съм виждал 
сред гостите представители на интелектуалния елит. Идваха художници, пи- 
сатели, режисьори, актьори, архитекти, млади философи. Бригита Йосифова 
създава свой литературен салон в традицията на руското общество. Дългите 
зимни московски вечери предразполагаха за разговори и срещи. Салонът иуха- 
еше на портокали, а навън виелици и преспи сняг. Актьорът Инокентий Смок- 
туновски при светлината на свещи декламираше стихове на Йосиф Бродски (по 
това време Бродски бе в затвора). Александър Ширвинт от Театъра на сатирата 
разказваше за своя роднина пътешественика Миклухо Маклай, а веднъж пока- 
за пред гостите своя непознат за публиката талант, донесе цигулката си. Той и 
архитектката Кира Сошинская изпълниха цигулков дует. Режисьорката на теа- 
търа „Съвременник“ Галина Волчек разказваше за нови театрални постановки. 
Актьорът Сергей Юрски превърна в блестящи монолози страници и страници 
от „Нос“ на Гогол. Преводачът на английска поезия Владимир Рогов беше не- 
подражаем импровизатор, още чувам омагьосващия му глас...“ 

Остава да добавя само една малка „пропусната“ подробност към разказа 
на Здравко, към описанието, че навън имало виелици и сняг, а у дома ухаело 
на портокали... Тези слънчеви портокали ги носеше самият Здравко! Те бяха 
неговият редовен армаган за нас, всеки път носеше по 5 килограма златни топ- 
ки. До такава степен ценяхме жеста му, особено децата ми, че те го изразяваха 
с бурна радост и подскачане. Здравко „омаловажаваше“ своя дар. Казваше, че 
ги купувал в сградата на Академията, дори не слагал на главата си зимна шап- 
ка ушанка, не излизал навън. (И, разбира се, не споменаваше, криеше от нас, 
че аспирантската му стипендия чувствително намаляваше.) Веднъж му отвори 
вратата моята малка петгодишна дъщеря Джейн. Захласната и омагьосана от 
златните слънца в ръцете на Здравко, се развика: „Бързо идвайте! Пристигна 
чичо... чичо... Портокал!“ 

От радост беше забравила името му. От този ден и двете ми деца го пре- 
кръстиха. Здравко стана за тях „чичо Портокал“. (И до ден-днешен с това име 
го споменават.) 

Ще завърша шарения си букет от спомени с признанието: не свършва тъ- 
гата ми по Здравко. 12 години живея без него. За мен те са неизмеримо много, 
чак безкрайни. Цели „300 билиона“ години. 

ПИСМА ДО БРИГИТА 





Здравко Петров (1928-2000) 
- професор, дфн. Работил е в 06- 
ластта на литературната кри- 
тика, на публицистиката и есеис- 
тиката. Бил е зам. главен редак- 


и“ 


тор на в. „Литературен фронт 
и завеждащ отдел „Критика“ на 
сп. „Пламък, редактор във в. „На- 
родна младеж, в. „Народна кул- 
тура“ и сп. „Септември. Бил е 
член на Съюза на българските пи- 
сатели. Има издадени над 20 кни- 
ги, от които по-важни са: „(ре- 
щи сголеми и малки“ (1962), „Веч- 
ни спътници“ (1966), „Личности и 
съдби“ (1970), „Критика и крити- 
ци“ (1977), „Възрожденци“ (1987), 
„Пред саркофазите на история- 
та“ (1996), „Историята като бе- 
зумие“ (1997) и „Изкуството на 
критика“ (2003). Бил е състави- 
тел и редактор на редица сбор- 
ници. 


112 





| Здравко Петров 














В продължение на дълги години не спряхме да си 
пишем писма със Здравко. Никога не се прекъсна и не 
угасна приятелството ни, дори докато живеех и ра- 
ботех в чужбина. Винаги бяхме духовно заедно. Здрав- 
ко изпращаше писма по пощата, често и по случайни 
пътници. Но най-много се радвахме, когато успявахме 
да си изпратим послания по приятели. Те, приятели- 
те, от дъжд на вятър носеха писма, книги и подаръци 
от Здравко (по време на командировки до Лондон или 
Москва) и тогава „на живо“ ми разказваха за него. И 
аз по тях му изпращах „километрично“ писмо, стара- 
ех се с нещо да го зарадвам. Понякога Здравко нарочно 
„охкаше“ винеше ме, че заради тези дълги писма (на- 
ричаше ги „перпетуум мобиле“) не успявал да напшие 
нито един свой „шедьовър“. А те бяха безброй, навярно 
сиразменихме стотици. Всички негови - запазих. Зная, 
че докато беше жив, и той бе грижлив към моите. 

Тази година (2014 г.) по настояване на наши общи 
приятели потърсих (и намерих!) един „залп“ писма (27) 
от Здравко, писани в различни години. Много време и 
сили ще трябват, за да успея из сандъците на тавана 
да намеря останалите... 

Някога тези писма бяха за мен живителни глът- 
ки вода от рдден, софийски извор. Тогава плувах из 
московски или английски води, бях кореспондентка 
на наши вестници и пишех политически и културни 
материали за чужди събития. Но постоянно жадувах 
и тъгувах по всичко българско и мое. Чаках да чуя от 
Здравко новини за приятели и познати, за книги и съ- 
бития. Кой друг, ако не умният, нежен мой приятел 
Здравко, ще ми ги разкаже искрено и вярно? 

Четиринадесет години изминаха, откакто 
Здравко завинаги ни напусна. Писмата му спряха. Ня- 
кога тези изписани на ръка негови страници целяха да 
ме утешат; Здравко искаше да смекчи носталгията 

ми по България. Но и те, в същото време, неусетно разкриваха и самия него. Едва 
сега, когато отново ги препрочитам, усещам, че на места са дълбоко лични и изпо- 
ведни. С тънък, талантлив и искрен молив предават интимната страна на епо- 
хата ни. Истински етюди отвътре! 

Познавах и бях свикнала със скромността на Здравко. Избягватие, че и не си 
позволяваше да говори за себе си; никога никому не се натрапваше. Беше изключи- 
телно деликатен човек. Питам се: защо едва сега забелязвам, че свенливо е прошеп- 
вали по нещичко за тъгата си? Че е скърбял и страдал? Сърдя се на себе си, укоря- 
вам се, че невинаги откликвах. Виждам, че в навечерието на една Нова година (за 
него винаги най-тъжна и самотна нощ) но здравковски елегантно и мимоходом спо- 
менава признанието: „Аз и този път прекарах в аристократично усамотение.“ 

За мен писмата на Здравко вече имат друг статут. Докато се спотайваха 
в старите сандъци на тавана в моя английски дом, е настъпила невидима, но ис- 
тинска метаморфоза: четем един прекрасен, неподозиран и много личен „Дневник“ 
на Здравко Петров. 

Аз бях щастливата, която първа прочете страниците му. 


Бригита Йосифова 











17 ноември 1906 г. 

„Тези дни идва Снежина Панова и ще получиш подробни сведения за мен 
и нашите приятели. Това писмо е извънредно... Не се бой, получих писмото по 
Мария. Благодаря за подаръците. 

Ти си смутила Емил Манов с неочаквания въпрос. Той нещо не е добре, 
готви се да напуска съюзното ръководство, явно е, че не могат да мелят брашно 
с Г. Джагаров. Аз това го очаквах, като ги познавам какви хора са поотделно. Но 
не знам как ще се измъкне от тази каша. 

Най-новото е, че Цветан Стоянов се ожени преди няколко дни за Антоане- 
та в Бачковския манастир. Най-после и това стана. Аз бях през лятото с Цветан 
в хижа „Орфей“, но той не говореше за това като за нещо предстоящо. Може 
би за бързото решение му е подействал фактът, че Юлия Кръстева остава още 
една година в Париж. Но няма какво да се прави, по някакви неведоми пътища 
вървят човешките работи. Аз преди два месеца четох романа на Цветан „Буди 
Будев“, той е опит за плутовски роман, но там разбрах много неща за Цветан. 
Въпреки иронията в него имаше нещо много печално. 

Какво друго да ти пиша? Нашият живот е такъв дребнав по софийските 
кафенета ив Съюза, че не заслужава много да се говори. Тази неделя ще ходя на 
сватба, жени се един млад поет (Радко Радков), много интересно момче, пише 
изтънчени стихове за Византия, чувства тази угаснала цивилизация не толкова 
като българин, а като парнасист. Пращал е стиховете си в Париж, отбелязани 
са в един преглед на поезията. Има особено една чудна поема в неговата стихо- 
сбирка „Касиана“ (по името на една византийска поетеса, отишла в манастир), 
тя е великолепно написана. 

Доколкото знам, сп. „Контакти“ ще излезе след | януари. Отдавна не съм 
виждал Андрей Гуляшки, той по едно време много ме канеше да постъпя в спи- 
санието, но аз не се обадих, защото много не ми е по вкуса редакцията. Разбира 
се, ще ти изпратя списанието, когато излезе. Изглежда Стефан Течев е напуснал 
списанието, като чул, че Любен Георгиев постъпва (те много се мразят), и разбрах 
от Андрей, че му приел оставката. Ужас! Но нали Стефан му беше дясната ръка: 

Това са новините засега. Но очаквай голямо писмо, аз почти съм ти го на- 
писал и ти го изпращам тези дни. Представям си как се чувстваш зле в тази 
зима, затворена между 4 стени, явно те е обхванала руската „хандра“. Но много- 
то мина, малкото остана. След няколко месеца ще се видим и ще си поговорим 
до насита. 300 билиона. Здравко“ 

<-> 


М. декември 1966 г. 

Много скоро ти писах писмо и просто не зная кое ще ти е интересно. Раз- 
брах от Любен Георгиев, че той по линия на сп. „Контакти“ трябва да ходи при 
Питър. 

Големи истории стават около македонския въпрос. Г. Джагаров, в качес- 
твото си на председател, не подписал един документ, по този начин не иска да 
признае македонския език, отделен от българския. От всичко това произлезе 
голяма история. В последно време това е „злобата на деня“. 

Снежина благополучно пристигна ли в Москва? Вероятно с нея приказ- 
вате ден и нощ. Тончо има неприятности около своя брат, май няма да спечели 
конкурса по новогръцка литература. Аз съм в очакване да излезе новата ми 
книга. Виж, не можах да ти я изпратя по Любен, вероятно ще я изпратя по друг. 
Понеже е краят на годината, привършвам разни свои планове и съм претрупан. 
Но повече не ми се пише, само с кеф ще си работя митологията. Написах за Ор- 
фей и Венера, сега работя над историята на аргонавтите. 

Ти над какво работиш? Пак ти казвам, подобни книги като тези, които си 
замислила, са по-интересни от белетристиката, която наводни всички книжар- 
ници. По линия на тази проза даже Лада Галина стана голяма писателка. 

Вчера се видях с Васил Попов и ходихме в кафене „България“ (там видях 
и Капка), надълго говорихме. Той разправя, че няма с кого да приказва. Спо- 
ред него всичко е издребняло, урежда си живота, оеснафява се, прави кариера. 
Направихме преглед на живота на младите хора, действително е така. К. Павлов 
не пише, Л. Левчев си плете кошничката, Цветан Стоянов пише книги, които не 
трябва да пише, и пр. Може би на тази възраст виждаме тези неща, но действи- 
телно не останаха хора чисти литератори. Всичко се е спуснало по житейската 
стъгда да си урежда живота. Но няма какво да ти го разправям на теб, ти този 
процес го видя много рано, даже той те нарани...“ 

«<-> 


Г януари 1967 г. 


„Това е едно старо писмо, което не можах да ти изпратя по Любен, което 
вероятно е станало досадно по своите остарели новини. Но няма значение, все 

пак аз съм ти го писал. Първо трябва да ти честитя Новата година! Тя носи сре- 
ща помежду ни. Желая ти всичко най-хубаво на теб, Джейн и Ричард. Всичко, 
което си ми изпратила по Любен, съм получил (както и това, което изпрати по 
Снежина). Особено ми харесаха копчетата. Видях се с Любен, веднага отидоху 
тях. Масата беше отрупана с безброй руски подаръци, но между тях веднага се 
отличи дивният кехлибар. Той ми каза, че на два пъти е идвал у вас, но не сме 
говорили подробности. Онзи ден ходих в сп. „Септември“, там се видях с Камен 
Калчев, той попита за теб. Те бяха много разтревожени за случая с Минко Ни- 
колов, просто витаеше една смъртна атмосфера в тяхната редакция. И хубаво, 
че засега Минко остана жив. Но този факт потресе много хора, най-малко от 
него очакваха този жест, като се има предвид, че в лицето на много хора беше 
въплощение на разума. И аз не съм в състояние да пиша след този случай. Въ- 
обще краят на тази година беше катастрофичен. 

Нашето ежедневие тук е много тежко. Преди няколко дни бяхме на защи- 
тата на Асен Игнатов в Университета. (Официални опоненти му са Д. Спасов 
и А. Поликаров.) Асен говори блестящо. След Михалчев не съм чувал подобна 
реч във Философския факултет. Защитата му бе един трумф, всички студенти 
го адмирираха. Хората около Тодор Павлов обаче са вбесени, те ще му направят 
нещо. Вече жена му е изключена от Университета, вероятно и той ще бъде увол- 
нен, но да видим. Няколко души изпратихме писмо до Тодор Павлов по този 
въпрос, преди 20 дни. Подписаха го и Атанас Натев, Минко Николов, Тончо 
Жечев. Чухме, че са го разглеждали в идеологическата комисия на ЦК. 

Въобще обстановката е много сложна. Тя може да породи и известно дог- 
матично затягане. От едно място чух, че Гошкин ще става пак някакъв тартор 
на идеологическия фронт. Тодор Павлов не може да не го издигне, нали са от 
една школа. 

В последно време все ходя по сватби. Там много се яде и просто ми ом- 
ръзна. Миналата неделя бяхме у Антоанета. Бяха старите познати Н. Фурна- 
джиев, Христо Радевски, Кръстьо Куюмджиев, Тончо Жечев, Вера Мутафчиева 
и др. Тъжно, че го нямаше Васил Попов. Но браковете обикновено разделят 
приятели. Бяхме до 3 и 30 сутринта! Цветан ни показа една голяма книга за 
митовете за крал Артур в другата стая, а Христо Радевски мислеше, че ни по- 
казва хавлиите, които му подариха. Същата компания бяхме и на Никулден у 
Фурнаджиеви. Колкото и да е приятно, аман от компании! Просто се получава 
едно пресищане. През януари ще избягам някъде за 10 дни, защото пак ще има 
именници. Не обичам този стил на живот, но някак се налага. 

Срещу Нова година всички бяхме тъжни, може би е от годините, виждаме 
все по-ясно, че те не носят нищо ново. Аз и този път прекарах в аристокра- 
тично усамотение. Ти навярно си прекарала сред елхи и виковете на Джейн и 
Ричард... Вероятно сте ходили и в Кремъл. Помниш ли, една година ти беше в 
блестяща рокля сред кремълското общество? Аз бях за няколко часа у вас. Пом- 
ня, че Питър ми подари синьо-бежово шалче. Къде остана това време? Ставаме 
все по-самотни и тъжни. Това разбирам най-вече, когато идва Нова година. 

Но нищо, да махнем излишните мисли. Напоследък някои приятели ме 
обвиняват, че съм бил „оптимист“. Даже чух, че и Симеон Радев ми давал 

характеристика, че за годините ми съм бил твърде „жизнен“ и „възторжен“. 
Странно! 

Доколкото разбрах от Любен Георгиев, ти събираш вкъщи свещници. Една 
книга за колекционерството е блестяща идея, такива неща повече се търсят и 
четат от чистата белетристика. 

Ти какво правиш? Започна ли да пишеш? Снежина не може да се нахвали с 
тебе, как си я посрещнала в Москва, отсега се чуди как да се реваншира. 

Още един път ти желая всичко хубаво за Новата година. Изпращам ти 
книгата си, Димитър Димов, „Сезан“ и една книга на млад автор. Нямаше бял 
вермут, изпращам ти чинцано.“ 

<-> 


22 май 1968 г. 

„Гук цяла година нашата компания от критици е подложена на всевъз- 
можни удари. Последното беше „Цвайг и цвайгистите“ в сп. „Пламък“. На тази 
статия отговорил Петър Увалиев по Радио Лондон. Твърде остро говорил за 
този „цървулковец. Иван Славов, нашия опонент с твърде мрачно политическо 
минало. Нещо друго силно на конгреса (на писателите) беше репликата, която 
хвърли Христо Ганев, тя прозвуча много силно. Той каза: „Понеже в ръковод- 
ството са избрани хора от различни поколения и щом има хора от царската 
армия, нека има хора от партизанската армия. Аз предлагам Веселин Андреев.“ 
Ефрем Каранфилов, смъртно бледен, взе думата и започна да говори. „Аз съм 
написал 15 книги, а Христо Ганев е бездарен“ и пр., и пр. Въобще изпусна нер- 
вите си. Божидар Божилов и Павел Матев го дърпаха повече да не говори, а той 
говореше и се излагаше. Атмосферата на конгреса, както се и предполагаше, 
беше много тежка и казионна. Но и това нещо най-после свърши и може да си 
отдъхнем. 

Ти пишеш ли нещо? Преди години имаше по-големи замисли, а нещо ги 
остави на по-заден план. Не трябва да оставяш житейският поток да те влече. 
Помниш ли, преди години сме си говорили за творчески планове, за нашите 
синьобезумни разговори по московските телефони. Помня тази Академия с 
коридорите, как си идвала и сме разговаряли със Снежина и Тончо Жечев до 
късно. Нещо изтекоха тези години, идват други. Но нещо намалява духът ни 
и това е лошо. Тук виждам как една подир друга се разпадат компаниите и се 
диференцират дружбите. Въобще с годините лъсва байганьовската същност на 
българската интелигенция. Уж някакъв европейски лак, а се показва „антерий- 
ката“ на грубото занаятчийство. Просто те е срам да гледаш някои процеси, но 
въпреки желанието ни, те стават. 

Преди една седмица ходих при жената на Симеон Радев, но него го няма... 
Тя също е приятна събеседница, но не е С. Р. За нея съм чувал, че Пол Клодел е 
отивал от Париж до Вашингтон, за да разговаря с нея. Тя е от рода на д-р Въл- 
кович. Симеон Радев ми казваше, че има писма от Райнер Мария Рилке до нея. 
Често я хвалеше. 

Ричард проучи ли тази мъдра книга Библията? Джейн среща ли се с Ники- 
та Хрушчов край пясъчната площадка? Те сигурно са пораснали, децата неза- 

бележимо бързо растат. Все пак месеци ни делят до новата среща, която ще ни 
срещне с миналото, младостта, но най-много с теб. 300 билиона. Здравко“ 
с 


11 октомври 1968 г. 

„Нищо интересно след твоето заминаване не се е случило. Преди 5-6 дни 
видях Снежина Кралева, която се готвеше да заминава за Рилския манастир 
за Деня на поезията. Тя ме попита дали съм получил писмо от теб. Бяха с Вера 
Мутафчиева. Нещо Вера не ми харесва. Няма да усети как ще се опошли с лите- 
ратурните среди, с които се движи, не ги подбира, скоро ще стане неинтересна. 
В живота има правила: не може да служиш на дявола и на Бога. Тоже Цветан 
Стоянов застава на позициите на манихейството, че всичко е зло (той по този 
начин оправдава себе си). Преди няколко дни се върна от Женева с Ана Каме- 
нова и Леда Милева по линия на ПЕН клуба, да провалят една резолюция по 
чехословашкия въпрос. 

Не бях виждал дълго време Мила Радевска, видях ги да купуват нещо със 
Снежина Панова. Тези дни ще им ходя на гости. Не съм ги виждал отдавна. Со0- 
фияе станала ужасна, не знаеш кой къде е. Видях Драгомир Асенов, той ми каза 
гузно: „Защо не се обаждате с Тончо?“. След твоето заминаване бях в провинци- 
ята. 9 дни във Варна и близо толкова в Шумен. Но след като се върнах, пак ме 
завъртя колелото на София и нещо не мога да си гледам работата, а има да пиша 
някои неща. Все още съм разбит от събитията. Когато беше тук, по много неща 
бърборехме, но не говорихме за твоите и моите литературни проекти. Все по- 
трудно стана да се пише. Ти предаде ли книга на Давид Овадия? Поканиха ме 
от изд. „Български писател“ да им дам книга, ще събера каквото имам. Но пак 
няма да излязат някои полемични статии. Просто нещата се сложиха така, че 
няма смисъл да се участва в никаква критическа полемика. От опит знам, много 
трудно се отпечатват подобни статии. 

Искра иска да запише аспирантура в СССР. И така е по-добре, когато са в 
България, те взаимно си вредят, Любен Георгиев прави ужасни неща. Божидар 
Божилов много ми говори срещу него. Прави скандали на всеки, който разго- 
варя с Искра. Почна и мен да не поздравлява, сърди се на Асен Игнатов, даже 
на Елка Константинова, защо разговаряли с Искра. Смешна работа. Но в тази 
кампания, специално срещу мен, виждам нещо по-дълбоко. Той неочаквано 
бързо се е сближил с Г. Джагаров, той му ходил на именния ден (мен ме покани 
Любен), ходят по „Астория“ до сутринта. Тук беше замесена и една латвийс- 
ка преводачка, която Любен харесва, но има и нещо друго. Любен скъсва с 06б- 
кръжението, за да може да предприеме по-рязък завой. Бъдещето ще покаже. 
Но не ми е чудно, всичко се руши, тези бързи сближавания говорят за някаква 
дислокация сред хората. Ужас! Както виждаш в тази болезнена, предсмъртна 
обстановка човек се чуди какво да прави, как да живее, с кого да дружи. 

Вчера имахме интересна среща с Михаил Арнаудов (той е вече на 90 го- 
дини), единствения жив представител на своето поколение. Действително, той 
е един жив отломък на следосвобожденска България. Много подробно ни раз- 
правя как е растял, какво е чел, как е трупал ерудиция в тишината на кабине- 

тите. В сравнение с него ние сме едни болни, нервозни деца, нищо повече. Тези 
хора носят друг свят, друга хармония. 

Още Васил Попов не ми е дал книгата си (а можеи да не е излезнала), кога- 
то излезе ще ти я пратя. Тук не са излизали някакви особени книги, само някои 
военномемоарни книги, но незнам дали те интересуват. По Искра ти изпращам 
някои полубелетристика и белетристика. 

Онзи рус, вдъхновен поет Радко Радков написа хубава пиеса за „Балдуин 
Фландърски“, даде я по театрите. Той получи предложение да му издадат визан- 
тийските стихове в Мюнхен. Обади се! 300 билиона. Здравко“ 

<-> 


16 февруари 1969 г. 

„И аз допуснах една дълга пауза, защото исках да ти изпратя писмо по ня- 
кой близък. Но както знаеш, твоето мълчание и на мен се отразява, след това 
не ми се пише дълго време. Благодаря ти за „Хенрих Осми“, сега той строго ме 
гледа зад стъклото на библиотеката ми. Писмото по Вера Мутафчиева получих 
малко преди Новата година. Веднъж ходихме с Елка Константинова у нея (за 
втори път посещавам дома й) и видях свещника, който си й подарила. Когато 
влязохме, тя току-що беше говорила с теб по телефона. Пихме водка, стана дума 
за някои преводи на Райнер Мария Рилке и от тогава не сме се виждали. 

Пращам ти нови „софийски потайности“, а именно книгата на Беровски 
„Корона и кръв“. Тя е едно твърде повърхностно съчинение (успях да прочета от 
книгата 250 страници), но от нея ще научиш редица неща за новата история на 
България. Хубаво, че я намерих в една антикварна книжарница, това е книга, ко- 
ято много трудно се намира. Ще те подтикне да прочетеш отново „Строителите“ 
на Симеон Радев. Веднъж видях Бистра Радева, тя много ми говори срещу кни- 
гата, как е обрисуван княз Ал. Батенберг. Представям си как през тези студени 
московски нощи се зачиташ в бурната история на новоосвободена България... 

Аз си обяснявам психологически дългото ти мълчание, новите връзки из- 
бледняват старите. Вера е интересна жена, но прекалено екзалтирано я виж- 
даш. Тя е много умна, образована, даже си е сбъркала пола, но под този розов 
храст може да излезе усойница. Средата, в която се движи, я принуждава и тя 
няма да направи нищо особено нататък. Аз чета есетата йи определено мога 
да ти кажа, че тя няма литературен талант, тя е повече историк-писател. Освен 
това тръгва по пътя, по който вървят всички други, тези, които аз зная докъде 
стигнаха. Моето мнение е: бъди критична и не си подарявай лесно дружбата. 
Прави всичко с мярка, за да не се разочароваш. Вера е твърде цинична в погледа 
си за живота и могат да се очакват от нея изненади. И това аз ти го казвам не от 
чувство на ревност, но да те предпазя от хора, които познавам и виждам как се 
държат в българските условия. Аз съм ти казвал и друг път за други хора и съм 
излизал понякога прав в прозренията си. Но това не пречи ти да бъдеш близка 
с нея. Тя е антиподът ти и затова ти е интересна. 

Около мен нищо особено, продължавам да съм влюбен в Бистра, срещам 
се със стари приятели, злословим живота. Затварям се все повече в себе си. 
Живея с някакви проекти, но действителността твърде много разбърка проек- 

тите ни. Любен Георгиев не ме поздравлява, защото съм бил близък с Искра, но 
след като Искра се ожени преди един месец за сина на Людмил Стоянов, Любен 
започна да ме поздравлява. Той нещо твърде се е изменил, изгуби се русата му 
глава и хлапашка самоувереност, погледът му е станал по-зъл. Той просто ев 
болезнено състояние, объркан е житейски, наричат го „камериерката на Джага- 
ров“, „Ван дер Любе-Георгиев“ и пр. Но това не е най-лошото, нещо опасно има 
за него, има някаква болест, дано не излезе тумор. Камен Зидаров ме уверява, 
че той носи смъртта в себе си и трябва да вземе мерки. Въобще, с Любен става 
нещо лошо, бързо слиза надолу като поведение и нищо не може да му помог- 
не. Той гледа да му излизат книгите, да се върти край председателя на Съюза 
и нищо друго не го интересува. През последните 4-5 месеца много слабо се 
виждах с Искра, в дълбока конспирация е държала връзката си с Юри Стоянов, 
режисьор в кинематографията. Между Любен и Искра всичко завърши така пе- 
чално, както неведнъж става в живота. 

Както сама виждаш, периодът е твърде тежък. Когато дойдеш през лятото, 
ще намериш отново приятелите си уморени и състарени. Сега трудно се печати, 
спират се книги на тия, които не вървят в крак. Моята книга „Съдби и личнос- 
ти“ трябваше да се даде на печат на 10 януари т.г., отложиха я за по-нататък. 14 
книги в издателство „Български писател“ са спрени, на Алберт Коен са спрели 
две книги. Вече за Радой Ралин знаеш историите. Б. Димовски е назначен във в. 
„Труд. Въобще трудна е неговата. В този период излезе статия срещу книгата на 
Асен Игнатов, искат да го уволнят от Университета, дано заканите не се изпъл- 
нят. Не го виждам какво ще прави. Аз се изказах в негова защита на годишното 
събрание на критиците. Във в. „Работническо дело“ на една среща в негова за- 
щита говориха 5-6 критици, дано това подобри положението му. Аз 4-5 месеца 
издържах лудостите на периода с много писане. Написах повече от половината 
на книгата ми „В мъгли, силуетен е градът“. Писах статии за Ал. Вутимски, Ив. 
Пейчев, В. Петров на фона на „града“ преди 9 септември. Когато дойдеш, ще ти 
прочета страници. 

Ти написа ли нещо ново? Какво стана с книгата ти в изд. „Народна мла- 
деж“? Трябва да замислиш някои нови, оригинални неща, които да заслепят 
успехите на Вера М., но трябва да намериш неподозиран периметър. Пишеш ли 
си с Мила Радевска: Само един път бях у Христо Радевски иу Надя Фурнаджие- 
ва. Често говорим със Снежина Панова за теб. В последно време те си обтегнаха 
отношенията с Мила Радевска и не ходи у Радевски. Не мога да разбера защо 
така лесно се рушат отношенията. 

Бих ти разправял много неща, но за това са нужни много страници и де- 
нонощни разговори. Всичко оставям за лятото, когато ти ще бъдеш жадна да 
слушаш. Какво правят Джейн и Ричард: Те вероятно са вече много големи. Ще 
се обадя пак. 300 билиона. Здравко“ 

а 


13 април 1969 г. 
„Със Снежина Панова си говорим понякога, какво става с нас, остаряваме 
ли, но започва нещо да се губи от магията на личностите около нас, въобще на 

света. Това „похабяване“ на света се извършва ежеминутно... Но не искам да 
изпадам в абстрактни философски размисли без повод или с повод. Аз от един 
месец съм на един курс в Банкя по френски език, той ще продължи 6 месеца. 
Понякога това е твърде досадно, но полезно. Там се създава една казармено- 
ученическа атмосфера и на мен ми е смешно, че съм попаднал сред инженери, 
въобще сред представители на техническата интелигенция. Но от 12 дни не 
съм там, понеже в Съюза на писателите се провеждат много тежки събрания 
по въпросите на критиката, породени от речта на Т. Живков. Какво да ти кажа, 
уж имам красноречиво перо, но не мога да ти опиша господстващата атмосфе- 
ра, как се разкриват характерите. Почакай малко, това ще стане през лятото, 
ще имаме интересни теми за разговор. От 5-6 години насам не е имало такова 
тежко събрание, юмручен бой на словото, остри шпаги. И аз лично претърпях 
няколко покушения. Един морален Георги Караславов цял час на събранието 
говори срещу мен. Ще ти кажа само поантата на мрачната му реч: „Ако на този 
млад човек се даде власт, той ще праща писателите по концлагери и в гето.“ 
Във връзка с тази реч Христо Ганев подхвърли реплика „Георги Караславов 
е един зловещ човек. Навън Давид Овадия ми каза, че трябва да се пази от 
мен, да не го пратя в гето. Давид Овадия направи блестяща реплика на съб- 
ранието във връзка с обвинението на Георги Караславов, че Христо Ганев под 
прикритието на своето „партизанско досие“ 17 години правел пакости в ки- 
нематографията. Навън получих и физическо покушение: Чавдар Добрев ме 
удари подло и неочаквано с юмрук, когато говорех на улицата с Иван Ружи 
Драгомир Асенов. Но това е толкоз срамно, че не бива да се разправя. Тази му 
реакция дойде като резултат на една щрихова характеристика, която дадох на 
събранието за него и Иван Цветков по Джагаровия период в литературата. Ще 
ме помнят цял живот навярно. Блага Димитрова иска да предложи на общо- 
съюзно събрание да бъде изключен Чавдар за тази му постъпка. Не знам дали 
тази история трябва да се разследва, но тя е твърде характерна за атмосферата 
на литературния стамболовизъм в СБП. Днес ще отида да си търся изказване- 
то от вътрешния отдел на „Литфронт“, то е у Лада Галина, дано не го запилее 
някъде, те го проучват и сигурно са си извадили преписи. (Георги Караславов 
много точно ме цитираше.) Но това събрание ще се помни за дълго време и 
ще се говори за него. Богомил Райнов на събранието взе най-примиренчес- 
ка позиция по отношение на изказването ми (смятал го пресилено на места, 
но съдържало въпреки чудовищните несправедливости „рационални зърна“). 
Той нападаше най-много Петър Пондев и Веселин Йосифов, мен по-малко. П. 
Пондев направи блестящо изказване срещу ръководството на Съюза и най- 
вече срещу Богомил Райнов и Георги Джагаров, просто надмина себе си в това 
изказване. Богомил Райнов му отговори с хладно, студено раздразнение по по- 
вод на защитата, която направи П. Пондев на Тончо Жечевата статия от 1967 г. 
в „Литературен фронт“ по време на дискусията. В тази връзка ми направи впе- 
чатление колко е хладен Богомил Райнов към всичко, отчужден. (Това аз си го 
зная и от по-рано, това впечатление ми се особено подсили, когато прочетох 
„Гютюневият човек“. Чете ли го в „Пламък-?) Като знам как ти си го защита- 
вала, това ми направи странно впечатление, как не държи на традиции и спо- 

мени, в борбата се превръща в „ипохондрик“, както ми каза веднъж Гошкин. 
Но стига за това събрание, защото не мога и да искам да ти разкажа всичко, 
просто няма място в писмото. 

И все пак още се изкушавам да ти пиша няколко допълнителни неща. По 
едно време излезе този лиричен баритон, зализан по есениновски русокос мо- 
мък - Кольо Георгиев. И той в твърде мътното си изказване между другото каза: 
че Богомил Райнов, Георги Караславов, Димитър Методиев са претенденти за 
трона. А още за Здравко Петров не ставало дума (2). Въобще подхвърляния, 
които ме изненадват. На тях най-добре отговори Тончо Жечев на секцията на 
критиците: „Изглежда за някои хора остава кариерата, на нас - кариеризмът“. 
Въобще никой вече не се интересува от истината, а тези, които са се домогнали 
до кокала, си гледат само интересите. Въобще все повече прониква едно утили- 
тарно отношение към истината. 

Но цялата злъч срещу нас идва от това, че напечатахме критически изказ- 
вания във в. „Работническо дело“ по отношение на Съюза на писателите и защо 
сме се свързали с Димитър Методиев. Богомил Райнов каза анонимно: свър- 
зването между „десницата“ и „левицата“ е едно от чудесата на природата. Това 
може да е чудо, но ми е по-чудно как може синът на Николай Райнов да излиза 
да защитава Георги Джагаров, а също така и Георги Караславов. Но да оставим 
настрани тези тежки събрания, където си размениха боздуганени удари стари 
приятели... Аз разбирам, че на Г. Дж. му е тежко от някои мои характеристики 
и квалификации, той никога няма да ми прости, че го сравних със „сянката на 
граф Бенкендорф“. Но някои неща той си ги заслужава. Въобще какво ще стане 
по-нататък, бъдещето ще покаже. Но обстановката след събранията е още по- 
остра. Аз вече съвсем определено смятам, че това ръководство не може да даде 
зелена улица на нелицеприятната критика. 

Как неусетно минават годините. Скоро пак ще бъде лято, ти ще пристиг- 
неш в София с вече немалките Джейн и Ричард, пак ще бъдеш на морския бряг, 
ще видиш своите приятели и познати повече остарели, обезверени и Валери 
Петров по-тъжен. Скоро ще се видиш с него. Той иска да му прочета някои 
страници от „Градът“, които се отнасят до него, и въобще от атмосферата на 
стария град. 

Утре трябва да ходя в Банкя и да се затворя в своята монашеска килия до 
месец юли. Приятно или неприятно, трябва да се мине през тук, иначе няма 
отиване до Франция. 

Със Снежина Панова често говорим за теб. Тя нещо напоследък е болна. 
Сякаш нещо я порази, изчезна нейният жизнен дух. Тези дни на гости им бил А. 
Аникст, шекспироведът от Москва. Виждах и Аркади Ваксберг, нищо особено 
не каза, стори ми се по-смешен от друг път. С Капка Пеева се виждаме често по 
кафенетата и говорим. 

Какво става с твоите литературни замисли? Трябва да усилиш писането на 
някои неща, защото нашето поколение започва да си отива, идват някакви въл- 
чета, растиняковци, модерно въоръжени, търсят да прочетат Макиавели, за да 
направят кариера. Няма шега, животът е много жестоко нещо и нас ще избутат, 
ако не се съпротивляваме. Какво да ти пиша, чувствам се хронически уморен 

(не само от 2 месеца мълчалив и красноречив двубой със Съюза по въпросите 
на критиката, от курса в Банкя), но въобще от изминатия ми път досега, който 
не е минал леко... Надявам се, че ще се обадиш. 300 билиона. Здравко“ 

с 


Без дата 

„Твоите писма бяха толкова богати на въпроси, че не знаех как да им отгово- 
ря. Просто ми се струва невероятно, че си чухме гласовете! Това много отдавна не 
е било, доколкото си спомням, последния път си чухме гласовете по телефона на 
Академията за обществени науки. Разбира се, нямам предвид тези в София. 

Особено тежко е положението на Асен Игнатов. Получило се писмо от 
Министерството за неговото изваждане от преподавателското тяло. Аз смятам 
след известно време да ходя при Тодор Павлов по този въпрос, явно ще трябва 
да се целува ръка на владиката. Ще трябва да се предприемат няколко тактиче- 
ски стъпки, положението е сложно. Видяхме се с Асен в „Бамбука“ и говорихме 
за смъртта, Фройд и неговия „копнеж по смъртта“, за неустойчивостта на жи- 
вата материя и устойчивостта на мъртвата материя и пр. и пр. Както виждаш, 
се отдадохме на метафизически размисли. Целият този комплекс на съвремен- 
ния човек за живот и бързина му съкращава дните. 

Идеята да напишеш книга за колекционерството е великолепна. Аз не мога 
да си спомня да съм чел нещо по този въпрос, освен Стефан-Цвайговия разказ, 
който ти добре знаеш. Пиши подобни работи, това е по-интересно. И аз сери- 
озно съм се замислил за своята бъдеща критическа съдба, чакат ме горчиви 
старчески дни, както Владимир Василев. Трябва да си избегна съдбата. 

По някого ще ти пратя моята книга с есета „Вечни спътници“ (откраднах 
заглавието на Д. Мерешковски). Много неща бих ти разправял, но няма време. 
На нас ни трябва 1001 нощ или 300 билиона. Здравко“ 

<-> 


17 ноември (без година) 

„Все в последния момент научавам, че някои хора тръгват за Москва, и 
все не успявам да ти напиша едно дълго, истинско писмо, подобно на ония, 
които си пишехме някога. Ти не ми отговори на януарското писмо и аз леко 
се „затормозих, не че в него имаше нещо „съдбовно“, а просто не знаех какво 
мислиш ПО разни въпроси, които жизнено вълнуват и двама ни. Не зная как си 
го схванала. Аз много съм мислил върху нас двамата и най-малко съм склонен 
да обвинявам. Тук работите са много сложни и заплетени, почти неразрешими. 
От годините, които ме познаваш, въпреки всякакви превратности на съдбата 
ми, не съм изгубил нищо и винаги съм смятал, че то е моето най-голямо вът- 
решно богатство. Но ние живеем в едно общество, изплетено от условности, и 
е някак трудно да съществуват хора като нас. Аз не пиша редовно, не защото е 
паднала сянката на някоя жена между нас (вярно е, че има едно момиче, с което 
съм приятел, не съм сигурен дали съм влюбен в него). Ти все по-рядко идваш в 
България, а освен това тази София никак не е за нас. Нещо напоследък нямам 
никакви шансове за пътуване извън пределите на столицата, а и от Москва се 

отчуждих. Колко хубаво ще бъде да се видим в някоя чужда столица и да въз- 
върнем най-добрите дни. Но нещо не ми върви в живота, преплитам се, имам 
много врагове. Все още не правя големи компромиси. Все повече започвам да 
отпадам от някои игри, но отпадам и от живота, което е по-страшно. Излизат 
ми книги една след друга напоследък, но това никак не ме топли... Може би тук 
се намесват и някои възрастови особености, просто идва едно време, за което 
казваше един поет, че небето неусетно стана мемоарно над нас. Как ще се жи- 
вее още един четвърт век, просто не знам. Тук се залъгваме с филми, разговори 
до полунощ, книжки... Но и това в края на краищата не удовлетворява. Какво 
смяташ по всички тези въпроси? Аз си имам понякога временни средства, мъча 
се да живея в среда на по-млади хора, но невинаги успявам. Нещо остава неу- 
ловимо за мен, сред тях съм някакъв чужденец, не се получават токове. Така че 
гледам по най-песимистичен начин на идващия живот. А и пред мен възниква 
един въпрос - като не мога да живея в чужбина, да правя по-голяма кариера, 
единственото нещо, което може временно да придаде колорит на живота ми, е 
да се оженя. Но за кого? Това е вече за мен твърде труден въпрос. Така че съм се 
превърнал в истински Хамлет. Всеки ден се разкъсвам от много въпроси. Като 
се събудя сутрин, битието ми изглежда ужасно, истински кошмар. 

В някаква странна смес си спомням нашите утрини по московските буле- 
варди с кола, шампанското, романсите на Володя Рогов, Вертински; Академи- 
ята, улица „Арбат“, антикварниците, трудностите на софийското ми битие, за- 
познанства с хора, преплитане със съдбата на други хора. Ужас! Просто всичко 
това води до някакво полудяване от ежедневието. Когато ти ставаш, знаеш, че 
те очакват Джейн и Ричард и трябва да приготвиш храна, да пишеш лондонски- 
те или московските си кореспонденции. Но в моята стая ме очакват само спо- 
мени, хубави, весели и печални, очаква ме една библиотека, която ме измъчва 
със своето присъствие. Започвам да живея с психологията на безперспектив- 
ността. По-рано с теб чертаехме перспективи, вярвахме в нещо, а сега какво 
мога да очаквам? Идват след мен по-енергични, по-млади вълчета... 

И аз, подобно на теб, ти пиша дълги писма, които прекъсвам и след това 
продължавам. Една вечер съвсем случайно се видях с Методий, той току-що 
беше дошъл от Москва. Вървяхме по столичните улици и разговаряхме за Мос- 
ква, за срещи с хора. Между другото предаде велоколепните си впечатления от 
Питър. Много ме е яд, че не е отишъл до вас, от него можеше да научиш някои 
живи неща за България. Жалко, че и със Стоян не си успяла да се срещнеш за 
по-дълго време. 

Един път в Млечния бар се разговорихме за поколенията. Тези, които ид- 
ват, са доста дръзки и безскрупулни. Поетесата Ваня Петкова купила подарък 
на Георги Джагаров, чак от Африка. Явно предстои й издигането. И нашата 
позната Юлия Кръстева се държи като някакъв Растиняк по рокля. Направила 
голям списък от адреси, да издирва хора. Тя е много умна жена, културна, но 
хладна, рационална, безскрупулна. Аз я разбрах още в Атина. Хубаво, че Цве- 
тан не се свърза с нея, някои хора се мъчеха и мен да насочат към нея. Не че тя 
е неприятна като външност, обратното, тя е хубаво момиче. Има своеобразни 
черти, подобни на Намико, но е хладна и пресметлива, с много пресметлив ум 

(баща и бил счетоводител в Светия синод). Сега такива хора растат, които ще 
погребат нашия романтизъм, усилията ни ще ги отдадат в най-добрия случай 
на неприспособеност. Сега, ако не си Жулиен Сорел, Растиняк, Жорж Дюроа, 
не си добре. Както виждаш, добре се очертава „новият човек“. Но и те не са ви- 
новни, какъв морал наследяват: 

Ти ме питаш за „живата Дулцинея от филмите и афишите“, сам да ти ра- 
зясня как стои този въпрос. Някои смятат, че тя е нещо като Юлия... Може и да 
е така, но аз имам слабост към нея и нещо подобно, чувство да се грижа за нея, 
което е по-сложно. Но тя не е вулгарно момиче, макар че се появява по афиши- 
те. 300 билиона. Здравко“ 

<-> 


Без дата 

„На Снежина Панова и направих веднъж упрек, че не сте се виждали след 
Варна. Тя прие критиката. Все пак отделни причини и дреболии не трябва да 
помрачават старите отношения, според мене. Но тя изчезна. Тя е някаква куку- 
вица, от гнездо на гнездо. Снощи получих писмо да отида на вечеря уЛюбомир 
Тенев, съзнателно не отидох. Пак същият кръг. Аз се съгласих с твоята критика, 
че трябва да отглеждам старите приятелства, макар и нашият живот да е страш- 
но объркан в своите връзки. Започнах вече самостоятелна политика в живота. 
Разбира се, човек от тези неща става по-самотен и си спомня стиха на Атанас 
Далчев „Врази ни стават старите другари /и опустява медлено светът...“. 

Не съм чул нищо за книгата ти. Хубавите отзиви ги чу по телефона. Всички 
харесват това, което си написала. Аз си пиша „Исторически портрети“ за Воен- 
ното издателство, колкото и да е смешно. (Там четох една документална книга 
за Наполеон Бонапарт, издадена в Москва през 1938 г. Много интересна.) Кни- 
гата ми се оформя, макар и твърде пъстра по съдържание. Пиши какво правиш 
и пишеш Оксфордският студент Ричард чете ли много? Здрава ли е Джейн: 
Започна ли новата книга? Обади се. 300 билиона. Здравко“ 

«<-> 


26 юни 1992 г. 

„Много стана от оня ден, когато пристигна в София. Много хора се завър- 
тяха край теб и не можахме да говорим както трябва, поне едно 7-8 часа. Много 
неща останаха неказани. А и край мен се тълпят хора. Ангажименти! Такова ни 
е времето, неспокойно, бурно и историческо. Димитър Методиев не съм виж- 
дал от времето, когато бяхме у тях. С Калина Ковачева се видяхме няколко пъти. 
Не смея да я попитам какво е положението на „Лада“. Тя ми каза, че списанието 
не е ликвидирано (така се беше чуло), изглежда е на ново място. Разправя ми 
историята с писмата, които носи Петър Увалиев. Засега никой не ми се е обадил 
за моето писмо, вероятно го е върнал в Англия. Всичко стана по Гогол: „Гази 
история стана една история.“ Представям си какво е било около него - хора, 
хора, хора. Аз не ходих на специалните срещи с него. Не исках да присъствам 
като статист. Христо Огнянов е също тук, но вероятно и с него няма да се видя. 
Билев „Летописи“, Тончо ми каза, че ми изпратил много здраве. Той не е идвал 

в България вероятно от 1941-1943 г. Съдба. С него сме разговаряли в Австрия 
6-7 часа. Жив и енергичен човек. 

Тук пуснаха няколко статии срещу Петър Увалиев. Той знае за едната от 
тях. Злобни и тенденциозни. Едната се казваше: „Кой сте вие, д-р П. Увалиев““ 
във в. „Преди и сега“. Едно пасквилно издание. Но и тези посещения ще отшу- 
мят. Евгений Михайлов ме покани да напиша за в. „Антени“ цяла страница за 
Петър Увалиев. Но нека мине време, атмосферата се пресити с това име. Поло- 
жителни рецензии излязоха за него във В. „21 век“ и „Християндемокрация. 

Много рядко идват руски книги и то на високи цени. На площад „Славей- 
ков“ имаше книги, но с голяма надценка. Юнг струваше 250 лева. Имаше книги 
на Р. Щайнер, Е. Блаватска. Сега в Москва се правят репринтови издания, но 
цената е фантастична. Аз взех една книга на 3. Фройд за сънищата за 60 лева 
и философската автобиография (на Н. Бердяев) за 45 лева. Сега тези суми са 
твърде високи с оглед стандарта на интелигенцията. Само тя купува книги, а 
сега тя няма пари. Това е парадоксът. Обади се. 300 билиона. Здравко“ 

а 


5 август 1996 г. 

Когато звъниш от Лондон, по-добре те чувам, отколкото ако ми звъниш 
от София. София не е тази, която знаеш от детството си, от френското учили- 
ще. Не е тази, която знаеш като студентка, когато си посещавала литкръжока 
„Васил Воденичарски“. Много време мина от онова време, когато бяхме млади, 
вярвахме в идването на един „нов свят“. Но той не дойде. Илюзии на времето 
и младостта. Сега София е друга. Тя напомня капиталистически град. Помня 
Шумен преди промяната на 9 септември, беше пъстър. Сега е същото, градът 
ми е малко чужд. Умряха много приятели и както казват старите латинци, и 
ние умираме с тях. А имаше и един стих от Далчев „и опустява медлено света.“ 
Това опустяване го чувствам всеки изминат ден. София се намира пред големи 
изпитания. Настъпва есен, след това зима... 

Онзи ден бях в Народното събрание. Видях редица хора от опозицията. 
Запознах се с Филип Димитров, говорих с него близо един час. Говорихме за 
историческия му роман. Александър Йорданов ме запозна с „хубавото Наде“ 
(Надежда Михайлова). Все повече се убеждавам, че България е една объркана 
и побъркана страна. Грешки след грешки. Станахме за смях на света със своите 
първични инстинкти и недомислици в сферата на управлението. Жалко! Бъл- 
гария е пред прага на голяма катастрофа и то без войни. Мизерията се засилва с 
всеки изминат ден. Живеем ден за ден, като класическите бохеми. Много лесно 
се продава интелигенцията, лесно става царедворска, каквото налага моментът. 
Някои наши интелектуалци пак искат да са на гребена на вълната. И най-мал- 
кото стават смешни. Бай Ганьо се развихри навсякъде. Само я няма класическа- 
та торба, но тя невидимо присъства навсякъде. Ти ми говориш за пресата. Тази 
пъстра преса не може за дълго време да удържи в този си вид. Много започна 
да става мимолетна, слугува на вулгарни вкусове. Всеки е хукнал да се „реали- 
зирва“. България, по думите на Васил Джерекаров, е страна на... неограниче- 
ните желания. За 5-6 години се появиха над три хиляди издателства. Но лесно 

пропадат. Сериозните издателства са няколко. И то академичните. Сериозно е 
издателството на Ив. Колев, който издава класическа и съвременна литература. 
И в град Плевен има сериозно издателство, то издаде Юнг, Фройд. И все пак 
излизат интересни неща в областта на социологията и философията. 

Скъпотията е невъзможна, а расте пропорционално нахалството на управ- 
ляващите. Хората вече се канят на това правителство. То не се приема нито 
отдясно, нито отляво. Някои среди в БСП искат извънреден партиен конгрес. 
Но развръзката на много неща ще дойде наесен и през зимата. Тогава всичко ще 
бъде късно за управляващите. Това го виждат добре Ал. Лилови А. Луканов. Ал. 
Лилов беше по-мъдър, когато искаше до 10-15 години БСП да не идва на власт. 
Сега БСП може да се погребе за 50-100 години. Появи се сянката на Симеон 
Втори. Видях един, който се върти около монархическия институт. (Маргари- 
та казала, че след посещението разбрала, че Симеон е цар.) Как социалистите 
обясняват това явление? На мен ми е трудно за обяснение, българският народ е 
изпълнен с някакви неочаквани импулси. Тук живеем без перспектива, страна- 
та е хвърлена в някаква безнадеждност. 

С Гита говорихме за смъртта на Давид. Тя ми разправя някои подробно- 
сти. Той няма особен архив. Георги Джагаров навярно има голям архив. Той ми 
даде една-две работи след 1989 г. срещу Петър Младенов. Те са част от бурната 
история на България. Засега толкова. Чакам писмо. 300 билиона. Здравко“ 

<->” 


28 август 1996 г. 

Хубаво е, че отиват хора до Лондон. Друго е да ти носят писмо на ръка. 
В писмо по човек могат да се кажат повече неща. Имам чувството, че телефо- 
ните пак се подслушват, онази служба си работи безотказно. Питаш за хора, 
за наши познати. Всичко се пръсна, разпаднаха се структурите, отиде си една 
епоха - хубава или лоша, няма значение. Понякога чета стари вестници и кни- 
ги. Ужас! Напоследък прегледах един том на Вълко Червенков, и то издаден от 
издателство „Български писател“. Непроходим догматизъм и примитивна ми- 
съл! Един ми обеща да ми даде протоколите на Априлския пленум. Чудя се как 
сме живели в този свят? Но какво да правим: Такава ни е била националната и 
личната ни съдба. Сега времето е още по-объркано. Няма никаква Менделеева 
таблица на ценностите, а това пречи да се работи в областта на културата. Виж- 
даш вестниците и издателствата какви са и какво издават. Сега второстепенни 
и третостепенни автори ги изкарват първостепенни. Смешно. Всеки автор със 
средни възможности се издава, само в него да има частица антикомунизъм. 
На бял свят се даже появиха фейлетоните на Славчо Красински („Пропаднали 
революционери“), а са важни преди всичко лиричните му стихотворения. С 
тях той остава в българската литература. Така е с Яна Язова, едно е прозата ив 
миналото, друго е романът иза Народния съд, който е писала тайно. Аз четох 
откъс. Това е интересен документ за една тежка епоха. Питаш ме за Вера Му- 
тафчиева. Въпреки усърдието й по линия на СДС, „Отворено общество“, мо- 
нархизма - тя не можа да създаде име в някои литертурни среди. Тя сега обяви, 
че пишела нещо за баща си. Това вече е сериозна работа. Проф. П. Мутафчиев, 

П. Бицилли, е вече голяма работа. Тя написа много излишни неща. Но какво 
да правим, така е с всеки продуктивен писател. Пак по линия на асоциациите, 
сетих се за Ат. Славов, който е тук и в момента живее в Сливен. Той обяви 
по телевизията, че ще пише книга за П. Дънов. Интересна е темата за Бялото 
братство, но не знам дали има подготовка за тази област. Ходил е два пъти при 
Богомил Райнов, за да разговаря на тази тема. Ако има в България някой да 
знае нещо по тези неща, безспорно е Богомил Райнов. Той отлично познава Е. 
Блаватска, Анни Безант, Елена Рьорих, Н. Рьорих и прочее. 

Въпросът след 1989 г. за издаване на книги стана сложен. Сега шуми Хр. 
Калчев, но трудно се чете от литераторите. Навремето аз го запознах с Лиляна 
Петрова, даде икнигите си, но тя не го хареса. И на Лиляна вкусовете са твърде 
предвзети, естествено, когато толкова години живее в Париж. Но тя не държи 
сметка, че френската проза не се котира в България. Къде остана велика Фран- 
ция? Но такова е положението. Всичко е объркано и побъркано. България е 
вече една дефектна страна с дефектни хора. След 1989 г. изплуваха много „вто- 
роразядни хора“, хора от втора и трета ръка. При последна сметка тази исто- 
рическа дата предизвика „еволюция на посредствеността“, дойдоха на сцената, 
както казва един, „тройкаджиите“. По време на Втората световна война у нас 
пак изплуваха политическите парвенюта. Симеон Радев ми е казвал, че когато Д. 
Шишманов станал министър на външните работи, казал, че тази работа е само 
за Симеон Радев. Но той беше много умен човек, за да се хване за германската 
каруца. Още повече че тя по това време скърцаше. Импулсите в политиката 
често водят до гибелни последици. Баща ми имаше двама приятели (министъра 
Д. Василев и народния представител Марин Тютюнджиев) от 25-ото Народно 
събрание, които по-късно станаха жертва на Народния съд. Ценен човек е бил 
Иван Багрянов. Малко преди да умре, д-р Атанас Попов (зет на проф. Димитър 
Михалчев) ми каза, че Багрянов е бил най-интересният човек на 25-ото Народ- 
но събрание, което, както знаеш, беше фатално. 

На площад „Славейков“ видях съвсем случайно Свобода Бъчварова. Тя 
ликвидира, както разбрах, имоти. Казах и, че си искала да ипишеш писмо, но 
тя ми каза, че не го е получила. Среща с миналото. 

Тук е объркано и побъркано. Настъпва „световният безпорядък“ на Бже- 
жински. Реабилитират се бивши премиери и министри. Аз помня тази епоха 
на масови избивания, нали вкъщи се пречупваше всичко. Влязох по дирите на 
книгата на проф. Илчо Димитров, вярно е, че е излезла доста отдавна, но сега 
има ново издание. Ще ти я намеря в университетската книжарница. Трябва да 
намеря за себе си „Демокрацията в Америка“ на А. Токвил. Няма както трябва 
книжарници, всичко е щандове с масова литература. Другото слабо върви, но 
все пак върви. Руска литература лошо пристига, повечето купуват и продават 
източноправославна (и то догматична) езотерична литература. Слабо идват 
книги по литература, театър и кино. Философията е по-добре застъпена, нещо 
издателствата за българска литература са стъписани. Няма купувачи. Хората 
нямат пари. Обстановката е „пир в чумаво време“. С Тончо ходихме в издател- 
ство „Народна култура“ да си вземем нашите екземпляри на книга от Иван Пей- 
чев и със спомени за него. Ние имаме спомени. Семкаджийската публицистика 

се наложи навсякъде. Опростяване на масите. Време на размисъл и неписане. 
През 1911 г. Антон Страшимиров пише статия, в която има следната фраза: 
„Старите умряха. Млади няма.“ Желю дърпа конците на много неща. Той е по 
селски коварен. Няма лесно да го извадят от политиката. Той е властолюбив. 

Много хубаво, че си се задълбочила в християнството. Тук излизат хрис- 
тиянски книги, но човек трябва да се ориентира в тях. Ще ти намеря походяща 
източноправославна Библия. Почакай още малко. Дано някой пак тръгне за 
Лондон! 300 билиона. Здравко“ 

<-> 


10 септември 1998 г. 

„Още не съм напуснал пределите на нашата мръсна столица. Пак не 
можах да отида за няколко дни в провинцията. Тук сме обсебени от едни и 
същи мисли: реминисценции за миналото, историческата съдба на Европа, 
тежкото положение в България. Криминалната революция в нашата мила 
родина продължава с пълна сила. Всеки ден вестниците бълват за убийства, 
грабежи и насилия. Аз си спомням пресата до септември 1944 г., нямаше 
това, както е сега. 

Тези дни се появи Георги Гачев, не бях го виждал дълго време. Бил в Струга 
на традиционните „Стружки срещи“ за поезия. Чел лекции в САЩ по руска 
литература, предстои му идване в Лондон. Пита ме за тебе. Казах му, че замина- 
ваш за Израел. Синът му си направил апартамент до нас, не съм виждал отдав- 
на Димата Гачев. Светлана и дъщеря му подготвят 4 тома издание на Николай 
Фьодоров. 

В литературата няма нищо особено като художествена продукция. Голя- 
ма част от вестниците не са сериозни. Както знаеш, са грубо развлекателни. 
Само „Нова зора“ е идейно бодра. Бълва огън и жупел. Интелектуалците се 
пръснаха по кафенетата, както винаги. Но тези, които са в „коридорите на 
властта“, не можеш да ги видиш никъде. Борислав Бойчев преди два дни по- 
пита за тебе. Не се виждал отдавна с братовчед си. Какви времена настанаха. 
Да не говоря колко са подли. Преди месец почина Драгомир, той беше пре- 
водач на Леопарди, Аполинер, Марио Луци и на много други автори. Асен 
Игнатов бил в болница в Бон. Нищо не чувам за Слави Боянов, който живее 
в Париж. Но публицистката Живка Шамлиева ми каза, че тя и синовете й (ко- 
ито са музиканти) дружат със Слави Боянов. Голям еретик беше! Появи се 
една негова книга; 30 години дружим, но не ми се обади. Видях се с Елка Па- 
нова, тя още е бодра, пише проза. Тончо Жечев ми каза, че писанията йса под 
ученическо равнище. Виждах се и с Иван Славов, посланика в Братислава. 
Някога той писа шумна статия срещу „цвайгистите“. Когато бях в болницата, 
ми изпрати две писма. Говорихме за общи приятели и познати. Той обича да 
говори за проф. Цеко Торбов. Съжалявам, че през 70-те години съпругата му 
ме покани у тях. Но аз не успях да прочета превода му на „Критика на чистия 
разум“ на Кант. И с Любомир Левчев се готвехме да отидем у тях. Но това 
намерение не можахме да го осъществим. И проф. Торбов принадлежи към 
графата „пропуски в живота“. Но какво да правим, че не достигат силите за 

всичко. Мемоарът на Левчев още смущава духовете, но не и с положителен 
знак. Не трябваше да пише сега тази книга. Не е коректен към колегите си 
от СБП. Блага Димитрова стана „мезе“ на критиката. Тя написа нещо отвра- 
тително, кощунствено за Тодор Живков. Стефан Продев добре й отговори, а 
някога бяха в един идеен кръг. Разправям ти за ерозията на времето, което 
разкъсва много приятелски връзки и ще ги разкъсва. Както казваше Цветан 
Стоянов, „нишките, които се прекъсват“. Желая ти щастливо пребиваване в 
Израел. Поздрави Лорин Димова. 300 билиона. Здравко“ 
<-> 


Без дата 

„Нищо хубаво не мога да ти разкажа от София, освен че времето е хубаво. 
Вече се писа в нашите вестници за „гангстерската война“ по софийските улици, 
която напомня Чикаго през 20-теи 30-те години. Вече и това доживяхме. Някои 
престъпни неща ни станаха ежедневие. Всичко започна да става ненормално, 
манипулирано. Можеш ли да си представиш, че на две възпоменателни вечери, 
поради тази причина, не отидох, и то - на приятели: Кръстьо Куюмджиев и 
Цветан Стоянов? Явих се за 5 минути по телевизията във връзка с годишнината 
и... някой мее отрязал. Не знаеш откъде иде врагът. Сесията за Владимир Васи- 
лев мина по-нормално. Тъй се случи, че бяхме един до друг с Блага Димитрова, 
но разменихме общи приказки. България е разпокъсана на части и не знаеш в 
коя част попадаш в момента. Затова не искам да пътувам във води, които не са 
мои. А кои са моите води, вече не знам. Такава е картината. Голяма е партизан- 
щината. Литературното наследство на приятели се обсебва от агресивността 
на СДС-култура. България е разделена на две. Просто е неприятно да се зани- 
маваш с култура, с литература. Просто не знаеш кой ти е читателят. Когато си 
дойдеш, ще видиш една друга България. Тук хората живеят самотни, социално 
шокирани като някакви печални гладиатори. Хора като Ал. Лилов, Св. Русев 
не съм виждал отдавна. Започна да излиза един нов ежедневник на групата на 
Бл. Димитрова. Слаб е. Изглежда като многотиражка или по-точно домашен 
стенвестник. Очаква се и вестник на СБП. България пропада по много линии 
и най-вече от некадърници. Срещу Н. Хайтов се пише много в печата („Демо- 
крация“, „Век 21“ и др.), но той е корав българин, талантлив, но прост. Липсва 
му кръгозор. Трябва да оправи преди всичко новия вестник и издателството, 
които ги няма. 

Тук нещо напоследък не идват руски книги (много са скъпи навсякъде), не 
стават книжни базари. Стана един на ул. „Шипка“, но беше мизерен. Повече се 
появяват философите, излезе двутомник на о. Сергей Булгаков. Видях каталога 
на изд. „Герс“, ще издават интересни неща (Б. Ръсел, Б. Николаевски, Ед. Фукс 
- „История на човешките нрави“, Л. Троцки - книгата му за Сталин). 

Видях един път на улицата Татяна Ваксберг. Пресата съобщи, че е увол- 
нена от телевизията във връзка с едно интервю за Тодор Живков. Наближава 
годишнината от смъртта на майка и, трябва да се прави некролог. Тежък случай 
е Капка в нашия живот. 

Преди 2 седмици бях на гробищата. Погребахме сестрата на един мой мно- 

го близък приятел от детството. Тя ми бе съседка и съквартирантка. Ходеху тях, 
дълго разговаряхме и по телефона. (Тя е роднина на Людмила Исаева. Съпругът 
и почина, той е от бохемската група на Богомил Райнов преди 9 септември.) 
Пращам ти малко документална книжнина. 300 билиона. Здравко“ 
а 


Без дата 

„Очаквам писмо, а то все не идва... Особено едно от тези „перпетуум мо- 
биле“, за които говорим. Често пущам плочите ти и гледам гравюрите, които ми 
изпрати. Те ми напомнят живота, който с бавно злорадство отминава, напомня 
ми Москва от 1961-1963 година. 

Какво е тук положението? Може да се характеризира с баналната фраза 
„а животът си тече“. Не зная от къде да започна, кое си изпуснала. Използвам 
случая да ти пратя това писмо по Методий, който ми е добър, стар приятел и 
който ев Москва по линия на телевизията. Той устно може да ти разкаже и дру- 
ги неща. Аз съм ти говорил и друг път за него, ние сме приятели с него от деца. 

Тази година за първи път не си в България. Бях свикнал всяко лято да се 
виждаме, да бъбрим за общи познати, за Джейн и Ричард, за последните лите- 
ратурни новини, за Москва. 

Тези дни четох потресающи материали, а именно протоколите по процеса 
на Даниел-Синявски. Те стигнаха до нас чрез бюлетина на СБП. Разбира се, ти 
знаеш тези неща отдавна (а може би не ги знеш), просто ми е чудно как запад- 
ните журналисти са проникнали в залата на процеса. Някои неща, които знаем, 
ги знаем отдавна от Капка. 

Пишеш ли нещо? Аз отдавна не съм срещал нещо в пресата от теб. Веро- 
ятно готвиш някаква по-голяма книга? Защо се отказа от книгата за Англия? 
Моля те, пази онази книга за нацистката пропаганда срещу Англия, тя е голяма 
рядкост. Все пак не се отказвай от тази идея да напишеш нещо за тази страна, 
защото кой друг освен ти така добре я познаваш? Уж щеше да напишеш писмо 
на Симеон Радев и нищо не направи. Тези дни четох нещо от спомените на акад. 
Майски и си спомних С. Радев, който тази година навлиза в 88-ата си година. 
Писа се за него, повечето от млади хора. Чрез Г. Джагаров, Георги Караславов 
му се уредиха някои неща. Увеличиха му пенсията, говори се, че ще преиздават 
„Строителите...“. Даже му предлагаха да го изпратят на лекуване в Унгария. 

За първи път тази година си дадох по-голяма ваканция. Ходих с колата 
на Д. Тотев („Пътешествие с Чарли“, както казват някои приятели) по Черно- 
морието, край Созопол. 10 дни бях и на гости на Цветан Стоянов в Родопите. 
Той живее в една хижа „Орфей, приказно място, заобиколено с борови гори, 
но много далеч от София. Просто не могат да му дойдат на гости приятели от 
София. Разговаряхме надълго и широко. От София до „Орфей“ пътувахме с 
Антоанета и тя беше там за 5-6 дни. Тази година Цветан няма много настрое- 
ние. Давид Овадия от издателството му върнал един роман. Все още не може да 
напечата своето есе за Лао Це и Конфуций. Тези дни му обещал Андрей Гуляш- 
ки да ги отпечати в „Контакти“, но нали го знаеш А. Гуляшки, все обещава. Той 
ме караше да ходя на работа в „Контакти“, но не стана. А аз нещо особено не съ- 

жалявам. Сега положенето в редакциите се измени, нахлу една вълна начело с Г. 
Джагаров, който командва своите литературни „хунвейбиновци“, по думите на 
Иван Мартинов. По-рано ти познаваше по-изтънчени хора от „Пламък“ като 
Стефан Гечев. Сега дойдоха Г. Светлиновци, Евтим Евтимовци. Въобще Кольо 
Георгиевци замрежват духовния ни хоризонт. 

Смятах книги и писмо да ти изпратя по Любен Георгиев. Вероятно той ще 
идва в Москва, за да вземе интервю от Иля Еренбург за „Контакти“. Но не еси- 
гурно дали ще влезе във връзка с Еренбург по този въпрос, макар че в България 
се запознал с него. В Москва ще идва и Стоян Илиев през м. октомври, а през 
ноември идва нашата Снежина Панова за цели 3 месеца. Тончо просто го е яд, 
че от 4 години стои в България, без да е мръднал някъде, аз поне ходих за 7 дни 
в Гърция. В това отношение сега сме зле. И новото ръководство ни е напълно 
елиминирало, макар че от време на време се виждам с Георги Джагаров, разго- 
варяме приятелски, но нищо повече. Той е тръгнал с други хора, които не знам 
къде ще го изведат. Ние досега с Тончо и Кръстьо сме „извън играта“, готвим се 
да пишем по-големи работи. Тончо пише романизована историческа книга за 
П. Р. Славейков. Както знаеш, аз имам ангажимент за Иван Вазов, а също така 
и за Стефан Стамболов, макар че е все още устен, неподпечатан с договор. Тази 
година ми излизат две книги. Освен това с Цветан Стоянов трябва да пишем 
„митология, това са проектите ми за писане. Но за тези големи книги нямам 
материална база и съм принуден понякога да се занимавам с критическа жур- 
налистика. 

По Методий ти изпращам две книги: „Словото на Бешков“ и „Някога в Ца- 
риград-. Нека космополитката бъде лъхната от нещо българско... Много неща 
бих ти разказал, но когато се видим. По Снежина или друг ще ти изпратя оста- 
налите книги.“ 

а 


Без дата 

„Най-после се отдаде възможност да ти пратя книги, списания, вестници. 
Изпращам ти „История на българите в документи 1878-1944 г.“, сборника „По 
следите на насилието“, „Историческите събития в живота ми“ на Петър Пешев, 
която за теб ще е много интересна, и едно „Избранное“ на Петър Михайлович 
Бицилли, една крупна фигура в духовния живот на България между двете вой- 
ни. Аз бях ти пратил и една друга книга на Бицилли за Ричард. Може би тази ще 
го заинтересува, при случай му я дай. 

Тук се смесват доброто с лошото. В последната година се заниза една черна 
хроника: Димитър Методиев, Георги Джагаров... А и сега Христо Радевски е 
тежко болен. Но той е на 93 години. Преди един месец чествахме 80-годишни- 
ната на Ефрем Каранфилов, аз изнесох доклад в Академията. Имаше професо- 
рии академици. Ефрем нещо се подмлади от юбилейното внимание. 

Българският живот е крайно натоварен и хаотичен. Живеем ден за ден. Но 
като цяло няма духовен живот. Толкова е голяма бъркотията по издателствата, 
че без малко две мои книги щяха да излязат под едно и също заглавие и в едно 
и също издателство „Св. Климент Охридски“. Хубаво, че в последния момент 

сложих две различни заглавия: „Пред саркофазите на историята“ и „Историята 
като безумие“. Едната книга, „Пред саркофазите...“, я бях отписал. Тя беше да- 
дена преди 5-6 години в издателството и кой ще предполага, че може да излезе 
при условията на тази духовна оскъдица. Такива са у нас нещата. 

Преди седмица Цветана Джагарова ни събра. Имаше около 15 души, има- 
ше поети и критици. Говори Любен Георгиев, той каза една дръзка фраза: „Пар- 
тията не заслужаваше Теорги Джагаров.“ Чавдар Добрев започна да се върти 
на мястото си... И смъртта на Георги Джагаров приватизираха. (Яд ме е, че аз 
говорих повече от 40 минути пред телевизията, а те пуснали 2-3 минути. Ху- 
баво, че това, което казах, поне влезе в някой златен фонд.) Георги Джагаров 
агонизираше, той умираше в адски мъки и това беше най-страшното. Както 
каза Тончо Жечев, животът ни е минал с този човек, почти цялата ни младост. 
Нещо Тончо никак не е добре със сърцето, аз не харесвам начина му на живот. 
Той ще стане жертва на рода си. 

У нас голямата политика е във вестниците: престъпност, корупция, еже- 
дневни убийства, изнасилвания, ругатни по пресата, сензации. Просто няма 
място за литература. Излизат стихосбирки. „Поетушките“, както е казал Стоян 
Михайловски, много са полудели. Нацията е болна. На форума „За свобода- 
та на словото“ видях много хора. Валери Петров, Христо Ганев, Светлин Русев 
бяха поканени, но не дойдоха. Имаше хора от Би Би Си и Ройтер. Не виждам 
твоите приятелки напоследък, защото те отидоха към „Сдружението“. Някъде 
ми се мерна Екатерина Йосифова. Дойдоха времена писател да не поздравлява 
писател. 

Ти казваш, че ти е жал за мъртвите, отколкото изпитваш жал към живите. 
Има нещо такова. Мнозина наши приятели не са живи, отидоха си през пос- 
ледните 10-15 години. Когато казах на Петър Увалиев, че Георги Джагаров е 
починал, той произнесе една зловеща фраза: „Изненадан съм, че все още има 
живи.“ В България живеем като на пир в чумаво време. Но да не те занимавам 
с тази действително черна хроника. 

Стихосбирката на Давид Овадия я потърсих, но не можах да я намеря. Не- 
говият приятел Благой Димитров ми каза, че е „избрано“. Ще я търся, макар 
че съдържала стари работи. Книжният пазар е объркан. Има сергии, но няма 
книжарници. Такова е положението. Засега толкова. 300 билиона. Здравко“ 

<-> 

АНГЕЛ ХРАНИТЕЛ 





Андрей Апостолов -- професор, 
доктор на физическите науки. 
Работи в областта на физика- 
та на твърдото тяло. Автор е 
на над 200 научни статии, книги 
и университетски учебници, ав- 
торски свидетелства и патен- 
ти. Чете лекции по научна и по 
технологична политика. Бил е 
заместник-ректор и главен на- 
учен секретар на Софийския уни- 
верситет, председател на Наци- 
оналния комитет по кристало- 


графия. 

| зони, Райнов беше писал, че всеки има свое ин- 
тимно място - чекмедже, сандъче, кутия, където 
се съхраняват никому ненужни, но скъпи, свързани с 
миналото предмети и документи. 

Ровя в едно подобно чекмедже, където намирам 
връзка писма, разменяни между майка ми и баща ми, 
преди да се оженят, сигурно 100-годишен портрет на 
Георг Хауптман, стари пощенски картички от кни- 
жарница „Аполон - София, кафява на цвят снимка 
на моста между Своге и Искрец, построен от баща 
ми (много млад, той също е на снимката), и какво ли 
още не. Попадам на някаква стара служебна бележка 
с лилави букви, подписана от поручик Василев - адю- 
тант на 1-ва пехотна Софийска на Н. В. Кн. Ал. Гдру- 
жина. В нея пише, че „лицето Васил Апостолов е бил 
задържан в ареста на дружината“. Дата: 8 октомври 
1923 година. 

„1-ва“ дешифрирам като „Първа“, а „Н. В. Кн. 
Ал. Г. - като „Негово Височество княз Александър Г. 

Питам баща ми защо е бил задържан в дружи- 
ната на Негово Височество, още повече че тогава, 
доколкото знам, е работил в Софийското окръжно 
инженерство и е нямал нищо общо с военното ве- 
домство. 

Баща ми не проявява никакво, ама никакво же- 
лание да ми изяснява житието си отпреди 40 години. 
Очевидно споменът не е приятен. Защо - не ми казва. 

Настоях. 

Склони. 

Започна: 

„Към 12 или 13 септември 1923 г. полицията в 
София започна арести. Пресата съобщи, че села в 
Казанлъшко и Старозагорско са въстанали срещу 

властта на Демократичния сговор, взел властта с военен преврат на 9 юни. 

По време на вечерните ни събирания в партийно-синдикалния клуб на 
улица „Кирил и Методий“, между улица „Веслец. ибул. „Мария Луиза“, се гово- 
реше само за това. Дискусии се водеха и в помещенията на БКП, и в канцелари- 
ите на Общия работнически синдикален съюз, и, естествено, в канцеларията на 
нашия Съюз на строителните работници към ОРПС. 

Властта се справи с въстанието в Мъглиж и в другите околни села, но ат- 
мосферата в страната беше напрегната. Помня, че много спорехме по неутра- 
литета на Комунистическата партия през юни 1923 г., но нямам спомен да сме 
провеждали някаква специална подготовка за въстание. След войната оръжие 
в софиянци, мисля, имаше. Самият аз имах един хубав револвер наган и пис- 
толет браунинг. 

Някъде четох, че Ведбал (баща ми наричаше своя съмахленец и колега от 
Техническото училище Христо Измирлиев винаги „Ведбал-) обучавал в клуба 
на военно дело готвещите се за въстание софиянци. 

Това е някаква измислена нелепица: Ведбал беше във Военното училище 
само една година и едва ли недоученият юнкер, който през 1918 г. напусна и 
Военното училище, и нашето Техническо училище, за да се отдаде на литерату- 
рата, е трябвало да обучава някого на боравене с пушка. Та нали тогава всички 
мъже бяха минали през казармата, много бяха бившите фронтоваци, аи БКП 
разполагаше с добре подготвени и със сериозен военен опит бивши офицери. 

На 22 или на 23 септември вечерта у нас дойдоха стражари и ме арестуваха. 
Обиск не направиха, обяснения не дадоха. След кратък престой в кварталния 
полицейски участък ме отведоха в казармите на | пехотен полк и ме затвориха 
в голяма барака. Пред бараката стоеше часови в пълно въоръжение. 

В бараката бяхме около 150 арестувани софиянци. Повечето се познавахме 
- бяхме партийни и синдикални активисти. 

Не знаехме защо сме арестувани. Питахме се един друг, прокрадваше се 
страх, че ще ни избият без съд и присъда. Само преди 3 месеца зверски беше 
убит законният министър-председател Александър Стамболийски, а по улици- 
те на София падаха от куршумите на наемни убийци видни земеделски дейци. 

През следващите 2-3 дни нищо не се случи. Храна ни носеха от войнишка- 
та кухня в самата барака. Някои от войниците ни симпатизираха и те ни съоб- 
щиха, че като че ли е избухнало ново въстание, че в Западна България се водят 
сражения и че части от полка са заминали за въстаналите райони. 

Окуражихме се, поотпуснахме се и започнахме да се шегуваме, че вече сме 
като управляващи: по цял ден лежим, носят ни храна на крака, нищо не рабо- 
тим. Това вероятно е стигнало до ушите на военното началство и един ден ни 
изкараха да демонтираме стари бараки. Бяха хубави есенни дни и работата на 
открито ни ободри. 

Свиждания нямаше. Връзки с близките - също. Новини за въстанието по- 
лучавахме само от войниците. От тях научихме, че боевете затихнали и че въс- 
танието практически е потушено. 

В това скоро се убедихме и ние самите. 

На 3 или 4 октомври следобед в района на казармата влезе колона от шпиц- 

командаджии в полувоенни дрехи, въоръжени до зъби. Някои от тях, очевидно 
леко ранени, бяха с превръзки. Отзад трополяха военни каруци с тежко ранени. 

По-късно разбрахме, че зверствата във въстаналите райони, с които се 
„прочуха“ Септемврийските събития, се дължат на тези доброволци от шпиц- 
командите. 

Уморени от похода, пристигналите налягаха недалеч от нашата барака. 
След 2-3 часа отнякъде донесоха тави с месо и дамаджани с вино. Запалиха 
огън и започнаха пиршество, запяха се песни. Струпани на прозорците на ба- 
раката, наблюдавахме „юначния“ гуляй. 

По едно време на веселящите се мъже им стана ясно, че в недалечната ба- 
рака с часови пред нея има „невъстанали въстаници“, те започнаха да се подка- 
нят един друг и се събраха пред бараката ни. 

Тълпата растеше, мнозина бяха видимо пияни и възбудени, разнасяха се 
псувни, ругатни, закани, настояваха войникът на пост да се отдалечи, за да мо- 
гат да се разправят с нас. 

Напред излезе един от шпицкомандаджиите и свирепо заповяда на войни- 
ка: „Аз съм капитан... Заповядвам да ни предадеш тези мръсници!“. 

„Мръсниците“ бяхме ние - скупчени пребледнели на прозорците. 

Войникът обаче вдигна пушката и даде сигнален изстрел. Не зная дали 
това беше уставно действие или уговорен сигнал, но от караулното помещение 
се зададоха тичешком свободните от наряд войници начело с подофицера - на- 
чалник на караула. 

Войниците, 10-12 души, образуваха верига пред бараката, а подофицерът 
се опита да успокои пияната тълпа. Не пожелаха да го слушат, настръхнаха, за- 
крещяха, заругаха го и като се бутаха един друг, тръгнаха към бараката. 

Гледахме през прозорците и ни стана ясно, че само няколко мига ни делят 
от саморазправата и смъртта. 

Изведнъж, над крясъците и псувните, се извиси гласът на подофицера: 

- Кара-у-у-л, за стрелба! 

И вдигна високо дясната си ръка. 

Настъпи внезапна тишина. Всички, и ние, простили се мислено с живота, 
и пияните шпицкомандаджии, вперихме очи в тази ръка в очакване на следва- 
щата команда. 

И си мисля, че не насочените за стрелба няколко пушки, а тази решително 
вдигната ръка на подофицера респектира десетките пияни злосторници. 

Тълпата се стъписа и започна да отстъпва, все така без да откъсва очи от 
вдигнатата ръка. 

Оцеляхме! 

По-късно войниците ни казаха, че още същата вечер демобилизирали 
шпицкомандата и повече не я видяхме. 

В нашата барака беше тихо. Не говорехме. Идвахме бавно на себе си след 
изживения ужас. И за цял живот запомних изкривените от злоба лица срещу 
нас, рядката редица от войници, която ни отделяше от тълпата, и вдигнатата 
ръка на подофицера. 

Над нас, невярващите в Господ, май бдеше Ангел хранител. 

Само че нашият ангел не беше с криле и с бяла одежда, а с войнишка уни- 
форма и подофицерски пагони. 

И го помня цял живот! 

А армията, оттогава, особено уважавам!“ 


София, септември 2013 г. 





Албрехт Дюрер 
„СВЕТИ АНТОНИЙ“ 
1519 г. 

ВАЛЕНТИНА ЙОТОВА 


СТИХОТВОРЕНИЯ 





ПИТАТ ЛИ МЕ.... 


Мъртвило е площадът. Конски косми 
като пленено знаме се развяват 

над прогнили пармаклъци. Косове 

до кучешка копанка вдигат врява. 


Перат жените на реката черги. 
С бухалки удрят шарената есен, 
пребрадили глави с шамии черни 
ис криви устни - може би за иесен. 


А в бъчвите кипи шира, бълбука 
ту изгревно, ту мрачно като облак 
и скуката се стича по олука 

и върху плевника - аха! - да скокне. 


Мъжете са пияни от сабахлем... 

Ех, човещинка! Какво пък - случва се. 
Така животът някак се търкаля - 
лете на казана, зиме - в кръчмата. 


Кому да креснеш и да го събудиш 
това селце - на прага преизподня, 
където да пристъпиш, все е лудост, 
че даже няма смисъл да си ходиш. 


Боклук но двора и парчета стомни, 

а църквата - на прилепи свърталище... 
Остава само тъй да я запомним 
България - статут сиропиталище. 

ОКУЦЯЛОТО СЛЪНЦЕ 


Четвъртък. Упрото прикляква 
в облак над разсънената кръчма. 
Раздърпан и невчесан старец 
кастрон с шкембе чорба поръчва. 


Подлютва - и пипер, и чесън 
щедро сипва и е лакома 
зеницата му, но горещ е 
драскащият по езика залък: 


Това е Бог в чепвъртък сутрин. 
Седмицата - недовършена. 
Седи над канче топла супа 

и сърда дажбата си сгушен. 


А по ревера му опъриан 
потича струйчица безцветна. 
Петно на шлифера му, купен 
от щанд за втора употреба, 


цъфти. Ръката му трепери. 
Брадата му е пълна с клечки. 
Разбутва с лакти да намери 
място, близичко до печката 


да дремне миг, докато свъсена 
го стресне сервитьорка дребна, 
дошла след него да избърше 

с душа, на никого потребна. 


А беше Господ-Бог - Жетварят, 
Стопанинът, Орачът и Сеячъмт. 
Огледаш ли сега олтара му, 

ти иде жив да го ойлачеш - 


пастир със изкривена гега, 
от дъжд във подлеза се крие. 
Не казва, че кракът му кекав 
така боли, че да завие 


към слънцето му иде просто. 
Забравил е, че е всесилен. 

И случва се - самият Господ 
на себе си да е противен. 


Но е четвъртък още. Сутрин. 
Пълзи мравунякът човешки. 
Души продава, дни купува... 

А до неделята остава вечност. 


СЕЛОТО НА СЛЕПИТЕ СТАРЦИ 


По хълма Бог се спусна с колело, 
ветрееше се бялата брадица. 

И надвечер поспря в селце едно, 
непрелетяно - даже и от птица. 


А къщиците с хлътнали врати - 
като слепци, приседнали на прииек, 
приветстваха с беззъбитие усти 
излъгалия се да мине скитник. 


Тук ехото за първи път дочу - 
Всевишният как влиза през джамлъка, 
как пие дъжд от гнилия олук 

или с меслата в плевнята си щъка. 


А старците - по-бели от варта, 

отдавна лизнала с език стенште - 


как тропат върху пустия мегдан 
хорото си унило - иго викат. 


Ведрата си как хвърлят към нощта, 
от звездната водица да си гребнат, 
и кладенец - обърнат към смъртта - 


присмива се коварно - и ги дебне. 


Държат се с разтреперана ръка, 
потънали в мрачища пепеливи, 
защото Бог ще спи до сутринта. 
И молеха се да не си отива. 

Селие планинско ми помаха 
с ръкав от стара антерия 
на показ като на сергия - 


КЪЩА ЗА АНГЕЛИ 


Някой ангел несръчен в Господния храм разпиля 
дълъг наниз от перли и ледени сини мъниста. 

И над стария град се прихлупи - и дълго валя 

тих снежеи - и написа живота ни сякаш начисто. 


После плете дантели в стъклата ни потни средношщ. 
Престрашено врабче свойте крачки припрени остави. 
И се любихме дълго - и дълго! - под лунен разкош, 

в барабанния тропот на всички сърдечни октави. 


Аз не си пожелах да сме винаги заедно с теб. 

Само утре да бъдем кълбо оти кълчища и възли. 
Непознатият вън, който иде да ни разплете, 

дълго в храстите шиипкови смаян, издраскан ще зъзне. 


Върху печката къкреше чайник със билки и мед, 
на липа и на лайка ухаеше здрачът безплътен. 
Ще увисне над мене оловно, бездънно небе - 
подир няколко мига, когато поемеш но пъгия. 


А сега остави ме - да ти шия наново крила! - 

да омплитнеш оттук. И послушай - недей се завръща... 
Остани в оня свят - там, където снегът наваля 
върху покрива чер на смълчаната срутена къща. 


ШАРЕНАТА ЧЕРГА 


На хълм ръждясало пукало 
със звездни пуканки засима 
козаря сипаничав, дрипав, 


встрани от пътия, до трънака. завит с проприто одеяло. 


И куче с морда на чиновник 
си бе намерило кучило - 
озъбено ръмжеше мило - 
виновно или невиновно. 

И той се ококори сънен, 

огледа се, готов да брани 
коричка хляб от гладни врани, 
ала изтупа само тръни. 


Душата българска какво е - 
изиплакано небе във локва, 

в която скоква и не скоква 
сиротно тъмното усое. 

СЕЛО БЕЗ ИМЕ 


Тука плахото утро дъхти на трева, 
поросяла от топла, невидима ласка. 
И щурците, надиявали - звездна - нощта, 
се хвърлят след стъпките на косача. 


Те крещят, но отмята ги той със замах - 
от раз им отсича беззвуино крилете. 
Песента им разсиива на тичинков прах 

и, страстен, опложда на света цветовете. 


Болка, похот, възторг - и камбани ехтят - 
зад мегдана подпалват смълчаната църква. 
Бог лула ли кади върху грешния свят 

и с дъха си тютюнев душите обърква? 


Няма хора - плакати с избледнели лица 
люшкат длани хартиени в странна походка. 
Тишина като мляко, плиснато на прахта, 
ни тръгва нанякъде, ни става на локва. 


Изнурени от взиране в мрака, очи 

всеки лъч светлина до болка изкълчват. 
Ако драснеш по утрото с клечка кибрит, 
ще взривиш есента в напращелитие бъчви. 


И ще рукне кръвта и, с кръгие дим по-лютив 
от пожари, прегърнали нивите пусти. 

А сиротната угар за дял милостив 

цяло лято как моли и мълком се кръсти. 


Профучават по пътя сеячи на смърт - 
чужденци, непознати, невями кръстачи. 
И - обесен - виси върху ябълков прът 
знак за село, потънало в шала на здрача. 

„ОВНЬО ЛЬО ВАКАЛ, КАМАТАН...“ 
(За новата книга на Тодор Коруев) 





Благовеста Касабова - писа- 


тел, член на БАНИ. Автор на 15 
книги, между които: „Калина Ма- 
лина, „Дълг и слава, „Първооб- 
раз на света”, „Богородица на сво- 
бодата“ (за Баба Тонка Обретено- 
ва), „Ръми в душата ми“ (за Мара 
Белчева), „Чудотворката“ (за Фа- 
ни Попова-Мутафова), „Минало 
неотминало", „Обич за обич“ (ли- 
тературна анкета с Евтим Ев- 
тимов). Носителка е на нацио- 
нални награди: За принос в лите- 
ратурата -- на Министерството 
на културата, За литературна 
критика - на Съюза на българс- 
ките писатели, приз „Калина Ма- 
лина, приз „Георги Братанов“ за 
публицистика. 

| 2еорин си в последно време с приятели, че ли- 
тературният ни живот едвам крета, че вече няма 
личности, всеки се е затворил в себе си, някак си е 
примирен, несигурен, апатичен, мрачен и ако случай- 
но се завърже разговор, то ще е я за политика, я за 
болести. А преди, си припомняме с носталгия, има- 
ше активен литературен живот, имаше творци, които 
оживяваха литературния делник, правеха го любо- 
питен и интересен. И наистина бяхме общност, която 
се ползваше с авторитет и уважение. 

Но и днес, колкото и безнадежно да изглежда на 
пръв поглед, от равното литературно поле все ще се 
извиси някой стрък - жилав, с дълбоки корени, който 
спечелва вниманието на много четящи хора. С книги- 
те, които издаде през последните двадесетина години, 
Тодор Коруев наистина привлече към себе си погле- 
дите като талантлив писател и чистокръвен родопча- 
нин, ярък публицист и журналист, българин. 

Години наред, особено след така наречените про- 
мени, Тодор Коруев е един от стълбовете на журна- 
листиката, воюваща за справедливост, за съхранение 
на нравствените и духовни ценности на национална- 
та идентичност. И заедно с това е изпълнявал миси- 
ята си на летописец на родния си край, на хората от 
Родопа планина, на поминъка им и борбите им за на- 
ционално оцеляване. Повече от тридесет години, не- 
зависимо от активната си журналистическа дейност, 
той е изучавал историята на родния си край, на род- 
ното си място - Момчилград. 

Първият му сериозен труд в тази област е кни- 
гата „Момчилград , излязла през 1977 г. Докато четях 
пространното историческо изследване на родния 
край на писателя, непрекъснато се удивлявах на из- 

ключителната му събирателска спо- 
собност, на задълбочените анализи на 
времето, на характерното за нравите, 
традициите, поминъка, бита, на рево- 
люционните борби, на живописните 
характеристики на комити и войводи, 
на хората, населявали града от най- 
далечни времена до днес. 

Не познавам в подробности ис- 
торическото развитие на родопския 
край, но от това, което прочетох, съм 
убедена, че Тодор Коруев е увековечил 
не само родния си Момчилград, а и 
духа на българското минало. 

Изглежда работата на Тодор Ко- 
руев в Прага и в Москва преди 1989 г. 
оставя по-встрани проучвателните му 
занимания, завихря го журналистичес- 
ката вихрушка и той постоянно се 030- 

г вава на гребена на вълната от събития 
ма та 4 и проблеми. 
++. Истина е, че с каквото и да се зах- 
ване, Тодор Коруев участва с цялото си 
същество, с цялата си енергия, еруди- 
ция и талант. По време на работата му във в. „Дума“ излиза първата му книга с 
интервюта „Горещи думи“. Въвеждайки ни в съдържанието и, писателят споделя, 
че „не е търсил за интервютата си най-известните творци на словото, защото е 
бил с тях „на ви“, не е разговарял и с поразглезените от медийната слава, ае по- 
търсил майсторите на перото, които не тръбят от медийните рупори ката ден, 
не се бият по гърдите, но орат и сеят своята литературна нива, без да шумят, и 
трудно свързват двата края, имат позиция и не обличат мислите си в конфекция“. 
Това е самата истина за избора на Тодор Коруев и в голяма степен характеризира 
и него самия като творец и човек. 

Интервютата - и първа, и втора част на „Горещи думи“ - са сполучливи 
индивидуални и творчески портрети на достойни наши творци на художест- 
веното слово. Целта на автора на „Горещи думи“ според мен е била чрез добре 
премислените, а не дежурни въпроси, да изведе основното, типичното, само- 
битното за интервюирания писател, за човека, който обикновено е от неговата 
- на автора на интервютата - кръвна група. Тодор Коруев несъмнено е постиг- 
нал целта си, защото се е опирал преди всичко на познаването на творчеството, 
на естетическите позиции и световъзприемането на автора. 

На пръстите на едната ръка могат да се изброят днес подобен род сборници 
с интервюта - четеш и наистина усещаш в тях отличаващото автора и писанията 
му. А често от отговора на зададения въпрос се досещаш дали отговарящият е 
искрен, или нещо премълчава. Тук е мястото да кажа, че Тодор Коруев никога 

не започва да пише, даже и редова статия, без да е добре подготвен. Той прите- 
жава рядката способност упорито и търпеливо да събира факти, документи, да 
проучва в детайли предмета на дейността си и таланта да се изразява на сочен, 
жив, колоритен език, с емоционално поетични нюанси. Като потвърждение на 
думите си ще посоча литературната анкета на Тодор Коруев с писателя общест- 
веник Тодор Генов. Читателят - само да разгърне книгата - не може да не се впе- 
чатли от подробното изследване и точната оценка на делото, на художественото 
творчество на този достоен, но днес позабравен писател. А Тодор Генов наистина 
има значимо участие не само в литературния, но и в обществено-политическия 
и културния живот през миналия век. Това изтъкват в спомените си други видни 
български творци като Анастас Стоянов, Владимир Голев, Дончо Цончев. 

Активната публицистична и журналистическа дейност на Тодор Коруев, 
горещите интервюта, отразяването на литературния живот на страниците на 
в. „Дума“ не са попречили видимо на изследователя, на писателя историк да 
изследва и да отразява наученото за любимата си Родопа планина. Трупал е 
факти, анализирал е събития, проучвал е документи, митове и легенди, беле- 
зи на епохата и всичко, което е свързано с овчарския поминък на родопчани. 
Навярно защото - по думите на друг родопчанин - има овчарска мая. Така е. 
И по бащина, и по майчина линия Тодор Коруев е потомък на овчари - и не на 
прости овчари, а на тежки кехаи. 

Сигурно езнаел авторът с какво се захваща, когато е започнал да пише Лето- 
писа на родопските овчари, озаглавен „Овньо льо вакал, каматан...“. Определяй- 
ки го като „жалба по старото родопско овчарство“, писателят тръгва от далечни 
времена и достига дълбокото коренище на рода си, за да изведе на светло голямо- 
то клонато дърво. Захваща се и с емоционалните животоописания на дядо си То- 
дор Коруев - Бен Корулу, един от тежките кехаи в Средните Родопи, и на прадядо 
си по майчина линия - Тошо Герджик, също тежък родопски кехая. 

„Овньо льо вакал, каматан...“ е поетична сага за живота на родопските ов- 
чари от миналото, съдържаща въздействащи емоционално-баладични детайли 
- легенди, вярвания, сказания, песни, митове, цялостна нравствено-духовна и 
материална картина не само на бита, но и на тънкостите на овчарския занаят, 
и не на последно място историята на родния край на автора от по-далечното 
минало, през националноосвободителните борби до наши дни. Огромно е фак- 
тологическото богатство в тази уникална по рода си книга - народопсихология, 
етнография, фолклор, десетки документални сведения, интересни автентични 
образи на достойни българи, на стопани и родолюбци. И всичко това изразено 
на език, който ни връща при корените и при звучността и красотата на думи от 
осъдително пренебрегваната българска езикова съкровищница. Разказ, пропит 
от мелодичността на народните песни и от магичната музика на чановете. 

Мисля, че сред високостойностните качества на тази според мен високо- 
значима книга е обичта, с която е написан всеки ред, българщината, която лъха 
от всяка страница, сладкодумието, което увлича читателя, а родопските леген- 
ди, предания, песни, самобитността извисяват сказанието поетично, тъй като, 
както е казал друг родопчанин - големият наш писател Станислав Сивриев, 
словото е откъртено направо от сърцето. 

За съвременния, исторически полуграмотен читател, ще бъде крайно инте- 
ресно да се докосне до родопския диалект и до турцизмите в нашия език, които 
точно характеризират епохата, нейната атмосфера и са органична част от техноло- 
гията на овчарския занаят - доенето и стриженето на овцете, мандрите, биенето на 
масло, придвижването на стадата към Беломорието през есента и връщането им 
у дома през пролетта. Завладяващи са обичта и възхитата, с които Тодор Коруев 
описва образа на кехаите - „тьожките кехаи“, чиято издънка е и самият той. 

Тодор Коруев безсъмнено е написал свои „Записки“ по българското родопско 
овчарство, което е било основен занаят - и поминък - на част от българското насе- 
ление, на една богата, но вече за съжаление изчезнала култура - духовна и матери- 
ална, която е незаличима част от тринадесетвековната история на България. 

Албрехт Дюрер 
„МОРСКО ЧУДОВИЩЕ“ 
1498 г. 

Показалец 


на статиите и материалите, публикувани в списанието през 2013 година 


ТЕОРИЯ 


Какво идва след капитализма? 

На социализма е съдено да наследи капитализма 
Марксизмът през ХХ! век 

Какво идва след капитализма? 

За социалния идеал на Маркс и за неговите критици 


Отмъщението на Карл Маркс 
(Или как класовата борба формира света) 


Европейската идентичност на българския социализъм 


Перипетиите на Маркс и марксизма през последния 
четвърт век 


„Системата, глупако“ (Структурната криза и 
необходимостта от алтернативи на капитализма) 


Епохалната криза 
Пет предсказания на Маркс, оказали се истина към 2014 


Конференции 


Юбилейна конференция, посветена на 
15 ГОДИНИ СПИСАНИЕ „ПОНЕДЕЛНИК“ 
(17 декември 2012 г., София прес) 


ПОЗДРАВЛЕНИЯ 


„АЛЕКСАНДЪР ЛИЛОВ И РАЗВИТИЕТО 
НА ЛЕВИТЕ ИДЕИ НА ХХ! ВЕК“ - среща-дискусия 
(21 октомври 2013 г., зала 7 - НДК) 


Константин Фрумкин 
Робърт Скиделски 
Тери Игълтън 
Константин Фрумкин 
Борис Славин 


Майкъл Шуман 
Александър Лилов 


Васил Проданов 


Ханс Деспейн 
Джон Белами Фостър 


Янаки Стоилов 
Александър Лилов 
Васил Проданов 
Искра Баева 
Павел Писарев 
Димитър Генчев 
Кольо Георгиев 
Николай Петев 
Панко Анчев 
Минчо Минчев 
Крум Василев 
Сергей Станишев 
Станка Шопова 
Иван Генов 











Александър Лилов 





Янаки Стоилов 
Васил Проданов 
Красимир Премянов 
Георги Пирински 
Искра Баева 


3/4 
3/4 
5/6 
5/6 
7/8 


9/10 
1112 


1112 


1112 
1112 
112 


1/2 
1/2 
1/2 
1/2 
1/2 
1/2 
1/2 
1/2 
1/2 
1/2 
1/2 
1/2 
1/2 
1/2 


9/10 
9/10 
9/10 
9/10 
9/10 
9/10 


23 


14 
84 


58 


17 


25 
з1 
44 


124 
125 
128 
139 
150 
153 
156 
160 
162 
166 
169 
174 
176 
177 


10 
15 
20 
21 
23 

на статиите и материалите, публикувани в списанието през 2013 година 


„БЪЛГАРИЯ ПРЕД ИЗБОР“ - конференция на 
Обединението на левите социалисти в БСП 
(19 януари 2014 г., зала 7 - НДК) 


Антология „ПОНЕДЕЛНИК“ 


Глобализацията 


Против „войнстващия атеизъм“. 
„Постсекуларно общество“ - що ето? 


Десет тенденции, променящи света 
Непреодолимите противоречия на либерализма 
Световната левица след 2011 година 

Карл Маркс или световният дух 

Третият път е погрешен път 

Трети път, Нов център и модерен социализъм 


Великата историческа траектория на китайския 
социализъм 

Михаил Мирчев 
Сергей Станишев 
Георги Божинов 
Павел Писарев 
Валери Жаблянов 
Николай Малинов 
Минчо Минчев 
Магдалена Дикова 
Иван Ангелов 
Стефан Стоилов 
Иван Генов 
Александър Симов 
Евгений Кандиларов 
Мария Мачкова 
Димитър Генчев 


Янаки Стоилов 
Емил Костадинов 
Калин Първанов 
Тодор Канев 
Димитър Генчев 
Александър Симов 
Петър Начев 
Евгений Гиндев 
Дилян Начев 
Минчо Минчев 
Павел Писарев 


Джоузеф Стиглиц 


Юрген Хабермас 
Йохан Галтунг 
Имануел Уолърстейн 
Имануел Уолърстейн 
Жак Атали 

Оскар Лафонтен 
Анри Вебер 


Ху Дзинтао 


9/10 
9/10 
9/10 
9/10 
9/10 
9/10 
9/10 
9/10 
9/10 
9/10 
9/10 
9/10 
9/10 
9/10 
9/10 


1112 
1112 
1112 
112 
1112 
1112 
1112 
1112 
1112 
1112 
1112 


1/2 


1/2 
1/2 
1/2 
1/2 
1/2 
1/2 
1/2 


1/2 


26 
28 
33 
34 
36 
37 
39 
43 
44 
47 
48 
49 
50 
53 
54 


88 
92 
95 
97 
98 
100 
102 
103 
104 
105 
108 


20 
31 
41 
54 
57 
65 
79 


82 

на статиите и материалите, публикувани в списанието през 2013 година 


Изграждане на справедливост. 
Социална политика за Русия 


Обновлението - исторически избор 
за съвременното развитие на Виетнам 


Куба в ХХ! век - идеи за развитието й 


Политика 


За нова социална и отговорна държава 


Политическа рамка: Радикална промяна за 
демократична и социална България 


За радикална промяна в политиката и в живота на 
българските граждани 


Управлението на ГЕРБ - един предизвестен провал 


Оставаме пред съда на лява, трудова и народна 
България 


Криза на политическия елит. Ново начало 


Резултатите от предсрочните избори и перспективите 
пред България 


Новите елити в България: как рибата се вмирисва откъм 
главата 


Икономика 


Икономически растеж в извънредна ситуация 


Бедността като основен проблем на икономическото 
развитие на България 


Хуманистичният потенциал на екологията 


Модели на регионална структура на световното 
туристическо пространство и мястото на България 


МЕЖДУНАРОДНА ПОЛИТИКА 


Съвременен Китай - смяна на поколенията във властта 
Венецуела след Чавес 
Съвременен Китай - смяна на поколенията във властта 


Франция и Европа близо година след изборната победа 
на Франсоа Оланд 


Русия и Централна Азия: икономически и политически 
перспективи 


Три мнения за протестите в света 
Бунтове тук, там и навсякъде 
Бунт в рая 

Революция на средната класа 


Владимир Путин 


Чан Дък Лъонг 
Фидел Кастро 


Сергей Станишев 


Янаки Стоилов 
Иван Динков-младши 


Янаки Стоилов 
Павел Писарев 


Иван Динков-младши 


Михаил Мирчев 


Иван Ангелов 


Ганчо Ганчев 
Орлин Загоров 


Вилиян Кръстев 


Дончо Дончев 
Имануел Уолърстейн 
Дончо Дончев 


Дилян Начев 


Полина Недялкова- 
Травер 


Имануел Уолърстейн 
Славой Жижек 
Франсис Фукуяма 


1/2 


1/2 
1/2 


3/4 


3/4 


3/4 
3/4 


5/6 
5/6 


5/6 


7/8 


5/6 


7/8 
1112 


1112 


3/4 
3/4 
5/6 


5/6 


5/6 


7/8 
7/8 
7/8 


85 


103 
116 


25 
37 


47 
50 


28 
31 


36 


106 


52 


116 
61 


71 


101 
114 
77 


98 


103 
140 


142 
148 


149 


Показалец 


на статиите и материалите, публикувани в списанието през 2013 година 


Демокрация, солидарност и европейската криза 
Сирия: прилагането на сила не е международно право 
Погрешният урок от банкрута на Детройт 


ОБЩЕСТВО 


Основни характеристики на съвременния български 
капитализъм 


Трансформация на обществото на безогледния егоизъм 
Проблеми на прехода 

Отново за прехода и как кризата го продължи 

Законът на халището в българския характер 

Време е 

Червените пилигрими 

Да спрем дестабилизацията на държавността 

Вносен въоръжен хуманизъм 


ЕВРОПЕЙСКАТА ЛЕВИЦА 


Основополагащата програма на ПЕС - прокламация за 
социална Европа 


История 


Руско-турската освободителна война 1877-1878 г. 
- история и морал 


Осемдесет години от Лайпцигския процес 


Заключителна реч пред Имперския съд, 16 декември 
1933 г.(извадки) 


Светът за Георги Димитров 
Бащата, когото помня 


Посланието 


Модерният социализъм - социализмът на 
информационната епоха (теоретични размишления в 
края на ХХ век) 


Думи нА РАЗДЯЛА 

Юрген Хабермас 
Цветан Тодоров 
Джоузеф Стиглиц 


Васил Проданов 
Чавдар Николов 
Ангел Бонев 
Михаил Мирчев 
Ивайло Христов 
Митьо Виделов 
Максим Мизов 
Чавдар Николов 
Николай Василев 


Георги Пирински 


Румен Попов 


Георги Димитров 


Бойко Димитров 





Александър Лилов 


Сергей Станишев 
Михаил Миков 
Пламен Орешарски 


9/10 
9/10 
9/10 


3/4 
3/4 
3/4 
5/6 
5/6 
9/10 
9/10 
1112 
1112 


7/8 


5/6 


9/10 
9/10 
9/10 


7/8 


7/8 
7/8 
7/8 


63 
75 
77 


63 
74 
81 
57 
63 
83 
98 
49 
54 


134 


70 


116 
118 
122 


31 
32 
32 

Думи след РАЗДЯЛАТА 


Стратегът на съвременния български социализъм 
Аристократ на духа 

Посланието „Лилов“ 

Мъдър политик, държавник и приятел 

Неугасващ маяк 

Стратега ни завеща 

Два откъса от моите спомени 

Модерният ум на Левицата 

Българският преход и ролята на личността в историята 


Понятия и категории в естетиката. Проблемът за 
описанието, изучаването и дефинирането им. 
Вариации върху теми в трудовете по естетика 
на Александър Лилов 


ПОСВЕТЕНО НА АЛЕКСАНДЪР ЛИЛОВ 


Яснота 

Аз, който не избягах от Помпей 
Добрият човек 

Двата тротоара на България 
Спомени от обектива 


КУлтурА 


Анжел Вагенщайн на 90 години 

мтептегго. Грехът 

Мостът Анжел Вагенщайн 

Из „Обещах да запомня. Разговори с Петър Увалиев“ 
Разкази 

Стихотворения 


Янаки Стоилов 
Нешка Робева 
Светлин Русев 
Георги Първанов 
Андрей Пантев 
Ваня Добрева 
Искра Баева 
Румен Петков 
Татяна Дончева 


Павел Писарев 
Емил Костадинов 
Димитър Генчев 
Борислав Гуцанов 
Георги Григоров 
Димитър Георгиев 
Бойко Димитров 
Александър Симов 
Васил Проданов 


Панко Анчев 

Показалец 


на статиите и материалите, публикувани в списанието през 2013 година 


Автор - герой и техните означения 
200 години от смъртта на Софроний Врачански 


Сто години от Балканската война. Превземането на 


Одрин 

Залезът на кремлинологията 
Растението Ленин 

Пасторали |! 

Светлин Русев на 80 години 
Тост за Маестрото 

Малкото конче на стръмната улица 
Матей Шопкин на 75 години 
Стихотворения 

Драгомир Шопов на 75 години 
Стихотворения 

Разговор със себе си 


(За живота, човека, обществото, държавата, нашето 


време, науката и някои други работи) 
От Дунав до вечността 

Могъщ интелектуалец и горд българин 
Борислав Бойчев на 80 години 
Солинген 

Стихотворения 

Стихотворения 


РЕЦЕНЗИИ 


Книга, която трябва да бъде прочетена от всеки 
българин 


Овчарството като духовен свят 


ГА МЕМОВАМ 


Леда Милева 

Владимир Гоев 

Александър Лилов 

Николай Петев 

Из „17 есета против този свят“ 
Димитър Димитров 

Ваня Добрева 


Пелин Пелинов 
Георги Григоров 
Николай Василев 
Виктор Пасков 


Иван Маразов 
Кольо Георгиев 


Матей Шопкин 


Драгомир Шопов 


Васил Гюзелев 
Боян Ангелов 
Тодор Коруев 


Борислав Бойчев 
Катя Игнатова 
Елена Алекова 


Стоян Михайлов 
Панко Анчев 





Николай Петев 











ПОНЕДЕЯНИК 

бр. 1/2 - год. ХУП 


ТАВЦЕ ОЕ СОМТЕМТ5 
РОМЕБЕ/МК 


(„МОМОАУ“ - А )ОЦВМА!- ЕОВ ТНЕОВУ РОИТ!С5 АМО СИТОКЕ) 


Е 0КОРЕ - ОЕА5 ЕОВ А СНАМСЕ 
Бегдеу 5Тап5Пеу 


Сеого! РипзК! 


Уапак! 5тоПом 


Тнеову 





Аехапдег Поу 











Ишси Веск 


ТНЕ СВ515 1М ИКВА!ЧЕ 
Ме!Ко Ма! Ккапоу 
Мадит" Тприопом 
Есомомкв 


Гмап Апде!оу 


Апаго!е Ка!е:вку 


боб иЕТУ 


Ма55! 5дикем 


Еога Сепите СНапае 1 Те Ешгореап поп 


Тне Ргодгатте „Вшдапа 2020“ - 
ЕНеспуепезз апд Сотрей мепезв 


Ечгореап Еесйопв - Сопеспоп оЕ Ройсу ог 
Касйиса! Кеюгт5 


Едиайпоп Ецгоре - е ИЗА апа Еигоре 
- Кизята 


Соба! Оотезис Ройсу - Нме 5е-Ое!изтоп 


арош! Мапопа! РоПсу 1 Те Аде о? 
СтобаПгайоп 


Тпе Сп!  ОКгатпе 


А Спапсе Гог е | ей Рго)ест 


шачзайгайоп, Кепдизайгайоп, Мопа 
Тгаде, апд те Сотитоп Ецгореап Магкет 


Тпе Сигеп! С 1515 МИ Сгеате а Меу/ Туре ой 
Саркайзпа 


Тне СпаПепдез о Кепдиз паПгапоп 

44 

65 


88 


97 


99 


153 


ТАВ Е ОЕСОМТЕМ5 














А Меейпа оп Ше УеПоуу Рауетеп! 
Гецегз То Впа а 
Сиагдап Апае! 


Роет 


Сме пп 
Впанга Уоз5рНома 
Ф2гауКо Ре оу 
Апдгеу Арозто!оу 
Майепипа Уотоуа 

Вим пл 


Вадоуезта КаззаБоуа 


154 


Арош! е Меуу ВооКк о Тодог Когием Те 
Веашту о пе Кподоре 5опа 


мдех о е Алс!ез апд Матепа!5, РиБПзпед 
1 Не Мадагте 1 2013 

ПОНЕДЕАНИК  бр.1/2 - год. ХУП 


ВОММАВЕ 


РОМЕРЕ/МК 
(„СЕ СИМО!“ - МАСА?МЕ ОЕТНЕОН!Е, ОЕРОППОИЕ ЕТ ОЕ СИТИВЕ) 


ЕйвоРЕ - ЮЕЕ5 РОИВ |Е СНАМСЕМЕМТ 


Бегдие! 5апкйем  Роигип спапдетеп! уга! е! гвейац зет де 
ГУтоп ецгорвеппе 


Сиеогдш! Ришзк! Ге ргодгапте „(а ВШаапе - 2020" 


Уапак! 5оПом ез Фесйопз еигорвеппев - сопесЦоп Че а 
роаче оц дез геюгтез гвейез 


Тнеон 











Аехапда Шоу| ез вдацайопз !Еигоре -|е5 Ета!5-ип!5 
ЗАтепанше е: ГЕигоре - |а Киз5!е 





Ишей ВесКк а ро аче гепеиге добае - спа 
про игез сопсеглап! а ро аие папопа!е 
а Геродче ди д/оБаПзте 
ГА СВ15Е ЕМ ОКВА!ЧЕ 


Ме!Ко МаКапом а спйхе еп ОКгате 


Мадти" Тейопом пе спапсе рош е ргое! Де даиспе 


Есомоми 
Гмап Апдчейюу  пдизшайзайоп, гбпдизиайзаНоп, соглглегсе 
глопда! ет глагсйе ецгорвеп ипаче 
Апао!е Кайе Ку “ Гаспхе еп соигз Тега пайге ип пошуеац Туре 
де саркаПзте 
босиЕТЕ 


Мазз! 5дошгем ез дей5 де |а гепдизитайзаноп 

ВОММАВЕ 


Ситиве 


Впака Уоз5Иоуа 





2гауКо Ре!оу 











Ападгет Арозто!оу 
Маеп па Уотоуа 
СОМРТЕ5 ВЕМОИ5 


Вадоуезта КаззаБоуа 

Кепдег-мочв зиг |ез рамб5 ацпез 
Гейгез а Впаийа 
Апде дагфеп 


Роетез 


Оп попуеац Пуге де Тодог Когоцеу 
Ге реацте де |а спапзоп Нодоре 


тдех 2013 дез агнс|ез е риБИсапопв рагиз 
дапз а геуце еп 2013 

ПОНЕДЕАНИК  бр.1/2 - год. ХУП 


ГАНАТ 
РОМЕБЕ/МК 


(„МОМТАС“ -2ЕТУСНВ!ЕТ ЕЙВ ТНЕОН!Е, РОИПК ИМО КТИ) 


Е0воРА - ЮЕЕМ ЕОВ ПИЕ УЕВАМОЕВУМС 


бегде) 5Тап!5сПеу 


Ссеогд! РипзК! 


Запак! 5ХоПоу 


Тнеов! 





Аехапдег | Поу 











Ишси Веск 


ГЕ КВ65Е ТМ ОЕ В УКВА!ЧЕ 
Ме!Ко М/а!капоу 
УЛладиян Те опоу 
И/ВТт5СНАЕТ 


гмап Апде!оу 


Апао!е Ка!е Ку 





Е0г ете ес Ее, геа!е Мегапдегипо 1 дег 
Еигоравснеп Ипоп 


Оаз Ргодгагат „Вшдапеп 2020“ - ЕНекцупай 
ипд КопКитепг а акей? 


Сее ЕицгоразсНеп МаНеп - Ро 5спе 
КопеКтиг одег гад Ка!е Кеюптеп 


Оее Секйипдеп Еигора - ЗА 
ипа Еигора - Кизчапа 


Ое дюба!е ппепрой!к: ап ите, Фе де 


паЧопае Рок БетгеНеп 1п дег Ероспе дег 
Сторайчегипа 


Ое Кпзе 1 дег ОКгатпе 


Ете Спапсе г даз ПпКе Ргоек: 


лдизлайжтегипа, Кепдизиайтегипа, 
УМуекнапде! ипа Ецгоравспе 
Мапйкдететзспак 


Ое аи епде Кизе уй га етпеп КаркаПзгиз 
пешег Ап <спаНеп 

ГАНАТ 


СЕЗЕП5СНАЕТ 


Маз5! 5дигем 


Котив 


Впана )055Ноуиа 





Ф2гауКо Ре ноу 











Апдге) Арозто!оу 
Маеп!итпа )огома 
ВЕГЕМ5ОМЕМ 


Вадомеза КаззаБоуга 

Се Негаизйогдегипдеп дег 
Кепдизепайзегипа 


Еп ТеНеп аи деп деБеп Рйазтегстетеп 
Впейе ап Впапа 
5спштгепае! 


седк! те 


ОБег даз пеце Вис уоп Тодог Когчеу - 
Оее 5спопНек дез КНодорепиедез 


Меггесйп!в дег! пЮюптайоп - ипа ММззеп- 
зспайнзарйапа!ипаеп, егстепеп 1 дег 
2ейхспиЕ 2013 

ПОНЕДЕАНИК  бр.1/2- год. ХУП 


С ОДЕРЖАНИЕ 
ПОНЕДЕЛНИК 


(„ПОНЕДЕЛЬНИК“ - ЖУРНАЛ ТЕОРИИ, ПОЛИТИКИ И КУЛЬТУРЬ!) 


ЕВРОПА - ИДЕИ О ПЕРЕМЕНАХ 


Сергей Станишев 


Георги Пирински 


Янаки Стоилов 


ТЕОРИЯ 








Александр Лилов 








Ульрих Бек 


Кризис в УКРАЙНЕ 
Велко Валканов 
Владимир Трифонов 
Зкономикад 


Иван Ангелов 


Анатоль Калецкий 


За подлинное, реальное изменение в 
Европейском союзе 


Программа „Болгария 2020“ - 
зффективность и конкурентоспособность? 


Въборъ в Европейский парламент - 


корректировка политики или радикальнье 
реформь 


Уравнения Европа - США и Европа - Россия 
Глобальная внутренняя политика: пять 


заблуждений относительно национальной 
политики в зпоху глобализма 


Кризис на Украине 


Шанс для левого проекта 


Индустриализация, реиндустриализация, 
мировая торговля и общий европейский 
рънок 


Текущий кризис создаст капитализм 
нового типа 

С ОДЕРЖАНИЕ 


ОБЩЕСТВО 
Васил Сгурев 
КУльтурА 


Бригита Иосифова 








Здравко Петров 








Андрей Апостолов 
Валентина Йотова 
РЕЦЕНЗИИ 


Благовеста Касабова 


160 


Вьзовь! реиндустриализации 


Встреча на желтой брусчатке 
Письма Бригите 
Ангел-Хранитель 


Стихи 


О новой книге Тодора Коруева „Овньо льо 
вакал, каматан...“ 


Указатель статей и материалов, 
опубликованньк в журнале в 2013 г. 

ПОНЕДЕАНИК  бр.1/2 - год. ХУП 


Проф. Александър Лилов 


Д-р Сергей Станишев 


Георги Пирински 
Доц. Янаки Стоилов 


Проф. Улрих Бек 


Проф. Велко Вълканов 
Чл.-кор. проф. Иван Ангелов 


Владимир Трифонов 
Анатол Калецки 


Акад. Васил Сгурев 


Бригита Йосифова 





Проф. Здравко Петров 











Валентина Йотова 
Благовеста Касабова 


Уравненията Европа - САЩ и 
Европа - Русия 


За истинска, реална промяна в 
Европейския съюз 


Програмата „България 
2020" - ефективност и 
конкурентоспособност? 


Европейските избори - 
коригиране на политиката или 
радикални реформи 


Глобалната вътрешна политика 

- пет заблуди относно 
националната политика в епохата 
на глобализма 


Кризата в Украйна 


Индустриализация, 
реиндустриализация, световна 
търговия и общ европейски 
пазар 


Шанс за левия проект 


Текущата криза ще създаде нов 
вид капитализъм 


Предизвикателствата на 
реиндустриализацията 


Среща на жълтите павета 
Писма до Бригита 
Стихотворения 


За новата книга на Тодор Коруев 
„Овньо льо вакал, каматан...“ 


Показалец на статиите и 
материалите, публикувани в 
списанието през 2013 г. 


